
PREFAŢĂ 


Dacă ar fi apărut în altă ţară, sau poate chiar la, noi, 
în alte timpuri, cartea aceasta n-ar fi avut nevoie de ati- 
tea lămuriri preliminatorii. Rostul ei ar fi fost de la sine 
înțeles. Noutatea ei ar fi fost înregistrată, controlată şi 
discutată de competenţi. Nu de „specialiști“, ci de. „com- 
petenţi“ ; adică de oameni care se. interesează de aseme- 
nea încercări de sinteză. şizşi pot lua truda să controleze 
argumentele şi documentarea. Ar fi fost, firește, mult mai 
simplu ca lucrarea de față să apară de-a dreptul într-o 
limbă străină — aşa. cum ne propunem s-o facem, cînd 
ne vor îngădui împrejurările. Dar tipărirea unei cărți. şti- 
ințifice depinde foarte puţin de autorul ei. Și pînă să avem 
posibilitatea să prezentăm rezultatul. cercetărilor noastre 
de istoria . științelor orientale într-o limbă străină: — aşa 
cum. am făcut cu alte lucrări, de istoria religiilor şi fol- 
clor — ne mulțumim să le publicăm în româneşte, re- 
semnîndu-ne să comunicăm străinătății numai rezumatele 
lor (cf. Archeion, Paris 1935, p. 452—464, despre „„Alchi- 
mia Asiatică“, fasc. I). 

__Dar nu lipsa, „specialiștilor“ români în asemenea şti- 
ințe ne silesc să scriem prefața. cărții de față. Nu este atit. 
de grav pentru o cultură lipsa unor anumiţi specialişti. 
Este însă îngrijorătoare panica mai mult sau mai puţin 
mărturisită în fața unor lucruri care ies din preocupările 

impuse de o cultură didactică sau un diletantism, irespon- 
sabil. O cultură mică — așa cum este cultura românească 
— încercînd să-și realizeze un destin istoric altul decît 
culturile mici scandinave, își poate permite luxul de a. 
nu avea specialiști în asiriologie sau indianistică. Ea nu-și 
poate permite însă luxul de a se dezinteresa automat de 
orice scriere românească în care se menţionează docu- 
mente şi metode care depășesc istoria balcanică şi filo- 
logia romanică. 

Dezinteresare este, de altfel, un termen plin de bună- 
voință. Lucrurile sînt uneori mult mai grave. Bunăoară, 
în cazul cercetărilor noastre de istoria ştiinţelor orientale, 
cam tot ce-am publicat pînă acum a fost considerat drept 
operă de „erudiție“, cînd o simplă lectură putea convinge 
pe un om cu mintea bine organizată că este vorba de cu 
totul altceva: de o nouă metodă în filozofia culturii. A 
„demonstra — cum am încercat noi în Alchimia asiatică, 
fascicula I — că alchimia indiană și chineză nu sînt şti- 
inte empirice, nu sînt pre-chimii, ci tehnici mistice, sote- 
rologice — nu înseamnă a face operă de erudiție, ci a 
aplica o metodă oarecum revoluționară în cercetarea cul- 
turilor orientale, metodă care se poate dovedi extrem de 
fertilă în filozofia. culturii. Este drept, caracterul „revo- 
luționar“ al interpretării noastre ne-a silit să păstrăm un 
bogat parter de note, tocmai pentru a dovedi pînă la sa- 
turație validitatea afirmațiilor pe care le făceam. A ju- 
deca însă o carte după aspectul ei grafic, a crede că un 
număr strict de note înseamnă „cultură“, iar un număr 
mai mare de note devin „erudiție“, a trece cu vederea 
conținutul cărții sau a refuza să judeci validitatea unei 
anumite afirmaţii pentru că se referă la realități nefa- 
miliare — atitudinea aceasta ni se pare: sterilă și primej- 
dioasă unei culturi. Nu poți cere cititorului nici să te 
creadă pe cuvint, nici să te verifice într-un domeniu în 

care el nu e competent. li poţi cere însă efortul minim de 
a lua în consideraţie argumentarea pe care o aduci, de a 
urmări, adică, validitatea judecății tale. Nu e nevoie să 
fii un „specialist“ în culturile arctice ca să judeci conclu- 
ziile unei cărți despre Laponi, căci aceste concluzii sînt 
derivate dintr-un anumit număr de documente, pe care 
autorul ţi le pune sub ochi, și Judecata pe care el o face 
o poti verifica și singur. 

Evident, autorul îți poate cita anumite documente care 
convin tezei sale şi poate trece cu vederea altele, care 
îi infirmă. Nu ţi se cere, însă, cînd nu eşti competent, 
să-ți dai părerea asupra problemei generale, ci numai să 
gindești asupra soluţiei autorului a cărui carte ai citit-o. 
Este lesne pentru un om cu mintea bine organizată să 
judece metoda. şi stringența de care dă dovadă un autor, 
chiar dacă acesta scrie asupra unui subiect nefamiliar... 

Primele rezultate ale cercetărilor noastre asupra ori- 
ginilor ştiinţelor au fost primite nu numai cu neîncredere, 
dar şi cu o anumită ciudă, mai ales în cercurile care dis- 
cută cu mai multă pasiune destinele culturii româneşti. 
Una din obiecțiile — mai mult șoptite, decit răspicat măr- 
turisite — care au întîmpinat prima fasciculă din Alchimia 
Asiatică, a fost lipsa ei de interes pentru cultura romă- 
nească. O critică similară ni s-a făcut și cu prilejul altor 
cărți ale noastre. Bunăoară, cînd a apărut Yoga, Essai sur 
les origines de la mystique indienne (Paris-București, 1936), 
ceea ce au remarcat — fără îndoială, înainte de a o fi citit 
— cîțiva publiciști naționaliști, a fost inaderența ei la 
cultura românească. Dacă am. fi convinşi că un asemenea 
criteriu de judecată este unanim împărtăşit, am fi renun- 
tat să scriem rîndurile de față. Am fi așteptat cu liniște 
trecerea anilor şi judecata de mai tîrziu. Dar nu avem 
nici un motiv să credem că opiniile şoptite şi criticile am- 

bigue care privesc anumite publicaţii de-ale noastre, în 
special Yoga, reprezintă într-adevăr punctul de vedere 
al acelora pentru care problema destinului culturii romă- 
hești este o nobilă pasiune. Cum le-am 'putea justifica, 
altminteri, logica ? Pentru că, ceea ce caracterizează: pro- 
blematica actuală a culturii româneşti este autohtonia, 
adică rezistența elementelor etnice împotriva formelor de 
cultură străină. Cum am arătat în altă parte (,Introduce- 
rea“ la Scrieri literare, morale și politice de B. P. Hașdeu) 
asemenea fenomene de rezistență şi chiar insurecție a spi- 
ritualității autohtone împotriva formelor unificatoare ve- 
nite din ufară, se întîlnesc destul de des în istorie. Chiar 
în tânăra noastră cultură modernă, formula lui Lucian 
Blaga — „revolta fondului autohton“ — a fost pusă întîi. 
în circulație, pe la 1860, de către Hașdeu, cu al său stu- 
diu Perit-au Dacii ?, deși la întrebarea aceasta n-a răs- 
puns definitiv decît Pârvan, şaizeci de ani în urmă. Ori, 
unul din rezultatele precise la care ajungem în Yoga este 
tocmai această rezistență a fondului autohton, pre-arian, şi 
surparea lentă a formelor spirituale impuse de către nă- 
vălitorii indo-europeni. i 

Cu alte cuvinte, verificăm în cultura indiană ceea ce 
Hașdeu a încercat să demonstreze, cu privire la istoria 
și cultura românească, în studiul său Perit-au Dacii ? Evi- 
dent, noi n-am urmărit demontrarea acestei teze, nici mă- 
car n-am fost conștienți de prezența ei în timp ce medi- 
tam asupra problemelor misticii indiene. Cu atit mai pre- 
țioasă ni se pare, deci, această verificare. Ea dovedeşte, 
în orice caz, organica apartenenţă a autorului la momen- 
tul spiritual românesc contemporan. Pentru că, inutil să 
adăogăm, nu materialul cu care este ilustrată o teorie ne 
indică structura ei intimă — ci metoda, orientarea spiri- 
tuală de care dă dovadă autorul. Durkheim a clădit o 

teorie specifică spiritualităţii franceze din secolul XX, pe 
documente australiene. Și, pentru a ne înălța pe un. nivel 
într-adevăr european, fazele culturii germane şi engleze: 
sînt caracterizate prin felul în care asimilează, judecă sau 
respinge cultura greco-latină şi spiritualitatea iudaică a 
Vechiului Testament. Un fenomen atît de germanic, ca 
reforma lui Luther, se precizează în istorie tocmai printr-o 
nouă interpretare a Testamentului iudaic ; așadar, plecînd 
de la un mesaj şi de la o tradiţie nu numai extragerma-! 
nică, dar şi extra-europeană. 

Faptul că nimeni, după cîte ştim, n-a remarcat „actu- 
alitatea“ cărţii noastre Yoga, integrarea ei în momentul 
spiritual românesc de astăzi — ni se pare îngrijorător. Ne 
este teamă că destinele culturii româneşti sînt judecate 
de prea mulţi conformiști, și de prea puţini creatori şi 
organizatori de cultură. Și dacă am deschis o atît de lungă: 
paranteză, privind o carte mai veche a noastră, am făcut-o 
pentru exemplul precis pe care ni-l pune la îndemînă, în 
dezbaterea problemei care ne interesează. Conformismul 
sau non-conformismul unui om nu se poate verifica în fața 
unor realități familiare, asupra cărora s-au emis de mult 
opinii şi judecăți — ci cu prilejul unei forme noi de sen- 
sibilitate şi gîndire. Numai cel care ştie să pătrundă semni- 
ficaţia unui fenomen trecînd dincolo de aspecte și de auto- 
matisme, lucrează efectiv. la creșterea unei culturi. Toți 
ceilalți, masa compactă a conformiştilor, în orice tabără 
ideologică s-ar afla, nu fac decît să prelungească tirania 
formelor moarte... 

Într-adevăr, confuziile pe care le crează conformișiii 
în cultiira românească pot fi, în momentul de față, mai 
grave ca altădată. Astăzi, cînd istorismul este depăşit, şi 
în cultura europeană încep să-şi recaptete prestigiul for- 
mele de 'sensibilitate pre-alfabetică, şi să se înțeleagă așa 

cum trebuie gîndirea simbolică — cultura românească 
poate să-şi valorifice zone rămase pînă acum inerte şi 
obscure. Ni se pare, de aceea, de-a dreptul îngrijorător 
faptul că nu acordăm importanţa cuvenită tocmai acelor 
ştiinţe care ne așează pe picior de egalitate cu marile 
culturi europene. Poporul român, care nu a avut un Ev 
Mediu glorios (în sens occidental), și nici. Renaștere, şi 
deci n-a participat la istoria și la crearea culturii euro- 
pene — are o preistorie și o protoistorie de egală valoare 
cu a oricărei naţii europene importante, şi are un folclor 
incontestabil superior tuturora. Astăzi, ştiinţa românească 
întîlneşte prilejul unic de a valorifica spiritualitatea şi 
istoria secretă a neamului nostru. Pentru că, după cum 
spuneam, istorismul a apus pretutindeni. Se pune preț pe 
preistorie și extra-istorie ; sînt cercetate și promovate for- 
mele colective ale vieţii, simbolurile, tradiţiile orale, etc. 
Ori, în acest domeniu, poporul nostru este bogat. 

Conformiştii, însă, nu sînt noua orientare spirituală. 
Nu înţeleg că, în cîteva zeci de ani, o monografie istorică 
va fi mult mai puţin interesantă decît o pagină de exe- 
geză simbolică sau interpretare folcloristică. 

Cartea de față reia, în capitolul ultim, problema ori- 
ginii şi funcţiei alchimiei, pe care am dezbătut-o în Alchi- 
mia Asiatică. Pe de altă parte, se deschid aici mai multe 
probleme, care nu-și pot găsi, firește, un răspuns îndes- 
tulător într-o sută de pagini. Cartea a fost gîndită şi scrisă 
ca un capitol preliminar dintr-o operă mai întinsă, privind 
evoluția mentală a omenirii. Două lucrări de apropiată 
apariție — La Mondragore și Legenda Meşterului Manole 
— vor contribui, nădăjduim, la lămurirea acestor probleme, 
pe care le vom dezbate pe larg într-o carte de mari pro- 
porţii : Symbole, Mythe, Culture. De pe. acum, însă, citi- 
torul atent poate întrevedea noutatea metodei noastre și 
revoluția pe care e chemată s-o introducă ea în înţelegerea. 

evoluţiei mentale omeneşti. S-a observat, desigur, că ma- 
rile descoperiri — metalurgia, agricultura, calendarul, „le- 
gea“, etc. — au modificat simţitor condiţia umană. Nu s-a 
înțeles, însă, dinamica intimă a acestei modificări şi im- 
plicațiile sale cosmice. Într-adevăr, prin fiecare nouă des- 
coperire fundamentală, omul nu-și lărgeşte numai sfera. 
cunoașterii empirice şi-şi reâmprospăteuză mijloacele de 
trai — ci descoperă un nou nivel cosmic, experimentează 
un alt ordin al realității. Nu descoperirea metalelor, ca 
atare, este faptul care a provocat saltul mental — ci „pre- 
zenta“ metalelor, prin care omul descoperă un alt nivel 
cosmic, adică ia contact cu realități necunoscute sau ră- 
mase nesemnificative pînă atunci. Cu alte cuvinte, me- 
talurgia — ca și agricultura, etc. — provoacă sinteze men- 
tale care modifică radical condiţia umană, modificîndu-i 
imaginea sa despre, Cosmos. Sintezele acestea mentale, de- 
păşite sau adulterate de descoperirile ulterioare, sînt ade- 
văraţii factori ai evoluţiei psihice și spirituale omeneşti. 
„Și lucrul e cu atit mai important de subliniat cu cit şti- 
ința modernă a neglijat cu desăvîrşire semnificaţia cosmo- 
logică şi valoarea de experienţă a acestor descoperiri. Nu e 
vorba numai de un nou instrument în lupta pentru exis- 
tentă (metalul, agricultura, etc.) — ci de revelarea unui alt 
Cosmos, ale cărui niveluri și ritmuri erau pină atunci inac- 
cesibile omului. „Revelația“ aceasta trebuie înţeleasă în 
sensul etimologic al cuvîntului. Omului i se „deschide“ 
un nou nivel cosmic, în care el pătrunde în mod conștient 
experimental, Prin „prezența“ metalelor alături de om, 
bunăoară, omul descoperă mijlocul magic de a stabili co- 
respondente cu „cerurile metalice“ sau cu „matricea pă- 
mântului“, în care au „crescut“ minereurile. Simpla inter- 
venţie a metalului în experiența umană îi modifică radi- 
cal structura modificîndu-i întreaga sa sinteză mentală 
privitoare la Cosmos. `> 


Am revenit de cîteva ori în cartea de faţă asupra aces- 
tei metode pe care, după știința noastră, n-a mai folosit-o 
nimeni. Rezultatele ei se prevăd de pe acum incalculabile. 
Trebuie să precizăm însă că cele scrise mai sus nu sînt 
decît noţiuni fugare asupra instrumentelor de lucru pe 
care încercăm să le aplicăm în cercetarea originilor cul- 
turilor și ştiinţelor. În cartea de față, ca şi în alte lucrări 
publicate sau de apropiată apariţie, am întîlnit neconte- 
nit eterna pasiune a sufletului omenesc: unificarea Rea- 
lului despicat prin Creaţie. Nădăjduim că am izbutit să 
aruncăm o lumină mai clară asupra acestui gest spiritual 
atit 'de obscur, care precede orice simbol, orice mit, orice 
cultură. Dacă am stăruit prea mult pe alocuri asupra unor 
concepții sau simboluri care nu par, la prima vedere, în- 
tr-o organică legătură cu subiectul nostru — am făcut-o 
tocmai pentru a introduce pe cititor în adevăratul climat 
spiritual care a dat naştere atît cosmologiilor asiatice cît 
şi alchimiei orientale. 

Este o bucurie pentru noi că putem mulțumi şi aici 
profesorului Nae Ionescu, care ne-a urmărit întotdeauna 
cercetările cu viu interes si nu s-a intimidat de non-con- 
formismul lor. De asemenea, trebuie să mulțumim prie- 
tenilor Vladimir şi Constantin Donescu, prin înțelegerea 
cărora a putut apare carte de față. Amintim încă odată 
cititorilor că, din lipsa semnelor diacritice, ortografia nu- 
melor orientale este aproximativă. 


MIRCEA ELIADE 


Cosmos şi Magie 
METODE 


Istoricii ştiinţei, cînd au încercat să ordoneze 
şi să evalueze documentele babiloniene și asiriene 
referitoare la „ştiinţele naturii“ — au făcut ace- 
eași greşeală de metodă de care ne-am ocupat în 
prima fascicolă a Alchimiei Asiatice. Şi anume, 
ei au căutat să pună în cît mai mare lumină frîn- 
turile de „adevăr științific“ care ne întîmpină pe 
ici pe colo în textele asiro-babiloniene — acordînd 
acestor sporadice observaţii empirice, acestor teh- 
nici metalurgice sau ceramice, o importanţă pe ca- 
re ele n-au avut-o niciodată în cadrele civilizaţiei 
mesopotamiene. Este drept că acei dintre istoricii 
ştiinţei care s-au ocupat de textele asiro-babilonie- 
ne au menţionat totodată și concepţiile magico-re- 
ligioase care se află în spatele tehnicilor empirice 
şi a unor „adevăruri ştiinţifice“. Cei mai mulţi din- 
tre acești cercetători însă au ţinut să sublinieze că 
asemenea concepţii magico-religioase aparţin unei 
faze înapoiate din evoluţia mentală a omenirii, că 
ele sînt. rămășițe dintr-un corp monstruos de super- 
stiţii, pe care aurora ştiinţei grecești îl va alunga 

pentru totdeauna din gîndirea mediteraneană. Se 
întîmplă astfel o răsturnare a „punctului de vede- 
re“ prin care trebuiesc judecate aceste documente 
mesopotamiene, similară aceleia pe care am întîl- 
nit-o ocupîndu-ne de literatura alchimică chineză 
şi indiană. Accentul căzînd pe „adevărul științific“, 
pe „observația exactă“ şi „experimentul riguros“ 
— numai acele texte care dovedesc asemenea cali- 
tăți se bucură de atenţia istoricului ştiinţei : sau, 
în orice caz, numai ele trec pe primul plan. Dar 
această înțelegere a „științei naturii“ este o cuce- 
rire recentă a spiritului omenesc. Ea nu este nici 
absolută, nici universală. Voim să spunem că au 
existat și altfel de „științe ale naturii“ care nu s-au 
întemeiat pe criteriul cantităţii și al măsurătorii. 
În cadrul multor culturi istorice s-a elaborat o 
„ştiinţă a naturii“ care nu are decît incidentale în- 
tilniri cu conceptele științei europene. 

Dacă pornim de la premiza că întregul corp de 
valori acordate naturii de către culturile extra-eu- 
ropene sînt „superstiții“, și ne interesăm cu. pre- 
cădere de acele fragmente care coincid întîmplător 
cu seria adevărurilor noastre științifice, (adică jus- 
tificate experimental) — facem o gravă greșeală 
de optică istorică. Întocmai după cum un istoric al 
plasticii, uitînd că perspectiva este o descoperire a 
Renașterii, s-ar apuca să cerceteze și să evalueze 
pictura medievală sau asiatică prin acest criteriu 
al perspectivei, apreciind deci o lucrare fără nici 
o valoare artistică în care se presimte perspectiva, 
și ignorînd lucrări excepționale pe motivul că au o 
viziune falsă a spațiului. O asemena greșeală de 
metodă s-a făcut, dealtfel, după cum am arătat în 
Alchimia Asiatică, (fascicula I, București 1935) în 

documentul alchimiei indiene și chineze. Pentru 
că anumite texte tardive dovedeau virtuți „știinţi-— 
fice“ — adică, menţionau experiențe precise și un 
perfect spirit de observație — ele au fost conside- 
rate ca o glorie a Indiei sau Chinei. De fapt, ase- 
menea documente dovedeau cel mult că funcția. 
fundamentală primordială, a alchimiei — ştiinţă 
cosmologică și soteriologică — începuse a se altera, 
devenind pe nesimţite o știință empirică, de labo- 
rator. Una din concluziile cele mai semnificative 
ale cercetării noastre este, dealtfel, tocmai această 
descompunere a vechilor „științe ale naturii“ — 
care erau, în același timp, tehnici soteriologice și 
ştiinţe cosmologice — și transformarea lor în teh- 
nici empirice. Cînd sensul tradiţional al unei științe: 
sau tehnici se pierde, omul dă altă întrebuințare și 
alte valori materialului acestei științe. Există o. 
lege a conservării materialului care nu e decît co- 
rolarul legii degradării sensului, înțelegînd prin a- 
ceasta orice alterare, orice pierdere sau uitare a: 
unei semnificaţii originare. Legea aceasta, care se 
verifică mai ales în folclor — unde anumite ges- 
turi şi formule orale se conservă și după ce func- 
ţia lor primordială și înțelesul originar s-au pierdut 
— va forma obiectul unui studiu special, în care 
ne vom strădui să demonstrăm legea descompunerii 
fantasticului. Vom încerca să dovedim că istoria 
vieţii mentale a omenirii, departe de a însemna o 
necontenită evoluţie, e străbătută și de un ritm al 
degradării și al morții intuiţiilor fundamentale ; și 
că această descompunere lentă a unor sinteze men- 
tale întru nimic inferioare sintezelor care au ur- 
mat, poate fi reconstituită în etapele ei mai impor- 
tante. 

Consideraţiile de mai sus nu sînt fără directă 
legătură cu subiectul nostru. Punînd la îndoială 
validitatea metodei folosită de istoricii științei în 
cercetarea documentelor asiatice — noi nu infir- 
măm dreptul acestor istorici de a se ocupa de ase- 
menea documente. Le cerem, însă, să caute un 
criteriu obiectiv în cercetarea lor. După cum pic- 
tura universală nu poate fi judecată prin legile 
picturii moderne (care implică perspectiva), . tot 
așa „științele naturii“ nu pot fi judecate prin le- 
gile științei europene. A continua pe o astfel de 
cale, înseamnă a accepta riscurile unui criteriu 
subiectiv ; căci ce este altceva criteriul pe care îl 
aplică istoricii ştiinţei în judecarea documentelor 
extra-europene, decît proiectarea unui -fel.de a 
vedea lumea (cantitativ, măsurabil) drept lege uni- 
versală ? Este drept că ideea de „lege științifică“ 
este un bun cîştigat și că istoria eforturilor: mo- 
derne către cunoaşterea științifică trebuie scrisă pe 
temeiul acestei idei. Dar nu putem aplica aceiași 
măsură și în alte culturi, unde preocuparea de 
cunoaştere științifică a fost minimă sau în orice 
caz, ea a apărut după ce vechile concepţii: cosmo- 
logice şi magice se degradaseră. Ca să luăm o. pildă 
chiar din zona pe care ne propunem s-o străbatem 
în paginile ce urmează — este cu desăvirșire nești- 
inţific să considerăm anumite „descoperiri“ empi- 
rice babiloniene ca o dovadă a inteligenţei acestui 
popor, și să aruncăm restul concepţiilor lor asupra 
naturii în grămada disprețuită a „superstiţiilor“ 
sau „absurdităţilor magice“. O asemenea evaluare 
a materialului este, în orice caz, lipsită de obiec- 
tivitate. Ori, pentru a înţelege spiritul unor cul- 

turi atît de diverse de a noastră, ni se cer în pri- 
mul rînd criterii obiective de cercetare şi evaluare. 
Ni se poate răspunde că istoricul științei nu e 
dator să ţină seama decît de acele documente în 
care se întrezăreşte sau chiar se realizează frag- 
mentar aurora științei greceşti, adică fundamen- 
tul cunoașterii științifice. O asemenea observaţie, 
dacă ar fi întemeiată, ar infirma chiar validitatea 
disciplinei istoriei științei în domeniile extra-euro- 
pene. Întocmai după cum n-ar avea nici o valoare 
obiectivă o istorie a științei europene — scrisă de 
un 'asiatic — în care nu s-ar ține seama decît de 
acei savanți care dovedesc în același timp'șşi o se- 
rioasă viață socială ascetică şi morală, fundamentul 
sine qua non al adevăratei cunoașteri, din:punctul 
de vedere oriental. Din nefericire, întîmpinarea de 
mai sus nu e justificată. Pentru că în culturile ex- 
tra-europene pot fi descifrate destule „științe ale 
naturii“ care, deși fundamental deosebite de con- 
cepțiile noastre moderne, au totuşi legile lor de 
creștere, criteriile lor de validitate, etc. Istoricul 
științei trebuie să le cerceteze și să le înțeleagă — 
bineînțeles, cu alte criterii decît cele de astăzi — 
tot așa după cum istoricul artelor cercetează şi 
înțelege operele artistice create în afară de legile 
sculpturii: grecești sau ale perspectivei Renașterii. 


OMOLOGIE 


Ocupîndu-ne de „științele naturii“ așa cum au 
fost elaborate de.către vechile culturi mesopota- 
miene, riscăm să nu înţelegem nimic .dacă nu a- 
vem pururea prezentă în minte concepţia: lor de- 
spre Lume, cosmologia lor. 

Inutil să adăugăm că această cosmologie — 
deși extrem de precisă și de coerentă — nu este: 
exprimată numai prin texte sau prin numere. Dc- 
cumentele culturilor mesopotamiene, ca și ale al- 
tor culturi arhaice, sînt numai întîmplător expri- 
mate alfabetic. Cele mai multe, și cele mai sem- 
nificative, sînt formulate prin simbol, arhitecto- 
nică, cosmografie, etc. Am greşi însă dacă n-am 
acorda acestor documente aceeași importanță pe 
care sintem înclinați s-o dăm documentelor alfa- 
petice. Ele exprimă tot atît de clar — și, uneori, 
mai concret — concepţia unei anumite culturi des- 
pre lume și legile ei. 

În Mesopotamia, poate mai mult ca în altă cul- 
tură arhaică, concepţia fundamentală poate fi ast- 
fel definită : omologia totală între Cer şi Lume. 
Asta înseamnă nu numai că tot -ce există pe pă- 
mint există într-un. anumit fel și în Cer — dar că 
fiecărui lucru de pe pămînt îi corespunde cu pre- 
cizie un lucru identic în Cer, după al cărui model 
ideal s-a realizat. Țările, fluviile, orașele, templele 
— acestea din urmă fiind, după cum vom vedea, 
imaginea însăși a Cosmosului — toate există real 
în anumite niveluri cosmice. Bunăoară, planul ora- 
şului Ninive a fost desemnat, în timpurile arhaice, 
după scrierea cerească ; adică, după semnele „gra- 
fice“ pe care le făceau stelele pe bolta cerului t. 
Fluviul Tigru se afla în steaua Anunit. Euprhatul, 
în steaua rîndunicii ; orașul Sippar, în constelația 
Cancerului ; oraşul Nippur în Carul Mare?2. Ele 


1) Bruno Meissner, Babylonien und Assyrien, vol. (Heidelberg. 
1925) p. 110. 

existau real în aceste niveluri siderale — pe pă- 
mînt aflindu-se numai imaginea lor, palidă și im- 
perfectă. | 

Geografia babiloniană a fost la început o „geo- 
grafie mistică“, harta lumii, așa cum și-o închipu- 
iau babilonienii, fiind doar o imagine a hărții lu- 
milor cerești. Ea nu era rodul observaţiilor și al 
măsurătorilor — ci reproducerea în termeni de geo- 
grafie terestră a hărţii ținuturilor cerești și a Pa- 
radisului. În „harta lumii“ publicată de Thomp- 
son 3, Babilon se află așezat la centru, în mijlocul 
unui vast teritoriu în formă de cerc. De jur îm- 
prejurul acestei lumi circulare — în care se cu- 
prind toate regiunile și popoarele cunoscute Babi- 
lonienilor — curge Fluviul Amar, Nâr-Marratum. 
Este tocmai imaginea pe care sumerienii și-o fă- 
ceau despre Paradis. Imagine care se regăseşte şi 
în tradiţia biblică a Raiului (Facerea, II, 10) : „Un 
fluviu ieșea din Rai ca să ude grădina, și apoi se 
despărţea în patru ape“ í. Fluviul care străbate și 
înconjoară paradisul sumero-babilonian are și el 
„patru guri“ ; de altfel, expresia „la gurile fluviu- 
lui“ înseamnă, în cultura mesopotamiană, locul pe 
unde se intră în paradis, pragul pe care-l trec nu- 





2) Referințele la textele asiro-babiloniene, în Charles Jean, Le 

milieu Biblique avant Jésus-Christ, vol. III (Paris, 1936) p. 367. 

3) Cuneiform Texts in the British Museum, XXII, 48, citat 

de S. Langdom, Le Poéme sumtrien du Paradis (Paris 1919), p. 
12—13. 

4) Comentariul cel mai erudit al tradiţiilor biblice în legătură 
cu Eden. din- cîte s-au scris în ultimul timp, în. Giuseppe Riceiotti, 
La Cosmologia della Bibblia e la sua trausmissione fino a Danie 
(Brescia, 1932), p. 73 şi urm. 

mai nemuritorii și eroii 5. O apă suprafirească în- 
conjoară Paradisul, întocmai după cum un fluviu 
înconjoară pămîntul : aceasta este o tradiţie uni- 
versală a culturilor semitice. Uneori e vorba de 
un fluviu, alteori de un ocean. Iar credința aceas- 
ta într-un ocean ceresc şi un ocean care înconjoară 
pămîntul — se regăsește la un foarte mare număr 
de neamuri 6. 

Există un Ierusalim ceresc, creat de Dumnezeu 
înainte ca cetatea Ierusalimului să fie zidită de 
mîna omului. La acest Ierusalim ceresc se referă 
profetul, în cartea: lui Baruch, II, 42, 2—7 : „Crezi 
tu că asta e cetatea despre care am spus : În palma 
miinilor mele te-am zidit ? Clădirea care stă acum 
în mijlocul vostru nu este cea revelată în Mine, 
cea care a fost gata încă din vremea cînd m-am ho- 
tăriît să fac Raiul, și pe care i-am arătat-o lui 
Adam înainte de a păcătui...“ 7. Vom vedea îndată 
că valoarea mistică a unui oraș ca Ierusalim nu 
stă numai în faptul că e imaginea unui oraş ce- 
resc — ci pentru că este considerat centrul Lumii. 


5) W. F. Albright, The Mouth of the Rivers („The American 
Journal of the Semitic Languages and Literatures“, vol. 35, 1919, 
p. 161—195), în special p. 188 sq. Egiptenii de asemenea credeau 
că apa cerească — și deci şi cea de pe pămînt — se împarte în 
patru fluvii, Vishnu Purana, păstrează o tradiţie indiană similară, 
destul de veche: Gangele izvorăşte din muntele Meru (munte 
cosmic) şi se împarte în patru fluvii, ca să poată uda întreg pă- 
mintul. 

6) A. J. Wensinck. The Ocean in the literature of the Western 
Semites (Verhandelingen der Koninkligke Academie van Wet- 
tenschappen te Amsterdam, Amsterdam 1919), în special p. 15 sq. 

7) Charles, Apocrypha and Pseudo-egigrammate, voi. II, p. 


482, notă. A 


18 


Ierusalimul ceresc a incendiat imaginaţia tú- 
turor profeților evrei : Tobia, XIII, 17, icaia, LIV, 
11, sq. Ezekiel, LX, etc. Ca să-i arate cetatea Ieru- 
salimului, Dumnezeu răpește într-o viziune ex- 
tatică pe Ezekiel, și-l ridică pe un munte foarte 
înalt (Ezek. LX, 2 sq.). Într-un alt pasaj (LXVII, 
1 și urm.), Ezekiel vede cum apele izvorăsc de sub 
Templu, străbat multe ținuturi și se revarsă în 
mare ; și „unde ajung aceste ape, duc sănătate şi 
bogăţie“, și „totul va trăi, pe unde trece torentul 
acesta“. Nu e greu de recunoscut în aceste ape:ale 
Templului străvechea tradiție a „Apei Vieţii“, de 
origine mesopotamiană, şi pe care o vom mai în- 
tilni în cercetarea de faţă. Și Oracolele Sibiline 
păstrează amintirea noului Ierusalim, în mijlocul 
căruia strălucește „un templu cu un turn uriaș 
care atinge norii și e văzut de toți“ 8. Dar cea mai 
frumoasă descriere a Ierusalimului ceresc se gă- 
sește în Apocalips (XXI, 2 sq.): „i am văzut ce- 
tatea sfîntă, noul Ierusalim, pogorîndu-se din cer 
de la Dumnezeu, gătită, ca o mireasă împodobită 
pentru mirele ei... (2). Și m-a dus pe mine (înge- 
ul), cu duhul, într-un munte mare și înalt și mi-a 
arătat cetatea cea sfîntă, Ierusalimul, pogorîndu-se 
din cer, de la Dumnezeu (10)... Şi avea zid mare și 
înalt şi avea douăsprezece porţi, iar la porţi doi- 
sprezece îngeri și nume scrise deasupra, care sînt 
numele celor douăsprezece seminţii, ale fiilor lui 
Israel (12)... Și zidăria zidului ei este de iaspis, iar 
cetatea este de aur curat, ca sticla cea curată (18). 
Temeliile cetăţii sînt împodobite cu tot felul de 


8) Charles, Apocrypha, vol. II, p. 405; Alberto Pincherle, 
Gli Oracoli Sibillini giudaici (Roma, 1922). p. 95—96. 

pietre scumpe : întîia piatră de temelie este de ias- 
pis, a doua de safir, a treia calcedoniu, a patra de 
smaragd, a cincea de sardonix, a șasea de corna- 
lină, a şaptea de hrisolit, a opta de beril, a noua de 
topaz, a zecea de hrisopras, a unsprezecea de ia- 
chint, a douăsprezecea de ametistă (19—20). Iar 
cele douăsprezece porți sînt douăsprezece mărgări- 
tare ; fiecare din porţi este dintr-un mărgăritar. 
Şi căile cetăţii sînt de aur curat, și străvezii ca 
sticla (21)... Şi cetatea nu are nevoie: de soare, nici 
de lună, ca să o lumineze, căci mărirea lui Dum- 
nezeu a luminat-o și făclia ei este Mielul (23)... Mi-a 
arătat, apoi rîul şi apa vieţii, limpede cum e cleș- 
tarul şi care izvorăș:= din tronul lui Dumnezeu ș? 
l Mielului (XXII, 1%“... 


Vom avea prilejul, în capitolul următor, să cer- 
cetăm sensul simbolic al pietrelor preţioase care 
alcătuiesc zidurile Ierusalimului ceresc. Deocam- 
dată să observăm că acest model ceresc al cetății 
Jerusalim seamănă foarte muit cu prototipul tot ce- 
resc, al Babilonului 9. Un text babilonian tradus de 
Meissner 10 precizează că „Steaua bucată de cîmp 
este Babilon“. Steaua aceasta era situată în conste- 
lația Berbecului (Aries) care, se știe, „conduce“ sau 
„domină“ zodiacul — întocmai după cum Babilonul 
„conduce“ lumea, fiind centrul cosmosului. Burkitt. 
a dovedit că atunci cînd Persia a luat, politicește, 
locul Babiloniei — Persia a fost așezată în conste- 
lația Aries. A fost investită, așadar, cu toate virtu- 


9) Hugo Gressmann, The tower of Babel (Jewish Institute o$ 
Religion, New-York 1928), p. 62 sq. 
10) Babylonien und Assyrien, vol. II, p. 410. 

gile imperiale ; a fost „consacrată“. Sensul acestei 
investituri se va lămuri mai neted în paginile ce 
urmează. 


TEMPLUL 


Omologia Cer-Lume este implicată în orice con- 
strucție babiloniană. Simbolismul atît de bogat al 
templelor (ziqqurat) nu poate fi înțeles decît por- 
nind de la o „teorie cosmică“. Într-adevăr ziggrat- 
ul era zidit ca o Lume : etajele simbolizau diviziu- 
nile Universului, lumea subterană, pămîntul, firma-: 
mentul 11, Zigqurat-ul este de fapt Lumea, întrucît 
el simbolizează muntele Cosmic. Iar muntele Cosmic: 
vom vedea îndată — nu este decît o perfectă ima- 
g0 mundi. Cercetările lui Dombart au dovedit de- 
finitiv că zigqurat erau „Kunstliche Berge“ 12, avînd 
-ca model material muntele sacru 13. Numeroase sce- 
ne pictografice chaldeene reprezintă pe Zeu înălțin- 
du-se între doi munţi 14, ca un adevărat zeu al soare- 
lui. Muntele sacru este adevăratul tron, căci acolo 
domnește zeul, stăpînul și creatorul Universului. 
„Tron“, „templu“, „munte cosmic“, nu sînt decît 
formule sinonimice ale aceluiași simbolism al Cen- 

11) L. Woolley, Les Sumtriens (trad. franceză, Paris 1930) p. 
147—148. 


12) Theodor Dombart, Der Sakralturm, I Teil : Ziqqurat (Miia- 
chen, 1920) p. 29. 


13) Ibid. p. 22; Th. Dombart. Der babylonische Turm (Leip- 
zig. 1930) p. 5. 


14) Dombart Der Sakralturm, p. 23, 27.. 

trului, pe care le vom întîlni necontenit în cosmolo- 
gia și arhitectura mesopotamiană. 

Chiar numele templelor și turnurilor sacre din 
Nippur revelează identitatea dintre muntele cosmic 
şi sanctuar : „„Muntele Casă“, „Casa Muntelui tu- 
turor ţărilor“, „Muntele Furtunilor“, „Casa Hotăriri- 
lor“ (oracolele), „Casa Mormiîntului“, „Legătura în- 
tre Cer și Pămînt“, etc 15. Termenul sumerian pen- 
tru ziqqurat este U—Nir (munte), pe care Jastrow 
îl interpretează ca : „vizibil de foarte departe“ 16. 
Analiza numelor pe care mesopotamienii le dedeau 
orașelor de frunte revelează hotărît funcţia simbo- 
lică a orașului. Larsa era numită, între altele, „Casa 
legăturii între Cer și Pămînt“. Babilon avea foarte 
multe nume, printre care : „Casa temeliei Cerului 
şi Pămîntului“, „Legătura intre Cer și Pămînt“, 
„Casa Muntelui Strălucitor“, „Casa Sceptrului Vie- 
ţii“ 17. Pretutindeni, simbolul centrului. 

Templul, așadar, participa la un altfel de „,spa- 
tiu“ : spaţiul consacrat, singurul pe care culturile 
arhaice îl considerau „real“. Întocmai după cum 
timpul real nu era decît „anul liturgic“, adică timpul 
consacrat, alcătuit din „sărbători“, care se desfășu- 
rau înlăuntrul sau în jurul templului. Aici, în tem- 
plu, în „centrul“ Universului, se afla tronul zeului. 
Un cilindru din timpul regelui Gudea ne spune că 
„iatacul (zeului) pe care el (regele) l-a zidit, era (a- 

15) Dombart, op. cit. p. 34. | 

16) Morris Jastrow, Sumerian and Akkadian Views cf Be- 
ginnings („Journal of the American Oriental Society, 1917, vol. 
36, p. 274—299), p. 289. `> 

17) Dombart, Der Sakralturm, p. 35. 

semenea) muntelui cosmic“ 18. Monumentele mexi- 
cane, Teocalli, erau și tronurile zeilor, Funcţia lor 
sacră şi simbolică corespundea rolului pe care îl a- 
veau turnurile Ha și Ta în China, și stupa în India 1°. 
În ceea ce privește simbolismul unui templu indi- 
an, am cercetat această problemă, folosindu-mă de 
rezultatele la care a ajuns Paul Mus, în studiul: 
Barabodur, templul simbolic. Reichel a arătat că 
importanța pe care o avea la pre-helenici și greci 
muntele, stînca, piatra, se explică prin idei simi- 
lare 20. Același „sistem“ explică — după cum vom 
vedea, mai pe îndelete, în paginile ce urmează — și 
beth-el din Cartea Facerii (28, 12), și tronul lui So- 
lomon (I Regi, 10, 18 şi urm.), și devotamentul pre- 
islamic față de piatra sacră, Kaaba. Chiar în religii 
relativ recente, ca mithraismul, sanctuarul era, la 
origine, cu desăvîrșire închis în munte 21. 

Vom avea necontenit prilejul să verificăm poli- 
valența simbolurilor care stau la baza culturilor ar- 
haice. De altfel, ceea ce caracterizează simbolul și-l 
deosebește de celelalte forme de cunoaștere, este 
tocmai această coexistență a sensurilor. Structura 
sintetică a gîndirii „primitive“ își găseşte un exce- 
lent instrument de exprimare în simbol, care uni- 
fică niveluri felurite de realitate cosmică, fără ca, 
prin aceasta, să le „neutralizeze“. Polivalenţa sim- 
bolului face posibilă coexistența sensurilor și, în a- 








18) Albright. The Mouth of the Rivers, p. 173. 

19) Dombart, op. cit., p. 15. 

20) Vezi și Eisler, Weltenmantel und Himmelszeil (München 
1910), vol. II, p. 582. 

21) Franz Cumont, Textes et Monuments Figures relatifs auz 
Mystéres de Mithra (Bruxelles, 1896—1899), vol. I, p. 57. 

celași tifp, păstrează, „diversul“, „,eterogenul“, așa 
cum va încerca să dovedească lucrarea de față. Re- 
întorcîndu-ne la exemplul nostru, muntele are, în 
culturile mesopotamiene, și înţelesul de „pragul Tă- 
rîmului celălalt“. Pe acolo, prin munte, trec sufle- 
tele în lumea morţilor. Expresia obișnuită, în limba 
asiriană, pentru verbul „a muri“ este „a se agăța 
de munţi“. De asemenea, în limba egipteană, myny; 
„a agăța“, este un eufemism pentru „a muri“ 22, 
Soarele apune între munți, și tot pe-acolo trebuie 
să fie drumul mortului către lumea cealaltă. Dar a- 
lături de această valență funerară, simbolul mun- 
telui are și un sens metafizic, cu mult mai impor- 
tant. Muntele este, am văzut, centrul lumii, și de 
aceea, după moarte, sufletul este atras firesc către 
acest „centru“. Să” ne amintim că pentru culturile 
tradiționale real era numai ceea ce era sacru ; spa- 
tiul consacrat -(templu, oraș, etc.) era singurul 
„real“, deoarece Universul întreg se. concentra a- 
colo. Singurul timp real era timpul liturgic, consa- 
crat — și omul participa la acest timp absolut (for- 
mulă obscură a eternității) numai luînd parte la 
sărbători sau fiind prezent în rituale. Atras, cît 
timp'era în viaţă, către „centru“, este foarte firesc 
ca, după moarte, omul să asculte aceleași chemări 
către absolut, către real, și să se „apropie de munţi.“ 
Întrucît moartea este o trecere dincolo, într-o zonă 
mai „reală“ decît nivelurie profane ale „acestei 
lumi — iar muntele simbolizînd centrul, adică rea- 





22) H. Zimmern, Zum babylonischen Neujahrsfest, II (Leip- 
gig. 1918) p. 5, nota 2. i 

litatea aboslută — formula „apropierea de munţi* 
își capătă și o justificare metafizică. 


ORAȘ SACRU — CENTRUL LUMII 


Zigqurat-ul înfățișează cosmosul. Vîrful lui este 
„centrul“ suprem, asimilat mai tîrziu cu Polul. Re- 
gele, urcînd etajele unui zigqurat, ajunge în cen- 
trul Universului, identificîndu-se astfel cu Zeul 
care locuiește la pol 23. Orașul sacru, care cuprinde 
templul între zidurile sale crenelate, devine și el 
un centru, vîrful muntelui cosmic (adică, de fapt, 
al Lumii). Locuitorii săi sînt identificaţi, magic, cu 
stăpînii divini ai „centrului“, cu zeii. Astfel se în- 
tîmplă în anumite orașe indiene 2 și foarte multe 
cetăţi orientale 35. 

Toate limbile au păstrat expresia populară a 
centrului : „buricul pămîntului“. În anumite tra- 
diții semite, asta nu înseamnă numai că acolo este 
adevăratul centru al lumii, ci și că de acolo a în- 
ceput creaţia lumii. „Cel prea Sfînt a creat Lumea 
ca un embrion. Întocmai după cum embrionul 
creşte de la buric în afară, tot așa Dumnezeu a 
început. să creeze Lumea de la buric şi de acolo 
s-a răspîndit în toate direcţiile“ %. Iar iu ta 
pămîntului“, pentru Evrei, este Ierusalimul și, î 


23) Paul Mus, Barabudur. Esquisse d'une histoire du Boud- 
dhisme monde sur la critique archéologique des textes (Paris 
1935), vol. I, p. 238, etc. 

24) Mus, Barabudur, p. 352. 

25) A. Jeremias, Handbuch der altorientalischen Geisteskultas 
(ed. II, Berlin 1929), p. 113, 142, etc. 

26) A. J. Wensinek. The Ideas of the Western Semites concer- 
ning the Navel of the Earth (Amsterdam, 1916), p. 19. 

general, țara sfîntă. De aceea, Yoma afirmă : „Lu- 
mea a fost creată începînd de la Sion 27. Palestina 
fiind centrul creaţiei, buricul pămîntului, se află 
în vîrful muntelui cosmic. Într-adevăr, după un 
text rabinic : „ţara lui Israel n-a fost înecată de 
potop“ 28. Tradițiile islamice au păstrat aceeaşi cos- 
mologie mistică, investind Mekka și Kaaba cu vir- 
tuţile Ierusalimului. În Kisâ'i găsim următoarea 
afirmaţie : „Tradiţia spune : steaua polară dove- 
deşte că cel mai înalt loc este Ka'aba, pentru că 
se află în dreptul centrului Cerului“ 29, 

În toate tradiţiile. semite, centrul („buricul pă- 
miîntului“) era imaginat ca virful muntelui cos- 
mic. De aici importanța munţilor în cosmologia și 
metafizica semită. Munţii au fost creaţi cei din- 
tîi, îndată după Apele primordiale (Tehom) % ; ei 
sînt temeliile pămîntului, iar în tradiția arabă 
stîlpii pămîntului“ ; munţii unesc lumea de dea- 
supra cu cea de desubt; din munți izvorăsc ape- 
le, care fac să rodească pămîntul, iar norii de ploa- 
ie tot deasupra munţilor se alcătuiesc. Cele mai 
sacre locuri erau înălțimile: muntele Sinai la 
Evrei, Gerizim şi Ebal la Samariteni ; Mekka se 
afla între doi munți. Paradisul, „buricul pămîntu- 
lui“, era aşezat, după tradiția siriană, pe un munte 
mai mare decît toţi munţii de pe pămînt“ 31, Să ne 


27) Wensinck, op. cit. p. 16 

28) Wensick, ibid, p. 15. 

29) Wensink, ibid. p. 15. 

30) Apele simbolizează pretutindeni haosul, devenirea infor- 
mă, matricea tuturor virtualităților. Apariţia munților simboli- 
zează începutul Creaţiei, al manifestării, ai formelor. 

31) Wensinek, Navel of the Earth. p. 14. 

amintim că idei asemănătoare se întîlnesc la Ba- 
bilonieni, la egipteni, precum și în anumite tra- 
diții indiene. Drumul spre Paradis, drumul spre 
tărîmul morţilor (la egipteni, chaldeeni), drumul 
spre lăcașul Zeului — toate se aseamănă : este ace- 
lași drum spre munte, aceeași „ascensiune“, care 
de cele mai multe ori se face în mod simbolic, ur- 
cînd etajele unui zigqurat sau terasele unui tem- 
plu indian %?. Sensul tuturor acestor formule nu e 
greu de descifrat: drumul spre munte înseamnă 
apropierea de sacru, de real, de absolut ; într-un 
cuvînt, este o consacrare (investirea regelui cu vir- 
tuţile zeului se face urcînd treptele tronului sau 
etajele zigquratului, adică muntele cosmic ; itine- 
rariul sufletelor morţilor, ca şi drumul eroilor în 
căutarea nemuririi — Ghilgamesh, Herakles, etc. 
— străbate și urcă nenumărați munţi). „Buricul 
pămîntului“, muntele cosmic, este singura zonă sa- 
cră din toată întinderea care înconjoară pe om. și 
de aceea Creaţia a început de aici, Haosul a fost 
întîi aici alungat. Apele potopului (reactualizarea 
Haosului, adică a oceanului primordial, âpsu) n-au 
putut înghiți vîrful muntelui, centrul static, de 
unde a început a doua creație. 

După cartea siriacă Peştera Comorilor, Adam: 
a fost creat în centrul pămîntului, în același loc 
unde mai tîrziu s-a ridicat crucea lui lisus %. Tra- 
diția aceasta este extrem de prețioasă; pe de o 
parte se descifrează aici un sens al creaţiei omu- 


32) „Un temple indien est, bâti en pierre, un voyage à l'axe 
du monde, et l'entrée processionnellle de ses portes un rite 
d'entrée... (P. Mus, Barabudur, p. 315). 

33) Wensinck, op. cit. p. 22. 


lui, care este identificat cu microsmosul (şi Adam, 
şi Lumea, sînt făcuți la „buricul pămîntului“). Pe 
de altă parte, se afirmă precis că mîntuirea omu- 
tui — prin patimile lui Christos — a fost posibilă 
printr-o întoarcere la „centru“, întocmai cum afir- 
mă toate tradiţiile. Iisus, pătimind în vîrful mun- 
telui cosmic, pe locul unde a fost creat Adam, în 
centrul existenței — răscumpără, prin sîngele Său, 
păcatele întregului neam omenesc, și-l mîntuie. Pa- 
timile lui lisus Christos s-au desfășurat peste tot 
pămîntul, căci Golgotha, fiind vîrful muntelui cos- 
mic, cuprinde magic planeta întreagă. Agonia a 
început și a sfîrşit în realitatea absolută, în centrul 
existenței (orice altă zonă, fiind profană, neconsa- 
crată, participă la devenirea nesemnificativă, la 
„istorie“ nu.la ontologie, la „eveniment“ nu la ca- 
tegorie“). Simbolismul crucii ar completa aceste 
idei, dar ne-am propus să nu ne ocupăm aici de- 
cît de motive arhaice, şi să nu explicăm un sim- 
bol tradițional prin forme recente 34. 

În orice caz, pretutindeni în lumea semită în- 
tilnim legătura aceasta între „centru“, „realitate 
absolută“, „primul om“, „moarte“. Ierusalimul nu 
este numai punctul de legătură al pămîntului cu 
Cerul. Este şi locul pe unde se poate pătrunde în 


34) Documentele ebraice relative la Templu, şi cele creştins 
relative la Golgotha, care pun în lumină identitatea. Ierusalimului 
cu „buricul pămîntului“ au fost adunate de Brawer, Palăstina 
nach. der Agada (Berlin 1920, Gesel. für Palest, Forsching VI) p. 
7—21. La Şechem, pe muntele Gerizim (Judecători, 9 36, sq.) pare 
a fi fost un sanctuar numit „buricul pămintului“; cf. Ailbricht, 
The: Location of the Garden of Eden („American Journal of Se- 
mitic Languages“, vol. 39, 1922, p. 15—31) p. 28. 

lumea cealaltă %. O tradiţie siriană ne spune că 
Adam, după potop, a fost îngropat la „poarta pă- 
mîntului“ 3%, adică .acolo unde începe lumea mor- 
ţilor. Islamul a asimilat credinţa ebraică, după care 
mormîntul lui Adam se află la Ierusalim. De ase- 
menea tradițiile islamice afirmă că toți profeţii 
sînt îngropaţi la Ierusalim 37. La Mekka se găsește 
şi astăzi un puț în care se pun ofrande pentru 
morți. Nu este vorba de superstiția, destul de răs- 
-pîndită, că morții locuiesc sub pămînt și li se pot 
deci, trimite ofrande prin gropi sau puțuri — 
ci de ideea tradițională că Mekka, fiind centrul pă- 
mîntului, este singurul punct de legătură cu Ceru! 
şi cu celălalt tărîm. l 
Prin centrul lumii — după cum vom vedea în 
paragraful următor — trece axa Universului, și 
acolo se înalță arborele Vieţii. Ritmurile cosmice 
şi viața se desfăşoară începînd de la „centru“. De 
aceea se spune că Ierusalimul e „bogat în ape“ 
și că norii de ploaie pornesc în cele patru colţuri 
ale lumii de deasupra cetăţii 38. Ploile aduc fer- 
tilitatea și bogăţia, fac posibilă viața și armonia, 
dirijează anotimpurile. „Apele“ sînt roditoare nu- 
mai întrucît ritmul lor e regulat de un „centru“. 
Tradiţii similare s-au păstrat în Isalm. Nuwairî 
mărturisește : „Abu Huraira a spus, întemeiat pe 
autoritatea Profetului : toate rîurile, și norii, șă 


35) Textul în Wensinck, op. cit. p. 25 și urm. texte evreești. 
36) Textul în. Wensinck, op. cit.. p. 27.. f 

i 37) Texte în Wensinck, op. cit., p. 28. 
38) Texte în Wensinck, op. cit., p. 30—31. 


aburii, și vînturile vin de sub stînca sfîntă a Ieru- 
salimului“ 3%. Kazwiîni repetă aceiași tradiție, cu 
privire la Mekka : „Dacă ploaia bate într-o parte a 
Ka'abei, în anul acela fertilitatea se va întinde în 
acea direcție ; cînd ploaia bate în toate părțile, 
fertilitatea va fi universală“ 40, În India, „locul sa- 
crificiului“ este adesea numit „buricul pămîntului“, 
pentru că prin „sacrificiu“ se susține Universul“, 
există ritmurile, viața, armonia. Altarul, „locul sa- 
crificiului“, este numit de asemenea „pîntecul (ma- 
tricea) ordinei cosmice“ 41, Indienii au identificat 
încă, din timpurile vedice altarul sacrificial cu ,bu- 
ricul“ 42. Aceiași „teorie“ se întîlnește la eruditul 
Clement Alexandrinul : „altarul pe care arde tă- 
miia este un simbol al pămîntului zăcînd în cen- 
trul Universului“ 43. 

O tradiţie semită foarte răspîndită îl face pe 
Adam să locuiască într-un cort pe locul „Casei lui 
Allah“, adică în „buricul pămîntului“. Agni, zeul 
indic al focului, stă și el în „buricul lumii“ 44. Omo- 
logia între Cer şi Pămînt este tot atît de riguroasă 
și în India. „Centrul“ pămîntului se identifică ma- 
gic cu „centrul“ Cerului. Un imn din Rig Veda a- 
firmă : „în buricul cerului s-a așezat preotul care 
pregătește sacrificiul“ 45. Simbolul centrului expli- 
că toate aceste formule ; „buricul cerului“ înseam- 





39) Textul în Wensinck, op. cit., p. 33. 

4%) Wensinck, op. cit., p. 35. 

41) Expresia din Rig Veda : ritasya yonih: 

42) Rig Veda, II, 3. 7; IX, 82, 3) etc. 

43) Siromata, V. 6, citat de Wensinck, op. cit. 

44) „Agni şi-a aşezat puterea sa în buricul lumii“. Rig Veda, 
II, 76, etc. 

45)Rig Veda, III, 4. 4, etc. 

nă „buricul sacrificiului“, căci numai zona consa- 
crată a altarului există real, într-un chip absolut, 
aşa cum există „Cerul. Integrarea omului în rea- 
litate se face prin întoarcerea sa la „centru“. Ri- 
tualul consacră pe om, îl face „asemenea zeilor“, 
pentru că îl aduce în „centru“, în realitate, în ab- 
solut. 

„Mistica indiană este întemeiată pe această res- 
taurare a omului în propriul său centru “6. 

Tehnicile ascetice indiene acordă o mare im- 
portanță „,buricului“ ; răsuflarea (aerul, „fluidul 
vital“) trebuie dusă de la „buric“ la inimă ; con- 
centrarea yoghinică se face de cele mai multe ori 
în „buric“ 47. Practici asemănătoare, care presupun 
o tradiţie ascetică extrem de veche, se întîlnesc şi 
în anumite forme de mistică creștină, bunăoară în 
hesichasm 48. Aceiași identitate „buric“ = centru 
ne întîmpină cu culturi mult depărtate între ele. 
În limba gaelică imkag sau iomlag (buric) are sen- 
sul de centru. Capitala Incașilor, Cuzco, era denu- 
mită „buric“ 49. În anumite legende europene, stu- 
diate de Harthand 50, se spune că lisus a fost con- 
ceput prin ureche ; urechea este o formulă a sim- 


46) Vezj studiul nostru Homology and Yoga, în volumul oma- 
gial al lui Anada Coomaraswamy (Calcutta şi Londra, 1937). 

47) Texte şi comentarii în cartea noastră Yoga. Essai sur les 
origines de la mystique indienne (Paris 1963), p. 123, 149, 216, 
220, etc. 

48) Iréné Hausherr, S. Y. La Méthode d'Oraison Hesychasie 
(Orientalia Christiana, vol. IX. Roma 1927) p. 102, p. 164—165, etc. 

49) Donald A. Mackenzie, The Migration of Symbols (London 
1925), p. 116. 


50) Legend of Perseus, vol. I (London 1894) p. 131. 

bolismului spiralei, care are același sens metafizice 
de centru. 

Am putea culege la nesfîrșit documente, din 
toate culturile tradiționale, asupra simbolismului 
„centrului“ 5t, Nădăjduim s-o putem face, pe în- 
delete, altădată. 

Deocamdată să adăugăm că „buricul“ este iden- 
tificat cu „tronul“, locul- unde stă regulatorul 
Universului. De obicei, în mitologiile și arhitec- 
tura sacră semită, „tronul“ este înconjurat de un 
şarpe 52. Tronul lui Solomon are încolăcit în jurut 
său un astfel de şarpe. 

În legendele tuturor popoarelor, șarpele păzeşte 
comorile şi mormintele funerare 5. Dacă tronul 
este un simbol al centrului lumii și deci al Pămîn- 
tului, — șarpele simbolizează, aici, Oceanul, în- 
tinderea haotică a apelor, care înconjoară din toate 
părțile, după credinţele celor vechi, Pămîntul, și 
încearcă să-l înghită... 54, | 


AXA LUMII — POMUL VIEȚII 


Am văzut că orașul în mijlocul căruia se afla 
templul și palatul, era considerat el însuși ca cen- 
trul Universului. După cum Suveranul ceresc stă 


51) Documentele scrise și figurate, din lumea greacă, sînt 
studiate de Roscher în cele două monografii celebre asupra lui 
Omphalos: 

52) Wensinck, Navel of the Earth. p. 60, sa. 

53) Sensul acestor legende şi simboluri este discutat în cartea 
noastră La Mandragore. i 

54) A. J. Wensinck, Thé Ocean in the literature of the wes- 
tern Semites (Amsterdam, 1919) p. 15 sq.. p. 40 sq. 

în centrul lumii siderale (adică, la Pol), tot aşa 
suveranul pămîntesc sta în „orașul sacru“, în Ca- 
pitală. Corespondenţa aceasta între Suveran, Capi- 
tală, etc. — şi Zeu, Centrul Lumii, etc., nu se 
întîlneşte numai în Mesopotamia și mitologiile 
semite. Cultura Chineză se întemeiază în bună 
parte pe o asemenea concepţie 55. Omologia per- 
fectă între Cer și Pămînt — ,„,„himmlisch-irdischen 
Parallelismus“, cum o numește Von  Heine-Gel- 
dern — se întâlnește şi în simbolismul austroasia- 
tic, deşi își are, probabil, rădăcinile în străvechea 
cultură babiloniană 56. 

Zigqurat-ul este definit ca stilpul Lumii, și 
locul unde se unește Cerul cu Pămîntul. Turnul 
cel mare din Babilon, după cum am văzut, nu se 
numea numai Poarta divină — pentru că Cerul se 
deschidea deasupra sa — ci și Temelia Cerului 
și a Pămîntului 57. Etimologia populară a cuvin- 
telor Babilon și Babel era tocmâi aceasta : Bab îlu, 
adică „poarta lui Dumnezeu“. Pe aici, prin oraşele 
sacre şi mai ales prin Templu („buricul pămîn- 
tului“) — se putea ajunge la Cer. Legendele babi- 
loniene care ne vorbesc despre „călătoria în Cer“ 
au dealtfel destulă asemănare cu credinţele altor 


55) Se-Ma Tsien, Les Mémoires, trad. par. E. Chavannes, vol. 
I (Paris 1893) p. 242, 243; M. Granet, La Pensée chinoise (Paris 
1934), p. 93 şi urm., p. 104 sq.. 323 sq.,; H. Maspéro, La Chine 
antique (Paris 1927), p. 605 sq.; P. Mus, Barabudur, Esquisse 
d'une: histoire du Boudhisme fondée sur la critique arhéologique 
des textes (Paris 1935), vol. I, p. 117 şi urmare, p. 245, 422 și urm. 

56) Von Heine-Geldern, Weitbild und Bauform in Sudostasien 
(„Wierner Bairag zur und Kulturgeschichte Asiens“. vol. IV, 1930) 
p. 48. 

57) Jeremias, Handbuch, p. 141 sq. 

popoare că „drumul spre Ceruri“ se desface mu- 
ritorului prin apropierea  „Stilpului Cerului“ 58. 

Ne-am depărta prea mult de hotarele studiului 
de față dacă am cerceta cum se cuvine acest sim- 
bol al „,Stilpului Cerului”, care nu este altceva 
decît Axa Universului, „Pomul vieţii” care creşte 
în centrul Lumii, în „Buricul Pămîntului”. Foarte 
multe tradiții vorbesc de un Pom uriaș, care cu- 
prinde sau susține întreg pămîntul. Arborele cos- 
mic, Ygdrassil, din mitologia scandinavă nu este 
decît o formă a acestui simbolism universal. Ne 
propunem să dezbatem problema ,,Pomului Vie- 
ţii” într-o lucrare specială. Deocamdată să amin- 
tim că popoarele siberiene și ugro-finice au păs- 
trat foarte limpede mitul pomului „stîlp al Ceru- 
lui“. Uno Holmerg a adunat în două monografii 
bogate (5%) tot materialul de care dispunem astăzi 
cu privire la această credinţă. Este semnificativ de 
remarcat că ugrienii îşi închipuie „Stilpul cerului“ 
ca o coloană'cu şapte caturi, (60) întocmai după 
cum zigquarat-ul are şapte etaje, iar templul Ba- 
rabudur șapte terase. Credinţa în acest „stilp al 
Cerului“ se confundă, uneori, cu credinţa într-un 
munte cosmic, pe care Mongolii şi Kalmucii îl nu- 
mesc Sumur sau Sumer, iar Buriaţii Sumbur (61). 


58) Uno Holmerg, Der Baum des Lebens (Annales Academiae 
Scientiarum Fenicae), Helsinski 1923, în special capitolul „Die 
Weltsaule“, p. 9 şi urm. 

59) Der Baum des Lebens; Finno-Ugric and Siberian Mytho- 
logy (Boston 1927, vol. IV din seria „Mythology of all Races“). 

60) Finno-Ugric Mythology, p. 338 sq. 

61) Ibidem, p. 341. Numele acestor „munţi cosmici“ trădează 
originea lor indiană. Despre Meru, vezi W. Foy. Indische Kultbau- 
ten als Symbole des Gătterberges, (Leipzig 1914, p. 213—216). 

„Axa Cosmică“ joacă un rol de frunte în gîn- 
direa mitică şi simbolică a Indiei, și este expri- 
mată în patru formule principale : muntele, stilpul, 
arborele și Gigantul. (62) Toate acestea sînt în 
centrul Cosmosului ; toate exprimă realitatea ab- 
solută ; toate sînt simboluri polivalente, aplicîn- 
du-se atît Cosmosului cît și Omului. (Bunăoară, 
Zeul Indra este considerat stilp cosmic; dar şi 
răsuflarea, care străbate și susține corpul omului, 
are aceeași valoare de coloană) (63). În această 
privinţă cultura babiloniană şi chineză coincide 
perfect cu sistemul simbolic indian (64). 

Sînt motive să credem că aceeași cosmologie a 
influențat atît pe profeţii evrei cît și pe autorul 
Apocalismului (65). Conceptul fundamental al a- 
cestei cosmologii este -existența unui Centru — 
imperial pe pămînt, polar în cer — înconjurat de 
patru puncte cardinale sau de patru faze cardi- 
nale ale revoluției cosmice. 


62) P. Mus, Barabudur, p. 117 sq. 

63) Ibidem, p. 440 sq., 453 sq. 

64) Discuția acestor coincidențé în P. Mus, Barabudur, în 
special p. 292 și urm. 351 și urm. 385 și. urm., etc. Cf. W. Andrae, 
Die Jonische Saule. Bauform oder Symbol? (Berlin 1936). p. 50 
sq.; Jean Przyluski, Les sept terrasses du Barabudur („Harvard 
Journal of Asiatic Studies“, July 1936, p. 251—256); A. Cooma- 
raswamy, Elements of Buddhist Iconography (Oxford University 
Press, 1935) passım. 

65) L. de Saussure, Le Cadre astronomique des visions de l Apo- 
calypse („Actes du Congrés International d'Histoire des Religions“, 
Paris 1925, vol. I, p. 487 sq.); La cosmologie religieusé en Chine, 
dans l'Iran et chez les Prophétes hébreux. ibid vol. II, p. 79 sq. 
Cf. opera de sinteză a aceluiași autor. Les origines de l'astronomie 
chinoise, nouv. ed. Paris 1930. 

CORESPONDENȚE 


Dar omologia între Cer și Pămînt nu se redu- 
ce aici. „Corespondenţele“ şi „armoniile“ — struc- 
tura însăşi a unei viziuni magice a Lumii — se 
răsfrîng pretutindeni. Tot ce e cunoscut, tot ce 
e concret — participă la această lege magică a 
corespondenţei. Cosmosul e împărţit în regiuni, 
stăpînite de zei, dirijate de planete. Între o anu- 
mită zonă cerească, planeta care o domină, zeul 


care o reprezintă — există relații magice, de 
„corespondenţă“ și „influență“. Tot ce se în- 
timplă într-o asemenea regiune cerească — se va 


întîmpla, într-un anumit fel, şi în viața care, pe 
pămînt; cade sub „influența“ ei. Evident, aceste 
„influențe“ nu se exercită întotdeauna direct. 
Există nenumărate raporturi, nenumărate nive- 
luri, între Cer şi Pămînt. Numai într-un Centru, 
şi numai în condiţii speciale, Pămîntul poate fi 
legat de Cer direct. În celelalte zone de realitate, 
influenţele se exercită oarecum prin „,proximi“. 

Bunăoară, se ştie că fiecărei planete îi cores- 
pundea un metal și o anumită culoare. (66). Tot 
ce era colorat — animal, plantă, piatră — cădea 
sub influența unei planete. O „corespondenţă“ 
similară întîlnim în China, unde fiecare regiune 
siderală era reprezentată printr-o anume culoare. 
Evident, cum fiecare planetă — la Babilonieni — 
era stăpînită de un zeu, fiecărui metal îi cores- 
pundea o divinitate. Enlil, care „,stăpînea“ prima 
lună a anului — deci, își exercita influenţa şi a- 





66) Bruno Meissner, Babylonien und Assyrien, vol. II, p. 
130 sq. 

supra unui anumit timp, consacrat lui — era ,re- 
prezentat“, în ierarhia metalelor, prin aur. Cînd 
zeul Shamsh luă locul lui Enlil, deveni el stă- 
pînul celui mai nobil şi mai preţios metal, aurul. 
Un text neo-babilonian indică astfel raporturile 
dintre zei și metale : Enlil — aur, Anu — argint, 
Ea — bronz, Ninidni — „piatră“ (67). Relaţiile 
acestea magice între planetă, zeu și metal — care 
creează, la rîndul lor, corespondențe între cu- 
loare, timp al nașterii, soartă etc. — se regăsesc 
pînă şi în credinţele populare medievale. 

În Grecia, ele au fost în orişice caz primite din 
Mesopotamia. Arabii, fie că le-au asimilat de la 
grecii din epoca elenistică, fie că le-au asimilat 
încă înainte de convertirea lor la islamism — le-au 
dus mai departe în ştiinţa medievală, mai ales în 
alchimie (68). 

Omologia dintre Cer și Lume implică, așadar, 
o infinită serie de corespondențe magice între 
toate ordinele existente. Nu e greu de înţeles de 
ce o anumită culoare exercită o influenţă fastă 
sau nefastă, de ce un anumit metal exaltă sau de- 
primă, de ce un anumit „timp“ este de bun augur 
sau nociv. Aceeaşi forță magică avîndu-și centrul 
într-una din .regiunile siderale dirijată de o pla- 





67) Meissner, op. cit. p. 254; G. Furlani. La religione babilo- 
nese-assira, vol. I (Bologna 1928), p. 314; ibid. p. 121, 134, 168. 

68) Julius Ruska. Das Sleinbuch des Aristoteles (Heidelberg, 
1912) p. 89 sq. Fritz Saxl. în studiul său Beitragén zu einer Ges- 
chichte der Planeten darstellungen im Orient und im Okzident 
(„Der Islam“, 112, p. 151—177) încearcă să explice credințele astro- 
logice ale arabilor din Harrân prin străvechile dogme babiloniene. 
Îi răspunde Ruska, în erudita sa monografie, Griechishe Planeten- 
darstellungen in arabischen Steinbuchern (Héidelberg, 1919). 

netă sau subsumată unui zeu — se distribuie în 
toate nivelurile realității, prin „proximi“ şi prin 
corespondențe. 

Anevoie am putea preciza dacă, în cele mai 
vechi timpuri ale culturilor mesopotamiene, aceas- 
tă cosmologie, întemeiată pe omologia dintre Cer 
și Pămînt, elaborase deja noţiunea precisă a des- 
tinului omului, dirijat: de astre. În orice caz, aflăm 
această concepție chiar în miezul istoric al cul- 
turii mesopotamiene. Ea nu era, dealtfel, decît 
o consecință directă a cosmologiei. Dacă a trecut 
timp pînă s-a impus conștiinței tuturor oamenilor, 
timpul a fost luat de descoperirea acestor conse- 
cințe, iar nu de crearea lor. 

Vom reveni asupra acestei fundamentale con- 
cepții cînd vom discuta metalurgia babiloniană. 
Deocamdată, să notăm importanța pe care a a- 
vut-o viziunea magică asupra nașterii astrologiei 
mesopotamiene, și covîrșitoarea ei influenţă în lu- 
mea vest-asiatică şi mediteraneană. Noţiunea des- 
tinului implacabil a fost fundamentată prin aceas- 
tă viziune magică. Ideea de „libertate“ avea o cu 
totul altă valoare într-un Cosmos închis, străbă- 
tut de forța magică a astrelor. Tot ce cădea în 
experiența omului, venea încărcat cu o energie 
magică, nevăzută, care altera voința omenească. 
Născut sub puterea unei anumite stele, partici- 
pînd fără voie la un anumit destin cosmic — pro- 
plema miîntuirii, deci a libertăţii omului, se cerea 
rezolvată în direcţii care, astăzi, par de-a dreptul 
absurde pentru o conștiință europeană și creștină. 
Nu s-a pus încă în adevărata ei lumină revolu- 
ţia pe care a făcut-o creștinismul în această pri- 


. 

vință distrugînd destinul individual, astrologic, 
restaurînd libertatea umană,  solidarizînd omul 
cu un destin colectiv, adamic, în locul soartei 
magice, cosmice (69). 

Dacă tot ce există pe pămînt, există şi în Cer 
— chiar sub o altă formă, — dacă viața pămiîn- 
tească răsfrînge structura şi dinamica siderală, 
era fatal ca însuși corpul omenesc să fie consi- 
derat ca o oglindă a cosmosului. Într-adevăr, con- 
cepția aceasta o întîlnim la hetiţi, popor arioglot, 
dar puternic influențat de sumerieni și de acca- 
dieni, mai ales, în ceea ce priveşte viața religioasă. 
Magia hetită este străbătută de omologia între 
macrocosmos (Universul) și microcosmos (corpul 
uman). Capul omului corespunde Cerului, mii- 
nile sale corespund pămîntului, ochii săi apelor, și 
așa mai departe. De aceea, într-un text de magie 
medicală pe care îl rezumă Furlani 0) se spune că 
„durerea de cap“ să fie zvirlită în Cer, „durerea 
mîinilor“ gonită în pămînt etc. 

Este probabil că o asemenea corespondență 
între macrocosmos şi microcosmos n-a luat naș- 
tere printr-o proiectare mitică a corpului uman 
în natură, identificîndu-se, adică, zonele cos- 
mice cu organele anatomice și funcțiunile fizio- 
logice omenești. Ceea ce știm despre teoriile cos- 
mologice şi fiziologice indiene ne îndeamnă a 
crede că s-a petrecut un proces invers. Într-ade- 
văr,. în India, omul şi-a „organizat corpul (cre- 





69) Printre foarte puţinele lucruri bune, de sinteză, care s-au 
scris asupra acestei probleme, trebuie notată cartea lui S. Angus. 
The Mystery-Religions and Christianity (London 1925), p. 164 şi 
urm., p. 250 şi urm. i 

70) La Religione degli Hittiti (Bologna.'1936) p. 184. 

indu-și o „hartă mistică“, cu anumiţi „centri“, 
etc.) pe modelul Cosmosului. Poate că teoria 
celor cinci Vînturi cosmice a condus, cu necesi- 
tate, la „,descoperirea“ celor cinci Răsuflări, cum 
crede Dr. Filliozat 71). Punctul nostru de vedere, 
expus într-o lucrare precedentă 72), se deosebește 
întrucîtva de ipoteza lui Filiiozat. Noi credem că 
„modelul cosmic“ care stă la temelia teoriilor filo- 


zofice a avut — în același timp cu semnificația 
cosmologică — o realitate rituală, mistică. Omul 
a „identificat“ în corpul său Vinturile cosmice, 
şi-a aplicat sieşi un model cosmologic — după ce 


a realizat mistic şi ritual un anumit „om cosmic“. 
Cu alte cuvinte, la temelia acestor concepții nu stă 
nici fiziologia, nici cosmologia — ci o viziune tota- 
litară a realităţii, un „om cosmic“ : omul care de- 
pășește şi anulează „Creaţia“ (lumea despicată în 
două). 

Se înțelege că omologia cosmică şi biologică, 
pe care am ilustrat-o numai prin cîteva exemple, 
se întinde asupra tuturor ordinelor realităţii şi 
vieții.Dacă poate fi vorba de o lege, apoi noţiu- 
nea de lege trebuie căutată în această concepție a 
omologiei, a corespondenţelor cosmice, a magiei 
universale. Obiectele nu: au numai o valoare 
pragmatică, ci au o semnificaţie, de origine ma- 
gică. Gesturile și actele omului, întrucît se referă 
la asemenea obiecte încărcate cu energie, sau par- 


71) La force organique et la force cosmique dans la philoso- 
phie mădicale de Vinde et dans le Veda, „Revue Philosophique“. 
Nov. Dec. 1933, p. 416 şi urm. 

72) Yoga, Essai sur les origines de la mystique indienne, p. 
228 şi urm. Cf. P. Mus, Barabudur, p. 441 şi urm., a cărui teză 
se apropie de a noastră. 

ticipînd la anumite valori supra-umane — vor fi 
dirijate de legi sacre, precise. Operaţiile omului, 
ca să nu-l „altereze“, vor fi transformate în rituale. 

Sensul ritualului este tocmai acesta : să solida- 
rizeze pe individ cu colectivitatea, cu viața orga- 
nizată, și, în cele din urmă, cu un Cosmos viu. 
Toate actele omenești, chiar şi cele mai profane 
(umbletul, respirația, miîncarea, dragostea etc.) 
sînt transformate în rituale;  adică,. în instru- 
mente de des-individualizare şi solidarizare cu 
„normele“. Omul. nu mai e singur într-o aseme- 
nea societate tradițională, pentru că tot ce face el 
are o semnificaţie ecumenică, și această semni- 
ficaţie este accesibilă întregii comunități. Aproa- 
pe că nici nu mai poate fi vorba de a „comunica“, 
ceva individual, de la om la om — întocmai după 
cum atunci cînd întilnești un copil, sau un bă- 
trîin, nu mai e nevoie să ți se comunice că ai în 
fața ta un copil, sau un bătrîn. „Identitdtea“ omu- 
lui — toate intenţiile sale, viața sa interioară, 
rangul său social și starea economică — devine 
translucidă prin această des-individualizare, prin 
transformarea vieţii în ritual și a „întîmplărilor“ 
în „categorii“. 





1 


Magie şi Metalurgie 
LAPIS LAZULI 


Omologia dintre Cer și Pămînt este, după cum 
am văzut, orizontul mental al culturilor mesopo- 
tamiene. Numai ţinînd seamă de această lege 
fundamentală înţelegem adevărata semnificație a 
gesturilor, obiectelor și numelor pe care le întîl- 
nim într-o asemenea cultură arhaică. 

Acolo unde totul se ţine, se leagă printr-o. plasă 
nevăzută, alcătuind un întreg — nimic nu e creat 
la întîmplare, dintr-o inițiativă personală, pro- 
fană. Bunăoară rolul preponderent pe care îl joacă 
piatra semi-preţioasă lapis lazuli  (Lasurstein) în 
viaţa babiloniană nu se înțelege decît prin cosmo- 
logia și teologia mesopotamiană. Culoarea albas- 
tră a acestei pietre este culoarea Cerului înstelat ; 
în basoreliefuri, barba zeuluii lunii, Sin — divini- 
tate a nopţii înstelate — era făcută din lapis la- 
zuli. Aceeaşi concepție ne întîmpină și la Egip- 
teni : părul lui Râ, zeu al Soarelui, era din lapis 
lazuli. Acel frumos safir care stă sub picioarele lui 
Iahve (Exod, 24, 9 10) este de fapt tot un lapis 

lazuli. În piatra aceasta albastră era simbolizată 
toată magia Cerului înstelat 1). 

„Magia Cerului înstelat“ nu este o simplă ex- 
presie literară. Ea corespunde întru totul vituţilor 
cu care îmbogăţiseră popoarele orientale această 
piatră semi-preţioasă. Zeul lunii nu era numai re- 
prezentat iconografic cu o barbă albastră, ca să 
i se indice mai concret esența — ci toate virtu- 
tile lunare pe care le stăpînea el erau simbolizate 
prin lapis lazuli. Cînd  Nannar, zeul Lunii, în- 
deamnă pe Rege — într-un basorelief celebru — 
ca să zidească „Turnul“ (lui Babel), îl inspiră în- 
tinzîndu-i o cupă cu „apa vieții“ 2. Nu e deloc 
greu de înțeles simbolul acestei cupe a „inspira- 
ției“ în mîna zeului lunii, stăpînul Cerului înste- 
lat. O construcţie atît de monumentală și, mai 
ales, încărcată cu atîtea sensuri sacre și cosmo- 
logice — nu putea fi inspirată decît de o magie 
lunară, dirijată chiar de stăpînul nopţii. Aceiași 
noapte tainică, străbătută de ritmurile lunare, care 
fertilizează întreaga viaţă cosmică, este și izvorul 
„inspiraţiei“, al germenilor marilor creaţii ome- 
nești. Cît de organică era o asemenea concepție 
în viața popoarelor orientale o dovedește următo- 
rul citat din cartea apocrifă profetică a lui Ezra 
(IV, 38 s9): „,„Deschisei atunci gura, și iată ! atin- 
sei o cupă plină, care părea plină cu apă, dar cu- 


1) Ernst Darmstaedter, Der babylonisch-assyrische Lasurstein 
(în Studien zur Geschichte der Chemie. Festgabe Ed. v. Lippmann. 
Berlin, 1927, p. 1—8); Erman-Ranke. Aegypten (Tubingen, 1923) 
p. 301. 

2) Hugo Gressmann, The tower of Babel, New-York 1928, p. 9. 

loarea ei era asemenea focului“ 3. Este întocmai 
„cupa inspirației“ din  basorelieful babilonian, 
aceeași băutură care conferă omului darul construc- 
ției „cosmologice“ sau al profeţiei, virtuți sacre 
prin excelenţă. 

Legătura magică între Noapte, Lună, Apă, 
Fertilitate, Moarte și Nemurire — una din cele 
dintîi sinteze mentale omenești, prin care se in- 
cerca explicarea întregii vieți cosmice și totaliza- 
rea nivelurilor de existenţă într-o imagine unică 
— se întilnește şi în Weltanschauung-ul mesopo- 
tamian. Avem chiar motive să credem că ţara ce- 
lor două fluvii a fost unul din principalele centre 
de răspîndire a miturilor și legendelor tesute în 
jurul acestei intuiții primordiale. În cartea noas- 
tră de apropiată apariţie, La Mandragore, am dis- 
cutat pe larg tocmai originea și funcțiunea aces- 
tor mituri, și nu e locul să revenim aici. Să amin- 
tim însă că pomul kishkanu (probabil „arborele 
vieții“), care creștea alături de templul E-abzu, 
principalul loc de cult al zeului Ea — avea ramu- 
rile asemenea celor de lapis lazuli ^. Imaginea 
unui „pom al vieţii“ din lapis lazuli şi încărcat cu 
pietre scumpe, s-a păstrat pînă tîrziu în imagina- 





3) Charles Apocrypha and Pseudepigrapha of the Old Testa- 
ment, Oxford 1913, vol. II, p. 623. Cf. comentarul traducătorului, 
ibidem. i 

4) E. Douglas Van Buren, The Flowing Vase and the God 
with Streams. Berlin 1933, p. 10. Planta Kishkanu joacă un rol 
important în legenda lui Gilgamesh. Ea creşte la „gura celor două 
fluvii“, pe acolo unde pătrunde Gilgamesh în căutarea lui Utna- 
pishtim, de la care nădăjdueşte să dobîndească nemurirea. Cf. 
W. F. Albright, The Mouth of the Rivers („The American Journal 
of the Semitic Languages and Literatures“. XXX, 1919, p. 161— 
195), p. 164. 

ţia populară ; apocrifele judaice şi creştine, legen- 
dele eroilor, poveştile orientale etc., pomenesc de 
un asemenea pom care crește în paradis, sau în- 
tr-o grădină fermecată, și care nu trebuie confun- 
dat cu legendele paralele ale pomului cu mere de 
aur din mitologia greacă și celtică. 

Zeul Ea era domnul Adîncului, al Apelor sub- 
terane, și legătura lui cu noaptea lunară este ușor 
de înțeles. Metalele și pietrele preţioase — încăr- 
cate cu virtuți magice — îi aparțineau lui, și el 
era patronul lucrătorilor metalurgici și al mese- 
riașilor. Temeliile templelor pătrundeau adînc în 
pămînt — deci în abzu, în apele subterane — și 
de aceea înţelepciunea lui Ea călăuzea pe con- 
structorii monumentelor sacre 5. Creaţia omului 
era pusă necontenit în legătură cu izvorul etern 
al vieţii : Apa, Luna, Noaptea. Numai pentru că 
luau contact cu zeii cerului înstelat sau ai Apelor, 
puteau oamenii crea în sens cosmologic (temple, 
turnuri etc. — „centre cosmice“). „Inspirația“ con- 
strucţiilor era, de fapt, tot un germen viu, produs 
de noapte sau apă ; ceea ce, în ordinea biologică, 
corespunde fecundației și nașterii formelor orga- 
nice — în ordinea spirituală corespunde „,imagi- 
naţiei“ și creaţiei. În treacăt fie spus, demnitatea. 
condiției umane nu era deloc umilită în aceste cul- 
turi arhaice în care zeii cosmici și forțele magice 
împlineau un rol atît de precumpănitor. Pentru 
că omul „participa“ — prin creaţiile sale — la 
„unificarea“ cosmosului, fiecare templu sau mo- 
nument pe care îl clădea fiind un „centru“, în care 
se întilneau toate nivelurile realității sensibile şi 


5) Van Buren, op. cit. p. 9. 

suprasensibile. Dacă, așa cum am văzut la sfirși- 
tul capitolului precedent, nu poate fi vorba de 
libertate umană într-o concepție magică a Univer- 
sului — omul nu era totuși robit unor anumite 
forțe sau zei, ci el era integrat și exista ca atare 
într-o plasă magică nevăzută, care cuprindea tot 
cosmosul, înglobînd și pe zei. O concepţie similară 
a dominat nu numai în antichitate, ci și în timpu- 
rile moderne ; bunăoară, pozitivismul secolului 
XIX integra pe om, pînă la desființare, în cosmos, 
paralizindu-i orice nădejde de autonomie și spon- 
taneitate. 

Întorcîndu-ne la rolurile și simbolurile pietrei 
lapis lazuli, este semnificativ faptul că s-au găsit 
în cîteva vechi morminte din insula La Plata, Ecua- 
dor, douăzeci și opt de bucăţi cioplite în formă 
cilindrică, şi foarte frumos șlefuite. S-a dovedit 
însă, că aceste bucăţi de lapis lazuli nu aparțineau 
aborigenilor insulei, ci probabil au fost lăsate acolo 
de către vizitatori de pe continent, veniţi în insulă 
numai pentru împlinirea unor anumite rituri și 
ceremonii ‘sacre. În mormintele  Incașilor, din 
Peru, a fost de asemenea descoperită o mare și 
frumoasă bucată de lapis lazuli ; întocmai ca în 
culturile afrasiatice, piatra aceasta „cerească“ slu- 
jea şi în culturile amerindiene ca un auxiliar si- 
gur călătoriei sufletului mortului 7. Dealtfel, nu e 


6) George Frederick Kunz, The Magic of Jewels and Charms 
(Philade phia, London, 1915) p. 308. citind pe Fewkes, Archaelo- 
gical Investigation on the Island of La Piata, Ecuador, Chicago 
1901, p. 266 .sq. 

7) Kunz, op. cit., p. 385—386. În Egipt (sec. XV în Chr.), bu- 
căți de lapis lazuli, atîrnate de gîtul copilului, îl vindeca de orice 
boală (Ebers. citat de Kunz, p. 148). 


47 


lipsit de importanţă amănuntul că și astăzi în Africa 
occidentală se acordă o excepţională valoare sacră 
pietrelor albastre artificiale. Wiener a adunat o 
bogată informaţie asupra acestei probleme £. Este 
probabil, cum afirmă Pearce?, că pietricelele al- 
bastre se fac de secole chiar în aceste locuri. Wie- 
ner crede însă că ele au fost aduse pe coastele afri- 
cane de către arabi, în cursul evului mediu. Şi 
credinţele superstițioase ale indigenilor ar fi atunci 
urme din străvechiul sistem magic-astral care a 
dominat toate culturile  afrasiatice. În orice caz 
simbolul şi valoarea lor religioasă trebuie interpre- 
tată prin documentele mesopotamiene şi medite- 
raniene referitoare la lapis lazuli, chiar dacă ne 
aflăm în fața unor credințe degradate, al căror 
sîmbure cosmologic a fost de mult pierdut. N-ar 
fi singura pildă de „uitare“ pe care ne-o pune la 
îndemiînă istoria vieții mentale omenești. Sensul 
primordial, cosmic, al unui simbol sau rit se pierde, 
fiind înlocuit cu sensul magic, care la început nu 
avea decît un rol secundar. 


8) Leon Wiener, Africa and the discovery of America, Phila- 
delphia 1920—1922, vol. II, p. 237—248. Ipotezele profesorului Wie- 
ner —. asupra influenţii exercitate asupra civilizațiilor amerin- 
diene de către cultura africană, aceasta din urmă fiind la rîn- 
dul ei puternic influenţată de către Arabi — nu au nici o valoare 
științifică. Informaţia adunată în cele trei volume din Africa and 
thé discovery of America, precum şi în Mayan and Mezican Ori- 
gins (Cambridge 1926, privately printed) sau în cele patru volume 
de History of Arabico-Gothonic Culture (Philadelphia, 1917—1921) 
— este însă extrem de bogată şi temeinică. 


9) F. B. Pearce, Zanzibar (London. 1920) p. 355 şi urm., citat 
de Wiener, Africa, II, p. 240. 

METEORIȚI. 


Este greu de hotărît dacă o asemenea concep- 
ție cosmică a făcut pe babilonieni să acorde me- 
talelor o origine cerească — sau dacă ei au ajuns 
la această concepţie pentru că au observat de tim- 
puriu meteoriți, și pentru că cel dintii fier pe care 
l-au cunoscut a fost fierul meteoric. Inutil să amin- 
tim. rolul important pe care l-au avut meteoriţii 
în alcătuirea credințelor primitive și populare 
asupra Cerului, credințe care uneori ne fac să bă- 
nuim că unele popoare au considerat cerul ca o 
boltă de piatră. Meteoriţii au făcut o puternică 
impresie asupra minţii omului primitiv. Se cunosc 
ciţeva exemple celebre de adoraţie a pietrelor că- 
zute din cer ; cum ar fi, bunăoară, Ka'aba de la 
Mecca, sau meteoritul de la Pessinus, din Phrigia, 
care a fost venerat ca imaginea Cybelei, și a fost 
apoi adus la Roma — puţin timp după al doilea 
război punic (205 în. Chr.) — în urma unui ordin 
al oracolului de la Delphi t°. Dar în afară de ase- 
menea exemple celebre din antichitate, colecţiile 
etnografice și folclorice ne pun la îndemînă nenu- 
mărate documente în legătură cu devotamentul 
care îl arată şi astăzi oamenii față de așa numitele 
pierres de tonnere ; care de cele mai multe ori nu 
sînt decît pietre găsite pe locurile lovite de trăz- 


10) G. F. Kunz, The Magic of Jewels and Charms (Philadel- 
phia, London, 1915), p. 74—75. Un întreg capitol al acestei cărți 
bogate (p. 94—117) este închinat meteoriţilor. Totuşi Kunz, deşi 
specialist în folclorul tuturor pietrelor prețioase, nu cunoaște lu- 
crările pe care le cităm în nota următoare. 

net îi. Tot ce venea de „sus“ era încărcat cu forțe 
magice şi sacre. lar devotamentul acesta față de 
anumite. pietre se încadrează perfect în sistemul 
totalitar care unea prin aceleași legi întreg cos- 
mosul. 

Omul primitiv a cunoscut și a folosit, înaintea 
fierului terestru, fierul meteoric 12. Eschimoşii în- 
trebuinţează și astăzi fier mteoric, pe care îl lu- 
crează cu unelte de piatră 13. Andree reproduce 
un cuțit de fier meteoric din Groenlanda (op. cit. 
fig. 31), care pare destul de bine făcut. Cînd Cor- 
tes a ocupat Mexicul, întrebînd pe indigeni de 
unde aveau cele cîteva cuțite — în stăpînirea ṣe- 
filor — i se arătă cerul *î. Același lucru se poate 
spune despre civilizațiile mesopotamiene şi afrasia- 





]1) Cf. Richard Andree. Etnographische Parallelen, Neue Folge 
(Leipzig 1889), p. 30—41 („Der Donnerkeill“) ; P. Sâbillot, Le Fol- 
klore de France vol. I (Paris 1904) p. 104—105; W. W. Skeat, 
Snalcesto les („Folklore“, vol. XXIII, 1912, p. 45—80). 

12) Cf. G. F. Zimmer, The Use of Meteoric Iron by Primitive 
Man („Journal of the Iron and Steel Institute“, 1916, p. 306 sq.). 
Discuţia asupra uzului fierului la primitivi şi popoarele antichi- 
tăţii, începută în Zeitschrift für Ethnologie în 1907, şi urmată 
mai mulți ani, a fost rezumată de Montellius, Praehistorische 
Zeitung, 1913, p. 289 sa. . i 

13) Richard Andree. Pie Metalle bei den Naturvălken mit 
Beriicksichligung prâhistorischer ` Verhältnisse, (Leipzig, 1884), p. 
129—131. Cartea lui Andree, deși foarte bogată, a fost puţin: cunos- 
cută cercetătorilor care au dezbătut aceeaşi problemă în ultimul 
timp. 

14) T. A. Rickard, Man and Metals. A history of mining in 
relation to the development of civilization (New York. 1932), vol. 
I, p. 148—149. Sinteza pe care a încercat-o Rickard este pe alocuri 
destul de superficială. Informaţia sa etnografică şi arheologică, e 
minimă. Totuși, cele două mari volume alcătuiesc singura is- 
torie generală a rolului metalelor în civilizația umană care există 
în vreo limbă europeană. 

tice. Sumero-accadienii au cunoscut la început fie- 
rul meteoric, căci ideograma AN—BAR (alcătuită 
din semnele pictografice „cer“ şi „,foc“) înseamnă 
„metal ceresc“, și acesta e cel mai vechi cuvînt 
sumerian care indică fierul 15. Cuvîntul care l-a 
înlocuit, BAR—GAL, „marele. metal“, s-a păstrat 
în termenul asirian parzillu, în sirianul parzla și 
ebraicul barzel 16. 

La Egipteni, deși fierul indigen a fost bine ex- 
ploatat de abia în amurgul civilizaţiei faraonice, 
cuvîntul care îl indică trădează aceeași origine 
meteorică : bi-n-pet (coptic, benipe), „metal ceresc“. 
Wainright a dovedit că acest termen se referă la 
meteori, iar nu la o „,Farbenanalogie“, cum se 
credea pînă la el 17. Mai tîrziu, cînd a început să 
se folosească minereul, s-a făcut deosebirea între 
cele două specii de fier, creîndu-se un nou ter- 
men : „fier de pămînt“. Dar această îmbogățire 
a vocabularului metalurgic e relativ tîrzie. Poate 
fi privită ca o excepţie originea terestră a celor 
două bucăţi de fier găsite în Piramida lui Cheops 
(2900 în. Chr.) şi mormîntul din Abydos (circa 
2500 în. Chr.), origine care nu mai poate fi pusă 


15) Hommel, Grundriss der Geographie und Geschichte Vor- 
derasienes (Berlin, 1908—1922) p. 13; Giovanni Giustino Boson, 
Les métaux et les pierres dans les inscription assyro-babilonien- 
nes : (Inaugural-Dissertation, München 1914, 82 pagini). p. 11—12, 
Axel W. Persson, Eisen und Eisenbereitung in ältester Zeit. Etymo- 
logisches und Sachliches („Bulletin de la Societe Royale des Let- 
tres de Lund“. 1933—34, Lund 1934, p. 111—127), p. 114. 

16) Persson, op. cit. p. 113. 

17) Wainwright, într-un studiu din „The Journal of Egyptian 
Archeaeology“, 1932, p. 1 sq. — rezumat de ersson, op. cit., p. 2—3. 

astăzi la îndoială, mai ales în urma cercetărilor 
lui Quiring 18. l 

Un text hitit ne spune că regii din secolul XIV 
În. Chr. obțineau „fier negru din cer“ 19, Persson 
pune în legătură cuvîntul grecesc pentru fier si- 
déros, a cărui etimologie e necunoscută, cu latines- 
cul sidus-eris, „corp ceresc“, „stea“, etc., şi cu lit- 
vanicul svidu, „a străluci“ 20. Fierul meteoric era 
cunoscut în Creta. încă din epoca minoică (2000 În. 
Chr.) și a fost găsit într-un mormînt din apropie- 
rea străvechiului Knossos 2Î. Anumite pasaje din 
Iliada par a păstra amintirea acestei origini. side- 
rale a fierului. 


SECRETELE METALURGIEI 


Originea meteorică a metalelor le acordă, firesc, 
nenumărate virtuți magice. Metalele, fie că ve- 
neau de-a dreptul din Cer (prin meteori), fie că 
erau descoperite în sînul Pămîntului — erau îm- 
bibate cu forțe magice. De aceea, nu oricine putea 
lucra cu ele. Ritualele metalurgice, după cum vom 


18) E. Wyndham Hulme, Early Iron-smelting in Egypt („Anti- 
quity“, June 1937, vol. XI, p. 222—223). H. Quidring — care şi-a 
rezumat cercetările în Din Herkunft des ăltesten Eisens und Stahl 
(„Forschungen und Fortschriftte“. 1933, IX, p. 126—127) — dove- 
deşte că fierul terestru egiptean a fost găsit în nisipul Nilului, 
în special nisipul aurifer din Nubia, care conţine grăunțe de mag- 
netit (Fe, O,) cu peste 60% fier. 

19) Rickard, Man. and Metalls, I, p. 149. 

20) Persson, op. cit., p. 114. 

21) H. R. Hall, The Civilization of Greece in the Bronze Age 
(London, 1928) p. 253. i 

vedea în cursul acestui studiu, aveau o funcţie 
magică bine precizată. De altfel, nu numai în cul- 
turile mesopotamiene se întîlnesc asemenea cre- 
dințe în legătură cu metalurgia. În China și India, 
cazanele de topit minereul și „inițiaţii“ cunoscă- 
tori ai ritualelor, păstrau în jurul lor o zonă sa- 
cră, alimentată și păzită de forţe magice ?2. Un 
text al lui Senancherib, tradus de Boson, lasă să 
se înțeleagă că din cele mai vechi timpuri exista o 
castă specială — ghicitori, vrăjitori,. sacerdoți — 
care se ocupa cu lucrările metalurgice, și care păs- 
trau un „secret“ ce nu se transmitea decît oral, 
„secret“ îmbibat de magie 2%. Același lucru și în 
Egipt, unde „operaţiunile metalurgice și tehnice 
erau în strînsă legătură cu practicile sacerdotale“ ; 
se pare, chiar, că înșiși preoţii pregăteau statuile 
sacre 2%. Relaţiile dintre „topitorie“ și „vrăjitorie“ 
s-au păstrat pînă în ziua de astăzi în anumite cul- 
turi populare asiatice 35. Cei care lucrează cu me- 
talele sînt în atingere cu forțe misterioase și pri- 
mejdioase. Magia metalului este tot atît de efici- 
entă, fie că e de origine meteorică, fie că e scos din 
pămînt. În cel dintîi caz, metalul e încărcat cu toa- 
te virtutea Cerului din al cărui firmament s-a 


22) Texte şi comentariu în Alchimia Asiatică, fasc. I, p. 27. 
şi urm,, P. 72. 

23) G. Boson, 7 metalli e le pietre nelle inscrizioni sumero- 
assiro-babilonesi („Revista degli StudiOrientali“, vol. VII, 1916, 
p. 379—420) p. 381. 

24) Aldo Mieli, Pagine di Storia della Chimica (Roma 1922), 
p. 115. 

25) Robert Eisler, Das Qainszeichen und dié Qenitor („Le Mon- 
de Oriental“. Upsala, vol. 29, 1929, p. 48—112) passim. 

rupt 26 în al doilea caz, minereul e smuls înainte de 
vreme din matricea Mamei Pămînt, și această ope- 
rație aproape ginecologică este extrem de pericu- 
loasă prin forțele magice pe care le descarcă. 
Etnografia și folclorul ne ajută să înțelegem mai 
clar aceste străvechi credinţe în legătură cu me- 
talurgia. În America de Nord Vest, bunăoară, fie- 
rarii sînt apreciaţi ; tradiția meşteșugului lor e se- 
cretă, și se transmite numai membrilor familiei 27. 
În Africa dimpotrivă, fierarii sînt cînd respectaţi, 
cînd dispreţuiţi ; în amîndouă cazurile, însă, sînt 
considerați ca un grup de oameni misterioși, a- 
proape confundați cu vrăjitorii. Așa, de pildă, tri- 
bul Bari, de pe Nilul Alb (Africa Centrală), soco- 
teşte pe fierarii nomazi drept paria %. În Congo 
sînt însă foarte respectaţi, și se crede că au o obiîr- 
şie regească. La Fani, fierarul e preot și medic în 
același timp. Tribul Ogowe, care nu cunoaște şi nu 
lucrează fierul, adoră foalele fierarilor triburilor 
din vecinătate, așezîndu-le alături de alţi fetişi în- 
tr-un loc sacru. De altfel, o credință similară ne 
întîmpină la unul din cele mai înapoiate triburi 
indiene, Bhil, care oferă viîrfurilor de lance cele 
dintii fructe pe care le culeg 2). Un alt trib african 





26) Robert Eisler, Zur Terminologie und Geschichte de jü- 
dischen Alchemie („Monaoschrift für Geschichte und Wissenschaft 
des Judentums“, 1926, N. F. vol. 26, p. 194—201), polemizind cu 
Dr. Gerhard Scholem, arată cum meteoritele metalice au condus 
la ideia cerurilor metalice, def ier, cupru, argint, aur. etc. 

27) R. Andree, Die Metalle bei den Naturvölkern, p 136 sq. 

28) Andree, op. cit. p. 9, 42. 

29) L. Rousselet, Revue d'Anthropologie, II. 1876, p. 61 — ci- 
tat de Andree, p. 42. 

însă, Jolofii împinge atît de departe disprețul față 
de meșteșugarii metalurgici încît nici măcar un 
sclav nu se însoară într-o familie de fierari. La tri- 
bul Tibbu, aceștia sînt chiar excluși din societa- 
te30). 

Toate aceste superstiții şi obiceiuri dovedesc 
funcțiunea ambivalentă a fierului ; căruia și afri- 
canii, ca și tradiţiile celorlalte popoare, îi conferă 
o origină divină și misterioasă. încît cel care îl lu- 
crează şi îi cunoaște „secretele“ devine firesc o 
făptură primejdioasă — şi este hulit, temut sau 
respectat, după împrejurări. De aceea fierarii alcă- 
tuiesc pretutindeni o clasă aparte, fiind conside- 
raţi ca un grup de oameni misterioși, care trebu- 
iesc izolați de restul comunităţii 31. Fierul a rămas 
pînă asțăzi în conștiința poporului încărcat cu pu- 
teri nefirești, și cuțitul joacă un rol de frunte în 
magie. Plinius (Hist. nat. XXXIV, 44) afirmă că 
fierul este eficent contra noxia medicamenta și, 
de asemenea, adversus nocturnas limphationes. 
Credinţe similare se întîlnesc în India contempo- 
rană, la' Dayaki, la musulmanii din Persia și Tur- 
cia 32. 

Referințele pe care le citează Goldziher, deși 
numeroase, alcătuiesc numai un sfert din materia- 


30) Andree, op. cit. p. 41—43. 

31) R. Andree, Ethnographische Parallelen und Vergleiche, 
(Stuttgart 1878), p. 153; Die Metalle, p. 42 sq.; Eisler, Das öa- 
inszeichen, passim. r 
l 32) I. Goldziher. Eisen als Schutz gegen Dämonen („Archiv 
für Religionswissenschaft“, vol. 10, 1907, p. 41—46). 

lul adunat de eruditul dr. Seligman 33. Din toate 
aceste .documente se precizează ambivalenţa ma- 
gică a fierului în conștiința populară. Teama cu 
care sunt priviți pînă în zilele noastre ţiganii fie- 
rari și căldărari, izolarea la care sînt constrînși 
în absolut toate comunitățile omenești cu care vin 
în contact se datorește în bună parte familiarită- 
ţii lor îndelungate cu metalele. Andree observă, 
de altfel, cît de mult seamănă ţiganii fierari cu 
fierarii din Africa %. 

După cum originea meteorică a metalelor e 
socotită pretutindeni o virtute magică sau divină 
— tot astfel' descoperirea minereurilor subte- 
rane este pusă în legătură cu o anumită „inspira- 
ție“ primită de om de la spiritele înalte, sau de o 
„revelaţie“ trimisă de Dumnezeu (Zei) prin 
sfinți (vrăjitori). Este aceeași „cupă a inspiraţiei“ 
din basorelieful mesopotamiam și din cartea apo- 
crifă a lui Erza. Duhurile subterane, în paza că- 
rora se află minele și comorile, sau sfinţii care 
protejează umanitatea — revelează secretele me- 
talelor, colaborînd astfel la „construcții“. Moti- 
vul primordial al „inspiraţiei“ divine s-a păstrat 
pretutindeni în zonele metalurgice sau miniere. 

Călătorul grec Nucius Nicander, care a vizitat 
Liege-ul prin secolul XVI, ne transmite legenda 
descoperirii cărbunilor în Nordul Franţei și Bel- 
giei : un înger s-a arătat sub chipul unui bătrîn 





33) S. Seligmann, Der böse Blick (Berlin 1910), vol. I, p. 273— 
276 ; vol. II, p. 8—9, etc.; Seligmann, Die magischen Heill und 
Schutzmittel (Sttutgart, 1927). p. 161—169. Această din urmă operă 
reprezintă o redacţiune mai desăvirşită a cîtorva capitole din 
Der böse Blick. 

34) Die Metalle, p. 79 sq. 

venerabil și a revelat unui fierar care-și încălzea 
cuptorul cu lemne, gura unei mine carbonifere 35). 
În Finister, o zînă răutăcioasă (groac'k) desco- 
peră oamenilor existența plumbului argentifer 36). 
S-tul Peran, patronul minelor, a născocit cel din- 
tîi topitul minereurilor. Duhurile care păzesc mi- 
nele sînt geloase de comorile pe care le stăpi- 
nesc. De aceea se crede, în Africa Occidentală și 
aiurea, că cel care descoperă o mină, moare cu- 
rînd. (Credinţa aceasta trebuie pusă în legătură 
şi cu superstițiile universale ţesute în jurul ,locu- 
lui nou“ ; cine intră întîi într-o casă proaspăt zi- 
dită, cine trece întîi pe un pod de curînd clădit, 
etc. — moare în scurt timp 37). Melanezienii nu 
încep o nouă mină decît după multe rituri și ce- 
remonii 38). Același lucru se întîmpla în Europa 
pînă la sfîrșitul Evului Mediu ; minerii nu des- 
chideau o mină decît cu slujbe religioase 39). 
Mina a fost considerată întotdeauna, după cum 
vom vedea, o matrice vie, în care minereurile se 
zămislesc şi cresc întocmai ca într-un pîntec. În 
afară de duhurile subterane, bune sau rele, ale 
minelor, mai trăiesc acolo, după credinţele mine- 
rilor, nenumărate alte ființe misterioase ; „Maître 
Hoemmerling“, pe care poporul îl numește „Călu- 
gărul Muntelui“, „La Dame Blanche“, care ves- 


35) Paul Sébillot, Les travaux publics et les mines dans les 
traditions et les superstitions de tous les pays (Paris 1894), p. 410. 

36) Ibidem, p. 410. 

37) Ibidem, p. 415; Paul Sartori, Ueber das Bauopfer („Zeits- 
chrift für Ethnologie“, XXX, 1898, p. 1—54). p. 15. 

38) Sébillot, Les travaux publics, p. 417. 

39) Ibid, p. 421. 

tește întotdeauna surpările, precum și feluriţi stri- 
goi, fantome, etc. 40). 

Metalurgia a fost, așadar, pretutindeni o artă 
sacră. Și sacralitatea aceasta se datora, cum am 
văzut, faptului că metalele nu făceau parte din 
„datele profane“ ale existenţei omului — ci ele 
veneau din zone extra-terestre. Fie că le trimi- 
tea Cerul, fie că erau smulse din matricea subte- 
rană, — metalele veneau întotdeauna din „altă 
parte“. Logica primitivă şi a culturilor arhaice se 
dovedește și aici coerentă. Tot ce nu aparține 
firesc omului, tot ce nu se găsește în preajma lui, 
tot ce nu participă la „condiţia adamică de exis- 
tență“ este misterios, sacru sau demonic, pentru că 
îi schimbă firea. Acesta e sensul autentic, primor- 
dial, al tuturor credințelor în legătură cu metalur- 
gia : metalele schimbă firea omului, modificîndu-i 
condiţiile de existenţă. Și această modificare se 
împlinește pe deoparte pentru că anulează sta- 
rea paradisiacă (etapele culegătorilor de fructe 
şi seminţe), creînd o stare nouă — pe de altă par- 
te pentru că însăși prezenţa metalelor în societa- 
tea umană aduce cu sine nenumărate forțe magice 
necunoscute, aparținînd altor niveluri cosmice, și 
jocul acestor forțe obscure (sacre sau demoniace) 
revelează sufletului omenesc alte orizonturi și îi 
îngăduie alte experienţe. 

„De aceea, credințele în legătură cu metalurgia 
şi „secretul“ cazanelor de topit, pe câre le întîlnim, 
âlterăte, în tradiţiile chineze, indiene și mesopo- 
tamiene — ne întîmpină și în tradiţiile elenice. 
Legendele despre primele cunoștințe metalurgice, 


40) Ibid. p. 479—493. 

considerate la început tehnici sacre, au ajuns în 
Elada prin Asia Mică, mai precis prin Phrigia, 
şi insulele răsăritene. Dactylii, Cabirii, Coryban- 
ţii, Cureţii, Telchinii, etc. — toţi aceștia au fost 
la obîrșie duhuri metalurgice. Cabirii, ca şi Dac- 
tylii, sînt numiți „,„meșteri ai cazanelor“, „,puter- 
nici prin foc“, şi cultul lor — rituri în care pre- 
zența metalelor e semnificativă — s-a răspîndit 
cu timpul în întreaga lume mediteraneană, ajun- 
gînd pînă în Egipt 41). Dactylii, care au dus în 
Creta și Troada cele dintii „secrete ale metalur- 
giei“, erau preoții zeiței Cybela 42). Această zei- 
tă, considerată mai tîrziu divinitate a munţilor, a 
fost la început zeița minelor şi a metalelor, avîn- 
du-și sălașul înlăuntrul munţilor 43). Și nu este 
lipsit de semnificaţie faptul că tocmai una din 
zeițele-Mame, în jurul căreia s-a creat mai tîr- 
ziu (cînd a devenit divinitate a Munţilor) „,mis- 
terele“ morții și învierii lui Attis — tocmai aceas- 
tă zeiță Cybela „inspiră“ și „revelează“ oameni- 
lor misterele metalurgiei. Cybela a fost şi ea — 
alături de alte mari zeițe, Ishtar, Isis, Ashtarteea, 
Demeter — o „inspiratoare“ și o călăuzitoare a 
omului pe drumul nemuririi. Moartea şi învierea 
lui Attis, a cărui mister l-a împlinit întîi Cybela, 
a „inspirat“ pe oameni ; ritualul împlinit de Cybela 
le-a slujit drept model pentru tehnica propriei lor 





41) J. de Morgan, La Préhistoire orientale, tome III, (Paris 
1927), p. 173—174. 

42) Vezi cercetările lui Radet. La Lydie ct le monde grec au 
temps des Mermnadiq (Paris, 1982) p. 269, etc., folosite de A. 
Rey, La Sciencé orientale avant les Grecs (Paris, 1930) p. 22. 

43) Hugo Gressmann, Die orientalischén Religionen im hele- 
nistisch-römischen Zeit (Berlin, 1930), p. 59. 

învieri. De aceea într-un depozit neolitic pe care 
profesorul Mosso l-a dezgropat la Paestos, s-au gă- 
sit alături de imaginile de lut ale zeiţei Mame și 
scoice petunculus, o mare bucată de fier magnetic, 
mineral care pare a nu se găsi în Creta. 

Sir Arthur Evans, din a cărui monumentală lu- 
crare 41) împrumutăm informaţia de faţă, reproduce 
(p: 47, fig. 12, 6 a şi fig. 13, 3) imaginea Marei 
Zeiţe neolitice, și după felul rudimentar cum e lu- 
crată înţelegem că ne aflăm în fața unor credinţe 
extrem de vechi. l 

Este semnificativ faptul că o credință similară se 
întîlneşte în celălalt hemisfer : în mormintele arhai- 
ce din Yucatan, s-au găsit alături de perle şi scoici 
— amulete purtătoare de „viaţă“ și „nemurire“ — 
bucăți de fier 45). De asemenrea, Madeleine Colani a 
descoperit, cercetînd megalithele din Haut-Laos 
(Indochina), perle arhaice și clopoțele de bronz. 
Este ciudat că în zilele noastre femeile Dayak din 
Borneo poartă coliere de perle cu numeroase clopo- 
tele de bronz 46). Întocmai cum perla, simbol al ma- 
tricei universale, emblemă a Vieții și a neodihnitei 
Creaţii 47), asigură prin prezența ei o soartă noro- 
coasă în viața post-mortem — tot astfel fierul, scos 
din pămînt (și atunci este tot o emblemă a matricei 
universale) sau dobîndit din Cer, păstrează sufle- 


44) The Palace of Minos (vol. I, London 1921), p. 37. 

45) Stephens. Incidents of Travel în Yucatan, t. II, p. 344, 
citat de Andree, Die Metalle, p. 136. 

46) Madeleine Colanţ, Essai d'ethnographie comparée („Bul- 
letin de l'Ecole Francaise de l'Extrême Orient“, vol. 36, 1936, 
p: 197—280), p. 199 şi fig. 24. 

47) Despre simbolismul perlelor şi scoicilor în toate culturile 
umane, cf. cartea noastră La Mandragore. 


60 


tul mortului în contact cu zonele sacre, siderale. Și 
aceste zone sînt sacre tocmai prin realitatea lor, 
prin permanenţa lor, prin faptul că deși participă 
la devenirea universală, nu sînt pieritoare, ca făp- 
turile pămîntești, ci eterne. 

Documentele pe care le-am menţionat în acest 
capitol trădează așadar aceleași concepții cosmo- 
logice pe care le-am întîlnit cercetînd omologia 
Cer-Pămînt la mesopotamieni și aiurea. Este uşor 
să ne convingem că oricum am privi orizontul men- 
tal al „primitivilor“ sau al culturilor arhaice, ne în- 
tîmpină același Weltanschauung și aceeași conștiință 
a participării, — prin orice experienţă, cît ar fi ea 
de neînsemnată — la marea Viaţă cosmică. Omul 
e în contact cu ritmurile și nivelurile cosmice în ori- 
ce clipă. Departe de a-l steriliza sufletește, această 
participare îi conferă o viziune totală a Cosmosu- 
lui, îngăduindu-i, în același timp, orgolioase încer- 
cări de „unificare“ a Cosmosului despicat prin 
creaţie... 48) 


48) Ne-am ocupat de această „unificare“ în primul capitol al 
cărţii de faţă, și în Legenda Meșterului Manole. Problema o vom 
relua însă pe larg într-o lucrare specială asupra Simbolului. 

Cosmos Viu 


CREAȚIE ȘI NAȘTERE 


Pentru mesopotamieni, ca și pentru alte culturi 
arhaice, viaţa este un caracter universal al realu- 
lui, Asta nu înseamnă numai că toate lucrurile sînt 
„însufleţite“. Nu avem de-a face cu o credinţă ani- 
mistă,. care conferă tuturor obiectelor o anumită 
forţă magică obscură. În Mesopotamia ne întîmpină 
un sistem mai complicat şi mai rotunjit, rezultatul 
unei îndelungi valorificări a Cosmosului. Căci 
„viaţa“ lucrurilor neînsufleţite nu se reduce la o 
dinamică misterioasă a lor, la capacitatea oricărui 
obiect de a fi receptacol sau izvor generator de e- 
nergii magice. Viaţa cosmică este organizată înțoc- 
mai ca viața omului ; cunoaște nașterea, sexuali- 
tatea și, în anumite cazuri, moartea. 

Nașterea lucrurilor neînsuflețite nu s-a împlinit 
numai prin creaţie. Cum vom vedea în paginile ce 
urmează, lucrurile neînsuflețite — metale, pietre, 
etc., — continuă să se nască mult timp după Crea- 
ție. Ele „trăiesc“ deci în contemporaneitatea omu- 
lui și participă la același destin ca al lui. Cînd se 
spune, aşadar, că oamenii civilizaţiilor arhaice nu 
cunoșteau istoria, este numai un fel de a vorbi. 

Ei cunoşteau o altfel de „istorie“, în centrul că- 
reia nu sta omul ca atare — ci Viaţa. Astfel că 
puteau nu numai să solidarizeze viaţa cosmosului 
cu drama umană — dar făceau contemporane cît 
mai multe din nivelurile realității cosmice cu a- 
ceastă dramă umană. 

Creaţia omului este unul din episoadele cele mai 
semnificative din mitologia mesopotamiană. 

Nu e locul aici să o discutăm în amănunte, dar 
e destul să amintim că, după cele mai vechi tradiţii, 
Marduk (asociat întotdeauna cu o Mare Zeiţă: 
Nintud, Aruru sau Mami) 1) creează oamenii prin- 
tr-un auto-sacrificiu. Cam în toate legendele primi- 
tive, omul este creat din lut sau țărînă 2). În Me- 
sopotamia, însă, se păstrează tradiția completă : 
Marduk face pe om din pămînt și propriul său 
sînge : | 





1) S. Langdom, Le poeme sumerien du Paradis, du Dâluge 
et de la chute de l'homme (trad. Ch. Virolleaud, Paris 1919), p. 
22, 23, 31—32. 

2) Sir James Frazer, Folk-Lore of the Old Testament (Lon- 
don 1919), vol. I, p. 3—44; Creation. and Evolution în primitive 
Cosmogonies (London, 1935), p. 3—35. (Deşi apărut în urmă, stu- 
diul care dă titlul volumului Creation and Evolution este șcris 
în 1909, şi este mai puțin bogat ca cel din Folk-Lore). O tradiţie 
persană afirmă că omul e creat din sudoarea zeului (Carnoy, Ira- 
nian Mythology, p. 293, în Mythology of all Races, Boston. vol. 
IV); legendele semite, dimpotrivă, subliniază facerea omului din 
lut (Langdom, Semitic Mythology, vol. V). În anumite insule ocea- 
nice se crede că omul s-a născut din praf (murdărie) amestecat 
cu sîngele Creatorului (Dixon, Oceanic Mythology, Boston 1916, 
p. 107). Cf. pentru alte referinţe Stith Thompson. Motif-index of 
Jolk-literature, Vol. I, Helsinki 1932, p. 150—159 (este volumul 
106 din „F.F. Comunications“). 

* „Voi închega sîngele meu, îl voi face os. 

„Voi ridica pe om în picioare, în adevăr omul 

va fi... 

„Voi zidi omul, locuitorul pămîntului...“ 3). 

„King, care a tradus și editat acest text, îl apro- 
pie de tradiția chaldeeană a creaţiei, păstrată de 
Berosius (sec. III În. Chr.) care, după cum se știe, 
a scris în grecește o foarte prețioasă cosmologie 
babiloniană. „Și Bel văzînd că pămîntul era deșert 
dar roditor, porunci unuia dintre zei să-i reteze 
(lui Bel) capul, să amestece sîngele care va curge 
cu pămînt şi să facă oameni și animale capabile de 
a suporta aerul“ 4). Aceeași temă se întîlnește și 
în Egipt 5). Sensul general al acestor mituri nu e 
greu de înţeles : creaţia este întotdeauna un sacrifi- 
ciu. O viaţă nu se „împrumută“ decît printr-o jert- 
fă de sine. Această concepție este atît de înrădă- 
cinată în sufletul omului încît se regăsește chiar în 
„motive“ care nu mai păstrează decît foarte vag 
schema cosmologică (riturile construcţiei, Mește- 
rul Manole etc.). 

Acest gest primordial al zeului, creația omului 
prin propriul său sînge, este, într-un fel sau altul, 
imitat și repetat de om în tot ce.,,face“ și „constru- 
ește“ el, chiar dacă .substituie unui auto-sacrificiu 


3) King, The Seven Tablets of Creation, p. 86; editat de Lang- 
dom, Le poeme sumèrien, p. 33. Furlani (II poema della crea- 
zione, Bologna, 1934, p. 100 şi urm.) dă o traducere puțin diferită. 
Cf. ibid.. p. 34, 35, legende mesopotamiene similare. La p. 37—39, 
lista traducerilor acestui „poem al Creaţiunii“. 

4) Langdom, op. cit., p. 34. 

5) Frazer, Creation, p. 6; E. A. Wallis Budge, From fetish to 
God in Ancien Egypt (Oxford, 1934), p. 143, 434 (omul creiat din 
lacrimile zeului) ; Adolf Erman, Dio Religion der Aegypter (Ber- 
lin 1934), p. 66. 

real, o efigie sau un rit. Dar dacă omul a fost ză- 
mislit cu sînge divin, alte lucruri de pe pămînt par- 
ticipă tot atît de direct (deși poate nu atît de sem- 
nificativ) la corpul sau viaţa unui zeu. Bunăoară, 
Nilul, în tradiția egipteană, izvorăşte fie din sîn- 
gele, fie din sămînța lui Osiris 6). Fluviile sacre 
mesopotamiene își aveau izvorul în matricea unei 
Mari Zeițe.  „„Gura fluviului“ însemna în unele 
limbi semitice vaginul zeiţei 7). Aceeași idee pretu- 
tindeni : omul, apele, viața organică, își au obîrşia 
în sîngele sau sămînța divină. 

Dar, mult timp după Creaţie, lucrurile neîn- 
suflețite continuă să se nască pe pămînt. Se nasc, 
înmulțesc, şi uneori mor ; tocmai ca oamenii. Cu 
deosebirea că din tot neamul omenesc nurhai un 
singur bărbat, Ut-napishitim, care a fost așezat de 
zei pe o insulă „la gura celor două fluvii“, participă 
total la nemurire. Lucrurile neînsuflețite — pietre, 
metale, pietrele prețioase — deși s-au născut ase- 
menea omului (și uneori întocmai ca el, „gineco- 
logic“), deși cresc şi ele ca orice altă ființă, au to- 


6) W. F. Albright. Gilgames and Engidu, Mesopotamian Ge- 
nii of fecundity („Journal of the American Oriental Society“, vol. 
40, 1920, p. 307—335), p. 324, 325 şi notă. După anumite tradiţii 
egiptene, sudanezii au fost creaţi de Râ printr-un act de auto- 
erotism, (Budge, From Fetish to God, p. 144). 

7) Albright, Somes Cruces in the Langdom Epic („Journal of 
the American Oriental Society“. vol. 39, 1919, p. 65—90), p. 69: 
„gura prin care izvorăşte un rîu poate fi privită ca vulva sau 
Muttermund a pămîntului“. fa babiloniană, Kâ şi pû înseamnă 


„gura fluviului“, pâ = vulva (ibid, nota 11). Babilonianului nagbu 
„izvor“ îi corespunde ebraicul neqebâ, „femelă“. În 1. ebraică 


termenul de „puț“ se folosește şi în sensul de „Doamnă“, „soţie“. 
Cf. despre credinţele folclorice asupra nașterii copiilor. Dietrich, 
Mutter Erde (ed. II, Leipzig, p. 18 sq. 125 sq). 

tuși o viaţă mult mai lungă ca a omului. Aceste lu- 
cruri neînsuflețite participă deci mai total și mai 
intens la sferele cerești care le-au zămislit pe pă- 
mint, sînt încărcate cu mai multă realitate, cu mai 
multă forță magică. De aceea prezenţa lor aproape 
de trupul omului, este fastă. Aceste lucruri vii, 
care au cunoscut cîndva o naştere aproape „gineco- 
logică“, dar care vor cunoaște foarte tîrziu moar- 
tea, așează pe om, pe de o parte, într-o corespon- 
dență astrală binevoitoare, iar pe de altă parte 
îi potențează „realitatea“,  asigurîndu-i o viață 
mai lungă și mai fertilă. În această credință stă 
toată magia şi mistica pietrelor preţioase sau 
semi-preţioase. Dacă perla simbolizează matri- 
cea universală și aduce femeii, care o poartă, 
fertilitate — jadul, în China, simbolizează prin- 
cipiul solar, etern, imutabil, și cel care îl poartă 
își asimilează aceste virtuți magice, care, după 
moarte, i vor feri chiar trupul de descompunere. 


SEXUALITATEA PLANTELOR 


Sexualitatea este, ca și Viaţa, un caracter uni- 
versal al realului. Lucrurile care trăiesc sînt, în 
același timp, rodnice ; ele se înmulțesc în confor- 
mitate cu destinul 1@, adică mai repede sau mai 
lent, dar nu sînt niciodată absente din marea 
dramă a vieţii și a creşterii. 

Este firesc, deci, ca mesopotamienii să fi des- 
coperit sexualitatea reală, științifică, a unor anu- 
mite plante, cum e bunăoară smochinul sau pâl- 

mierul. Fertilizarea artificială a fost practicată din 
vremuri foarte vechi în ţara celor două fluvii 8. 

În Codul lui Hammurabi sînt cel puţin două pa- 
ragrafe, care legalizează fertilizarea artificială 9. 
Aceste cunoștințe s-au transmis apoi arabilor și 
evreilor 10. Sexualitatea aceasta obiectivă, știinţi- 
fică, nu trebuie însă confundată cu sexualitatea, 
am spune, magică, pe care popoarele mesopota- 
miene o aplicau tuturor celorlalte plante, pe alte 
criterii decît cele ale observaţiei corecte și practi- 
cii arboriculturii. Mesopotamienii (ca, dealtfel, 
multe popoare orientale şi mediteraniene) aplicau 
termenii de „bărbat“ și „femeie“ oricărei plante a 
cărei formă sau culoare le aminteau organele ge- 
neratoare, sau le slujeau la anumite vrăji prin care 
planta respectivă se integra într-o serie precisă de 
corespondențe sexuale. 

“Bunăoară, cipresul era „bărbat“, ca şi mătră- 
gura (NAMTAR) : iar arbustul nikibtu (Liquidam- 
bar orientalis) avea „femeie“ și „bărbat“, după 


8) G. Sarton, The artificial fertilization of datepalms in the: 
time of Ashur-Nasir-Pal („Isis“. Nr. 60, vol. 21 Aprilie 1934) p.. 
8—14 ; Addițional note on date culture in ancient Babylonia (,„Isis* 
Nr. 65, Iunie 1935). p.251—252.Aceste două studii ale lui Sarton: 
amintesc toate disuţiile purtate în jurul problemei, şi indică bi- 
bliografia specială. Í 

9) A. H. Pruessen, Date culture in ancient Babylonia („Jour-- 
nal of the American Oriental Society“, vol. 36, 1920, p. 213—232). 
Prussner valorifică studiul lui V. Scheil : De ’exploatation des datt~ 
iers dans ancienne Babylonie („Devue d'Assyriologie“, 1913). 

10) Solomon Gandz, Artificial fértilization of datepalm în Pos 
lestine and Arabia, („Isis“, Nr. 65. vol. 23, 1935, p. 245—250). 

forma lui, şi după rostul pe care-l avea într-o ope- 
raţie magică îi. l 

Aceasta dovedeşte că asirienii, ca și alte popoare 
ale antichității, dădeau uneori dovadă de spirit de 
observație și de aplicare științifică (fertilizarea ar- 
tificială) — dar că „teoriile“ lor asupra lumii orga- 
nice nu porneau de la asemenea observații, ci de 
la o intuiție totală a realității. Asirienii admiteau 
sexualitatea plantelor nu pentru că verificaseră 
acest lucru în cazul palmirului și al smochinului — 
ci pentru că sexualitatea era un caracter universal 
al realului. De aceea și clasificarea plantelor în 
„bărbat“. și „femeie“ era făcută după anumite legi 
ale gîndirii magice : formă, culoare, rol magic. 

Sexualitatea plantelor a fost afirmată şi de me- 
dicii indieni (Charaka, Kalpasthâna, ch. V. 3) și 
terminologia sanscrită indică precis intuițiile care 
au condus la o asemenea descoperire : asimilarea 
cu organele sexuale umane 12. 

Cunoștinţele empirico-știinţifice ale acestor po- 
poare arhaice nu erau folosite în construcția siste- 
mului de înțelegere al Lumii. Realitatea Lumii nu 
putea fi intuită decît total, iar nu fragmentar, ple- 
cînd de la amănunte sau practici empirice. : 


SEXUALITATEA METALELOR 
ȘI A PIETRELOR 


Babilonienii, şi după ei alte popoare au aplicat 
sexualitatea întregului regn anorganic. Au distins, 

11) R. Campbell Thompson. The Assyrian Herbal (London, 
1934 ; 284 p. in 8, litografiat p. XIX—XX. 

12) Mircea Eliade. Cunoștinţele botanice în vechea Indie („Bu- 
detinul Societăţii de Ştiinţe din Cluj“, vol. VI. Oct. 1931, p. 221—237), 
p. 234—235. 

cum vom vedea îndată, pietrele „bărbătești“ de 
pietrele „femeiești“, pe temeiul formei, culorii sau 
intensității strălucirii lor. Un text asirian, tradus 
de Boson, vorbește despre „piatra musa (de formă) 
masculină, piatra de aramă (de formă) feminină“. 
În notă, Boson precizează că „pietrele masculine“ 
sînt cele care au o culoare mai aprinsă, iar ,„pie- 
trele feminine“ cele care au o culoare mai palidă £. 
În textele alchimice siriene se vorbește despre 
„magnezia femeiască“ 14. De altfel, după cum se 
ştie, cuvîntul arsen înseamnă „bărbătesc“. Și astăzi, 
bijutierii deosebesc „sexele“ diamantelor după lu- 
minile lor. În Babilonia, sărurile și minereurile erau 
socotite „bărbătești“ şi „femeiești“ după culorile 
lor. Această deosebire se întîlnește chiar în cele mai 
vechi texte, în așa numita literatură rituală, și s-a 
păstrat în tabelele medicinale 15. Intuiţia aceasta 
n-a pierit în conștiința popoarelor orientale și me- 
diteraniene, ci a fructificat și s-a amplificat necon- 
tenit pînă în timpul Evului Mediu. Lapidariile mez 
dievale cunoșteau, bunăoară, două specii din lapis 
judaicus ; cea „bărbătească“, prevăzută cu mai 
multe şiruri de ţepi egal distanțaţi între ei — și 
cea „,femeiască“, netedă (era dealtminteri o fosilă, 
care se găsea în Siria și Palestina). 

Alchimia europeană defineşte Marea Artă ca 
„secretul“ combinării ,,Masculinului“ cu ,,Femini- 
nul“. Cum vom vedea îndată, chiar această „,com- 


13) Boson. Les métaux et les pierres, p. 73. 

14) Ed. v. Lippmann Enstehung und Ausbreitung der Alchemia 
(Berlin 1919), p. 393. 

15) R. Eisler, Die chemische Terminologie der Babylonier („Ze- 
itschriff fur Assyriologee“. Bd. XXXVII, Aprilie 1926, p. 116. Kunz, 
The Magic of Jewels and Charms. p. 188. 

binare“, departe de a avea un înţeles chimic, are 
o semnificație mistică. 

Credinţele acestea nu sînt simple „superstiții“ 
lipsite de orice valoare teoretică. Și ele nu se pot 
reduce întotdeauna la o metaforă, așa cum ar pu- 
tea fi cazul; bunăoară, la poetul arab Ibn Errumi : 
„„Care armă e cea mai bună ? Numai o sabie cu tăi- 
şul bărbat și latul femeie“ 16. Dar poate că și 
această metaforă nu este decît expresia poetică a 
unei credințe generale ; căci arabii numesc fierul 
tare, „bărbat“ (dzakar), iar pe cel maleabil ,fe- 
meie“ (âniît) 1. 

.Credințele acestea exprimă un sistem cosmolo- 
gic şi metafizic, care-și are rădăcinile și justifica- 
rea într-o intuiţie specială a concretului. Mesopo- 
tamienii, ca şi alte popoare, asemănau între ele 
obiectele reale nu în conformitate cu anumite cla- 
sificări abstracte, rod al unor cercetări analitice 
minuțioase — ci după „aparențele“ lor, adică după 
intensitatea lor concretă. Asta nu înseamnă că 
erau incapabili de eforturi de abstractizare. Ceea 
ce știm despre cosmologia și astronomia chaldeo- 
asiriană ne dovedește cu prisosinţă . însușirile lor 
speculative. Dar ideea pe care și-o făceau ei des- 
pre „lege“ se deosebește de cea dobîndită de cei 
dintîi gînditori şi matematicieni greci. „Legea“ era 
numai formularea intuiției unui întreg cosmic. 
Odată ce-au stabilit Viaţa și Sexualitatea ca un 
caracter universal al realului — ca un corolar al 





16) F. W. Schwartzlose, Die Waffen der altern Araber ans 
ihren, Dichtern dargestellt (Leipzig, 1886), p. 142. Cs. Lippmann, 
Enstenhung und Ausbreitung der Alchemie, p. 403. E 

17) Leo Wiener, Africa and the discovery of America, vol. III 
p. 11—12. 

omologiei Macro-Microcosmos — au aplicat aceas- 
tă „lege“ în experiența cotidiană. Și pentru' că ştiau 
că pietrele și minereurile sînt (trebuie să fie) și ele 
sexuate, au clasificat exemplarele care le cădeau 
sub simţuri pe temeiul „aparenţelor“ lor: for- 
mă, culoare, etc. Importanţa pe care babilonienii, 
ca şi alte popoare arhaice, o acordau „aparenţei“ 
nu trebuie să ne inducă în eroare. Nu e vorba aici 
de „iluzii“, ci de un foarte puternic simţ al contre- 
tului. Lucrurile sînt aşa cum par. O viaţă mentală 
concentrată atît de interis asupra „întregului viu“, 
nu cunoștea nevoia despicărilor și analizelor decît 
în măsura în care aceste exerciții puteau descoperi 
analogii în acele lucruri care la prima vedere pă- 
reau disanaloage. Cosmologia şi metafizica meso- 
potamiană este creația unui intens simț al concre- 
tului. 

Un lucru nu putea fi „real“, nu putea fi „viu“, 
dacă nu era sexuat. De aceea nu numai pietrele și. 
minereurile erau sexuate, ci și lucrurile construite 
de mîna omului. După cum o casă, în credinţele 
tuturor popoarelor 18, nu putea fi reală, nu putea 
dura, înfruntînd timpul, decît dacă devenea vie 
printr-o jertfă care îi comunica „viață“ și „suflet“ 
— tot așa un lucru făcut de mîna omului era sau 
devenea viu prin sexuarea lui, prin integrarea lui 
într-un destin cosmic. În India, bunăoară, altarul 
sacrificial (vedi), era „feminin“, iar focul ritual 
(agni), „masculin“ — şi „din unirea lor se zămis- 
leau urmași“. Dar nu numai altarul (vedi) avea 
această semnificaţie mistică. „Centrul  pămîntu- 
lui“, „buricul“  (nâbhi), era, considerat, în India 





18) Am dezvoltat această ideie în Legenda Meșterului Manole. 

drept matricea Zeiței Mame 19. Să ne amintim, de 
asemenea, că indienii, ca și mesopotamienii și ce- 
lalte popoare orientale, concepeau „buricul pă- 
miîntului“ drept adevăratul centru al Cosmosului. 
Polivalenţa simbolică a lui nâbhi este evidentă. 
Întocmai ca şi Ka'aba, care era sacră : 1) ca me- 
teorit, 2) ca „centru al Pămîntului“, 3) ca „locu- 
ință“ a zeului masculin. Aceleași idei se întîlnesc 
la greci (Herodot, V, 92) şi la germani. Cuptorul 
de topit zmalțurile (Schmelzofen) era considerat 
„matrice“, „sîn“  (Mutterschoss). Au rămas pînă 
astăzi în vorbirea curentă asemenea intuiţii stră- 
vechi (,,Mutterkuchen“, etc.) 20. 

Din aceste credinţe, și din altele, similare, s-a 
născut noțiunea „pietrelor ginecologice“, adică a 
unor pietre care aveau virtutea să promoveze fer- 
tilitatea și să faciliteze nașterile. Babilonienii cu- 
noșteau o sumă de asemenea pietre ginecologice. 
Grecii vechi, arabii și unele popoarele primitive — 
deși din motive diferite — foloseau pietrele cu vir- 
tuți ginecologice. Am dedicat acestei probleme un 
întreg capitol din cartea noastră Legenda Mătră- 
gunei, şi nu mai putem reveni aici.2l. 





19) Satapatha Brahmana, I, 9, 2. 21. K. F. Johansson. Ueber 
dié altindische Göttin Dhisana („Skrifter utgifna Vetenskaps-Sa- 
fundet i Uppsala, Uppsala-Leipzig 1917), p. 51—55. 2 

20) R. Eisleir, Die chemische Terminologie der Babylonier, 
p. 115. ` 

21) Cîteva indicații. despre pietrele ginecologice : Ruska, Das 
Steinbuch 'des Aristoteles, p. 18, 165 ; i 

Boson. I metalli e le pietre, p. 413—414 ; B. Laufer, The Dia- 
mond. A study in Chinese and ‘Hellenistic Folklore (Field Museur, 
Chicago 1915) p. 9 şi urm. Rolul pietrelor magice, în general, este 
discutat în cartea noastră, de apropiată apariție, Legenda Mătră- 
gunei. 

Alte pietre aduc ploaia tot datorită structurii 
lor „feminine“ 22. Sînt de asemenea pietre care, prin 
forma lor — naturală sau cioplită — întruchi- 
pează atît de concret „ideea“ feminină încît devin 
idoli. Ele nu participă numai la magia Marii Zeiţe, 
simbol al fecundității universale — ci devin acea- 
stă Zeiță. Adică, forma lor constituie un recep- 
tacol aţit de perfect pentru „ideea“ Marii Zeiţe, 
încît aceasta este atrasă magic (prin magia „,co- 
respondenţei“) și se întrupează în piatră. Dacă un 
meteorit de felul celui de la Mecca (Ka'aba) par- 
ticipă la sferele de unde a căzut și creează prin 
prezenţa lui un mediu fast,  „,binecorespondent“ 
— e uşor de înțeles de ce alte pietre, care reali- 
zează un simbol sexual feminin sau masculin, se 
bucură de asemenea de un cult special. Ele con- 
densează forța magică sau divină înlăuntrul lor. 


„NUNTA“ ȘI SENSIBILITATEA 
METALELOR 


„Nunta metalelor“, de care vorbesc alchimiștii 
medievali și rosicrucieni, într-un sens mistic — 
este 'o idee care-și are rădăcinile în cele dintii in- 
tuiții ale omului. Idolii atît de respectaţi în Asia 
Mică, socotiți întruparea Marii Zejţe — erau de 
fapt imaginea matricei divine (vulva) și erau nu- 
miţi „Piatra-Mamă“ sau, cum precizează inscrip- 





2) Scurtă bibliografie în R. Eisler, Kuba-Kybele („Philologus“, 
vol. 68, 1909, p. 118—151, 161—209). p. 192, nota 222. Legătura 
între pietre, sexualitate şi potop discutată de Carl Hentze, Mythes 
et légendes lunaires (Anvers, 1929), p. 34 sa. 

țiile mithriace, petra genitrix 2. Pausanias (II, 21 
1) vorbește de un loc în Argos, considerat sanc- 
tuar al Demetrei, care se numea delta. Fick, și 
după el Eisler, traduc pe drept cuvînt delta — 
vulva. Daleth — delta — „ușă“ — femeie“. Nu e 
locul să amintim aici toate credinţele care se leagă 
de concepția „femeii ca poârtă“, și pe care le-a 
studiat Trumbull, într-o carte pe atît de interesantă 
pe cît este de rară %. La greci în general triun- 
ghiul, delta, simboliza femeia, iar pitagoricienii îl 
considerau chiar arche geneseas %, nu numai pen- 
tru perfecțiunea. lui geometrică, ci și pentru că 
reprezenta un archetip ideal. al izvorului fecundi- 
tății universale. Noţiuni identice se întîlnesc și în 
tradiţiile tantrice indiene, care deși apar în scrieri 
relativ recente, au mii de ani de viaţă „secretă“, 
latentă, înapoia lor 26. 

Evident, simbolul „nunţii“ se întîlnește pretu- 
tindeni unde piatra sacră este considerată „casă“, 
„locuință“ (matrice) a-zeului masculin  (phallos). 
Zeița Ka'aba, întrupată în piatra sacră de la Mec- 
ca, numită „fecioara coaptă“, era reprezentată al- 
fabetic ca „locuinţa“, iar astrologic ca „mansio“, 
„Statio“ a zeului Lunei. De asemenea, piatra 


23) Eisler, Kuba-Kybele, p. 136—137; Weltenmantei und Him- 
melszelt (München 1910), vol. II. p. 411. 

24) H. C. Trumbull, The thereshold covenant (New-York, 1892), 
p. 252—257, citează credințe chineze, greceşti, evreeşti, etc. asupra 
identității femeie = poartă. 

25) Franz Dornseiff, Das Alphabet in Mystik und Magic (Leip- 
zig 1925, ed. II) p. 21—22. 

26) Giuseppe ‚Tucci. Tracce di culto lunare in India („Rivista 
di Studi Orientali“, vol. XII, 1929—1930, p. 419—427) p. 422 şi 
notă, citînd opinia autorizată a tantricului Bîskara Rîya. 

Ka'aba, tetragonos lithos, era „casa“ unui pyra- 
mis sau obelisc („Konische Phallosstein“) 27. 

„Sexualitatea“ corpurilor neînsuileţite nu tre- 
‘buie considerată, în cazul nostru, prin punctul de 
vedere, vulgar, al psihanalizei. Este vorba aici de 
:0 concepţie curajoasă, a unui Univers viu, întreg, 
armonic. Noţiunile de „naștere“ şi „renaștere“ fiind 
strîns legate între ele, era fatal ca simbolismul 
religios din toate timpurile să folosească expresii 
fiziologice și erotice. În cazul nostru, nici măcar 
nu e vorba de ideea religioasă a renașterii — ci 
numai de o concepție cosmologică a Vieţii împăr- 
ţită în două sexe ; concepţie care face posibilă o 
viziune totală a Universului, înglobînd după cum 
am văzut, nu numai fiinţele  însufleţite, dar și 
obiectele „moarte“, chiar cele făcute de mîna omu- 
lui. Să nu uităm că într-un Weltanschauung înte- 
meiat pe omologia perfectă dintre Cer și Pămînt, 
şi pe Magie — toate lucrurile participă la arhe- 
tipuri, toate au anumite virtuți magice, prin ele 
însele sau prin participare. E destul ca un obiect 
neînsufleţit să aibă o anumită formă sau o anu- 
mită culoare — ca el să se trezească deodată cu 
nenumărate latenţe, cu virtuţi magice. 

“Ideea că toate lucrurile din lume sînt dominate 
de aceeași lege a vieţii — Dragostea, Sexualitatea 
— n-a pierit odată cu stingerea culturilor meso- 
potamiene. Sînt structuri mentale, mai ales în lu- 
mea eurasiatică și mediteraniană, care se schim- 
bă foarte lent. De aceea, misticul şi exegetul evreu 


27) Eisler, Kuba-Kybele, p. 135. 

Bahya Ben Asher (m. 1340) scrie. : „Nu numai la 
palmieri se întilneşte bărbat și femeie, ci la toate 
speciile de plante, precum și la minerale, se află 
această înfrățire pe sexe, într-un mod firesc“ 28, 
Sexualitatea mineralelor este menţionată şi de 
Sabatai Donnolo (913—928). Misticul şi savantuk 
arab Ibn Sînâ (980—1037) afirmă că „iubirea ro- 
mantică“ (al-ishagq) nu este un sentiment specific 
omului, „ci permează toate lucrurile existente — 
cerești, elementale, vegetale, minerale și animale 
— şi sensul acestui mister nu poate fi nici perce- 
put nici înţeles, și orice explicaţie îl face și mai: 
obscur“ 2%. p 

Ideea alchimică de ,combinare“ este, de fapt, 
o-nouă interpretare a funcțiunii cosmice de „,căsă- 
torie“. Ceea ce mai tîrziu va fi considerat ca un 
proces „obiectiv“ de combinare, neutralizare, de- 
gradare — în -concepția cosmologică a babilonie- 
nilor este numai o nouă manifestare a ritmului 
vieții universale 30. 

Asistăm aici la degradarea sensului originar — 
care era „organic“ și cosmic — al unui fenomen 
natural, la transformarea lui în „proces mecanic“. 
Operațiile fizico-chimice, evenimentele cosmice, 
după revoluția mentală desăvîrşită de Renaștere, 
își capătă autonomiaafaţă de legile vieții univer- 
sale, integrîndu-se însă într-un sistem de legi me- 
canice, „moarte“. Nunta devine combinare ; dra- 


28) Solomon Gandz, Artificial fertilization of datepalms in 
Paleștine and Arabia („Isis“, Nr. 65, vol. 23, Iunie 1935. p. 245— 


250) p. 246. 
29) Gandz, op cit:, p. 246. a 
30) Eisler, Bie chemische Terminologie, p. 119 şi urm. L} 


TT 


gostea devine combustie, moartea devine neutra- 
lizare, incinerare, etc. Credem că nu ne înşelăm 
afirmînd că aceste observaţii în legătură cu termi- 
nologia alchimică și chimică, explicaţe prin degra- 
darea sensului original — pot aduce lumini noi 
în înţelegerea fenomenului Renașterii şi evului 
modern european. Renașterea izbutește să instau- 
reze definitiv concepţia anorganică, mecanică, a 
Cosmosului. Validitatea acestei concepții e înteme- 
iată, după cum se ştie, pe legile materiei neînsu- 
fleţite, iar secolul XIX a încercat să aplice aceste 
legi şi asupra fenomenelor biologice și psihologice. 

Nădăjduim să demonstrăm într-o lucrare spe- 
cială că etapele vieţii mentale ale omenirii sînt în 
directă legătură cu cîteva descoperiri importante : 
metalurgia, agricultura, măsurarea timpului, etc. 
Prin fiecare descoperire de acest fel, omul lua con- 
tact, am spune, cu o altă ordine de realităţi, și se 
integra într-un nou Cosmos. Descoperirea agricul- 
turii, bunăoară, a integrat pe om într-un cosmos 
viu, ale cărui „legi“ stau sub semnul identificării 
Pămîntului cu femeia, ploaia, fecunditatea, naşte- 
rea și moartea. Nu e vorba numai de omologări și 
ecuații simbolice între aceste realităţi de niveluri 
deosebite — ci de experienţe pe care le-au făcut 
posibile descoperirea fenomenului agricol și trăirea 
îndelungată în ritmurile vieţii vegetale. Trebuie să 
subliniem mai ales faptul că aceste experințe au 
modificat total structura mentală a omenirii ; omul 
agricol a luat cunoştinţă de realităţi care îi erau 
inaccesibile în viața nomadă, a descoperit legi și a 
înţeles simbolurile faţă de care mintea lui era cu de- 


78 


săvîrșire opacă înainte de a trăi experienţa ve- 
getală. 
O modificare analoagă a structurii mentale s-a 
petrecut odată cu descoperirea metalurgiei. Un alt 
Cosmos a fost cunoscut, revelat, prin lucrarea me- 
talelor, care, după cum vom vedea, erau și ele 
concepute ca niște organisme vii. Prezenţa meta- 
lelor și ritualeie metalurgice au provocat experien- 
te și au alimentat procese sufleteşti prin care omul 
a fost schimbat în sensul concret al cuvîntului. A 
simțit, adică, și a privit altfel lumea, descoperind 
realități care îi erau pînă atunci inaccesibile. Fie- 
care etapă fundamentală din istoria omenirii a fă- 
cut aşadar-posibilă „pătrunderea“ omului în alte ni- 
veluri cosmice. Fiecare nouă modificare a structurii 
umane înseamnă, într-un anumit sens și o nouă 
fructificare a conştiinţei — omul dobîndind zone 
noi de experienţă și descoperind analogii între ni- 
veluri cosmice. Fiecare nouă modificare a structurii 
totdeauna însă, aceste etape din istoria mentală a 
omenirii înseamnă și un pas înainte, o „evoluţie“. 
Anumite descoperiri au condus uneori la o con- 
cepție sterilă a cosmosului și vieții, concentrînd 
atenția omului asupra legilor materiei moarte, fă- 
cînd incomprehensibil simbolismul culturilor tra- 
diționale, adulterînd chiar principiile metafizice. 
O asemenea concepţie sterilă a cosmosului — cu 
toate derivatele ei mecaniciste şi pozitiviste — a 
instaurat în conștiința europeană Renaşterea. În 
clipa cînd legile materiei moarte au căpătat pri- 
matul desăvîrșit în cunoaşterea occidentală, un 
mare număr de experienţe au devenit inaccesibile, 
şi un întreg sistem de simboluri a devenit opac. 

i „MOARTEA“ ŞI „ÎNVIEREA“ 
METALELOR 


Dacă metalele și mineralele pot „iubi“, și pot 
face „nuntă“ — evident că ele sînt înzestrate cu 
o anumită sensibilitate. Într-adevăr, textele alchi- 
mice helenistice și arabe vorbesc despre „tortura“ 
metalelor. Expresia pentru „operaţiunile chimice“ 
este tocmai aceasta : tortura. Şi metalele sînt înglo- 
bate în marea lege mistică — elaborată de lumea 
alexandrină și creştină — că viaţa eternă nu poate 
fi obţinută fără suferință şi fără moarte. Într-un 
text alchimic foarte cunoscut — Turba Philoso- 
phorum — întîlnim această idee „mistică“ a su- 
ferinței metalelor. „Eo quod cruciata rex, cum in 
corpore sumbergitur, vertit ipsum in naturam inal- 
terabilem ac indelebilem“ 31. Ruska precizează că, 
la alchimiștii greci, expresia de „tortură“ era nu- 
mai alegorică. Ea începe să desemneze „operaţia 
chimică“ de abia în alchimia arabă, și acolo într-un 
sens destul de misterios. 

În Testamentul lui Ga'far al Sâdiq “se spune 
precis : corpurile moarte trebuiesc torturate prin 
Foc şi prin toate Artele Suferinţii, ca să fie în- 
viate din nou ; căci fără suferinţă și fără moarte, 
nu poate fi vorba de Viaţă Eternă 22. 

Ne aflăm, în plin Ev Mediu, în fața unor idei 
care își au rădăcinile în străvechile intuiţii meso- 
potamiene. Pe de altă parte, este ușor de descifrat 

31) Julius Ruska, Turba Philosophorum. Ein Beitrag zur Ges- 
chichte der Alchemie (Berlin, 1931), p. 168; text german. p. 24. 

32) Julius Ruska, Arabisehe Alchemisten (Heidelberg, 1929) 
p. 77. 


80 


aici o altă formă a „misticii creaţiei“, de care 
ne-am ocupat la începutul acestui capitol. Alchi- 
mistul arab spune că fără suferinţă și fără moarte 
nu se poate. nădăjdui Viaţa Eternă — iar tradi- 
ţiile arhaice ale Creaţiei afirmă că omul și toate 
lucrurile vii au fost zămislite din sîngele zeului, 
prin moartea lui, prin suferinţele lui. De asemenea, 
construcţiile ridicate de mîna omului nu pot 
dura (nu pot avea, în sensul materiei, o „viaţă 
eternă“) dacă cineva, om sau animal, nu este jert- 
fit la temelie. Este adevărat, iar textele arabe mai 
sus citate întîlnim o „mistică alchimică“ alimen- 
tată şi creată de nenumărate izvoare spirituale 
(gnoza creştină, sofismul persan, etc.), care de- 
pășește în semnificaţiile sale rudimentarele docu- 
mente mesopotamiene. Este vorba aici de sufe- 
rinţă care mîntuieşte, de moartea care trebuie ex- 
perimentată voluntar ca să dobindești Viața veș- 
nică — semnificaţii care au fost descoperite şi 
adîncite odată cu apariţia creștinismului. Dar ele 
aveau totuși, înapoia lor, o îndelungată pregătire 
orientală. 


MEDICINĂ și MAGIE 


Într-un astfel de Cosmos, perimat de aceeaşi 
forță magică, ocupat de aceleași forme — care 
se întîlnesc în toate nivelurile existenței — mala- 
diile nu pot avea decît o cauză magică. A inter- 
venit într-un organism un agent din afară (de- 
mon, vrajă) ; sau omul a intrat în contact cu o 
zonă nefastă, vrăjită (a atins un obiect impur, a 
călcat legile rituale, şi-a asimilat un obiect de 

altă „structură“ decît cea pe care o are corpul 
său) ; sau, pur și simplu, „destinul“ său (astral, 
dar și organic) îl face să sufere, îl introduce în- 
tr-un „infern“ (durere, lipsă de armonie, incon- 
știentă). Otficare ar fi „cauza istorică“ a mala- 
diei, „cauza primă“ este de ordin magic: s-a 
stricat armonia prin intervenția unor forţe ne- 
corespondente. Și aceste forțe — personificate 
sau nu — pot fi expulzate prin mijloace pur ma- 
gice, sau prin ajutorul unor substanțe (minerale 
sau vegetale), încărcate cu latențe benigne, adică 
corespondente. 

De aceea medicina babiloniană a fost multă vre- 
me o simplă tehnică vrăjitorească. Se încerca 
expurgarea forțelor nocive, necorespondente, prin 
mijloacele cele mai simple, adică prin imprecaţii, 
talismane, vrăji. Anumite pietre erau îmbibate de 
forțe magice benigne, și ele erau purtate aproâpe 
de piele, în legătură directă cu trupul uman, pen- 
tru a-l încărca de energie vitală, armonioasă. 
„Pietrele magnifice, pietrele abundenţii și ale bu- 
curiei, făcute splendide pentru carnea zeilor... 
aceste pietre, aşezate ca ornament pe pieptul Re- 
gelui, Azag, mare preot al lui Enlil, fă-le să stră- 
lucească, și Spiritul rău să se ţină departe de 
locuinţă...“ 33. Aceeași credință în influenţa anu- 
mitor pietre scumpe (jad), îmbibate de forțe 
sacre, vitalizante — se întînlește şi în China 3 
ca să nu mai vorbim de culturile „etnografice“, 

33) Boson, Les métaux et les pierres, p. 69. 


34) Mircea Eliade. Alchimia asiatică, vol. I, p. 18 şi' urmare, 
despre virtuțile diamantului turcoazei şi ale altor pietre preţioase. 

în care pietrele preţioase şi semi-preţioase au vir- 
tuți talismanice și terapeutice 35. 

După tot ce-am spus în paragrafele precedente 
asupra însușirilor magice și valenţelor cosmice ale 
anumitor pietre, credinţele acestea sînt foarte 
ușor de înţeles. Prin .purtarea direct pe piele a 
pietrelor încărcate cu virtuţi vitalizante — omul 
pătrunde în zona cosmică la care participă aceste 
pietre, pătrunde deci într-o realitate bine organi- 
zată, la adăpost de „conflicte“ și „drame“. Omul 
este proiectat magic într-un nivel în care nu ajung 
„demonii“, adică nu pătrund forţe ,„,necorespon- 
dente“ sau disanaloage. 

Atît era de organică legătura între maladie și 
păcat (păcat împotriva „sacrului“, a armoniei, a 
legilor) — încît în multe culturi arhaice îmbolnă- 
virea omului revela prezenţa „păcatului“. Astfel 
se întîmpla în Yucatan %, în Babilonia 37 'ca și 
cu Israel 8.  Mărturisirea păcatelor era uneori 
ocazionată de o bruscă îmbolnăvire 5%. Legătu- 
rile dintre magic și medicină sînt atît de cunos- 
cute încît ne îngăduim să nu stăruim asupra lor 40. 


35) Cf. Kunz, The Magic of Jeweles and charms. passim, şi 

cărţile lui S. Seligmann. 
` 36) Raffaelle Pettazoni, La confessione dei peccali, vol. 3. 
(Bologna, 1929) p. 106 şi urm. 

37) Ibid. vol. II (Bologna, 1934), p. 107, 110. 

38) Ibid. vol. II. p. 260. 

39) Ibid. vol. I. p. 51; 57. 

40) Cf. Meissner, Babylonien und Assyrien, vol. II, p. 283—323. 
despre, medicina asiro-babiloniană. Texte noi, araduse şi 'comen- 
tate, în studiul lui R. Campbell Thompson. Assyrian medical text 
(„Proceedings of the Royal Society of Medicine“, 1924, vol. XVII, 
p. 1—3). Bibliografie, Pettazzoni, La Confessione dei peccati. vol. 
II, p. 72(şi urm. 

Medicul babilonian făcea și el vrăji — adică în- 
cerca conjurarea răului prin mijloace magice ít, 
În anumite zile nefaste medicul nu-și poate îngriji 
bolnavul, după cum, în acele zile, Regele nu-și 
poate exercita autoritatea regală 42. Aceasta dove- 
dește încă odată semnul magic sub 'care stau toate 
activităţile umane. Dovedeşte, de asemenea, că boa- 
la era o întîmplare semnificativă, o rupere a ar- 
moniei, cosmice — și împotriva ei nu se poate lupta 
într-un timp anarhic (zile nefaste), într-un inter- 
val deschis tuturor posibilităților. De altfel, patro- 
nii medicilor sînt anumiţi zei (Enki-Ea, Nimurta, 
Tammuz) 43. Nimurta, patronul medicilor, este în 
același timp zeul graniţelor 44 ; el veghează, deci, 
la păstrarea limitelor, este o divinitate a inteli- 
genței şi Justiției. Boala, ca şi nerespectarea grani- 
telor — teritoriale, biologice, morale — este o ie- 
şire din norme, o rupere a armoniei, a înţelegerii, 
un act anarhic. 

Maladiile erau, deci, uneori, o personificare a 
anarhiei, a Spiritului Răului, a „demonilor“. Îm- 
potriva lor se lupta prin vrăji (restabilire magică 
a armoniei) sau prin anumite medicamente, mine- 
rale sau vegetale : acestea din urmă îndeplineau 
tot o funcţie. magică, deoarece influenţau: prin vir- 
tuțile lor latente (forme, culori, gust, etc.), inter- 
veneau în dezordinea organică a corpului uman 
cu tot ceea ce le conferea o participare la realităţile 
nevăzute. O piatră de o anumită culoare fastă — 


41) G. Furlani, La Religione babilonese-assira, vol. II, p. 166. 
42) Ibid. p. 185, 201. 

43) Ibid. vol. I, p. 126, 157. 280, 281, étc. 

44) Ibid. vol. I. p. 224. 


r 

îmbibată de puterea și vitalitatea „Cerului“ la 
care participa — avea destulă energie magică pen- 
tru ca să poată restabili armonia în corpul bolna- 
vului. Același lucru se poate spune despre anumite 
plante, "medicinale. Ele aveau virtuți medicinale 
pentru că aveau virtuți magice, pentru că le „,cores- 
pundea“ o realitate fastă dincolo, în Cer. 

De aceea bolile erau considerate ca o luare în 
stăpînire a corpului de către demoni. De aceea 
anumite texte mesopotamiene conjură demonii be- 
nigni să intre în corp, să ia locul celor răi, anar- 
hici, „dramatici“ 45. 

Lucrînd cu plante și cu minerale, medicina ba- 
biloniană rămîne în același cosmos magic al ori- 
zontului său mental. Pentru că, așa cum am văzut, 
şi plantele și mineralele aparţin aceluiași, întreg ; 
ele sînt vii, sînt „sexuate“, primesc, păstrează și 
răsfrîing forța magică universală, prin misterioa- 
sele legi ale participaţiei, analogiei, coresponden- 
tei. Lucrînd cu plantele — babilonienii păstrau 
contactul cu o simbolică și o magie străveche : cos- 
mologia acuatică, vegetală, ale cărei rădăcini se 
împlintă adînc în trecutul omenirii. (Apa a fost 
întotdeauna un instrument contra „magiei negre“, 
contra vrăjilor. „Planta vieţii“ se afla, după tra- 
dițiile indo-iraniene și mesopotamiene, în fundul 
Oceanului 46. Lucrînd cu mineralele — babilonie- 
nii erau aproape.de un alt izvor magic : concepţia 


45) Fr. Lenormant, La Magie chez les Chaldâens, et les ori- 
gines (Paris, 1874), p. 33. Despre eonjurarea „durerilor de cap“, 
p. 20, 21—23. : 

46) Despre rolel Apei şi al plantelor, ef. cartea noastră La 
Mapdragore' 


> 


85 


Cerurilor „metalice“ şi cea a Pămîntului Mamă a 
minereurilor, concepţie pe care rămîne s-o dezba- 
tem în paginile ce urmează. 

Asemenea concepţii magice n-au structurat doar 
culturile mesopotamiene — ci au cucerit zone foarte 
largi, în tot bazinul Mediteranei şi în Asia Occi- 
dentală 47. 





47) Max Semper. Rassen und Religionen tm alten Vordera- 
eien. (Heidelberg, 1930), p. 365—367. 

Alchimia Babiloniană 
ISTORICUL CONTROVERSELOR 


Anul 1925 va rămîne o dată importantă în is- 
toria alchimiei orientale. În acel an s-a dezbătut 
pentru prima dată, cu seriozitate și pasiune, pro- 
blema documentelor alchimice asiriene de curînd 
descifrate și traduse de R. Campbell Thompson £, 
Bruno Meissner 2 și Robert Eisler 3 În urma inter- 
pretării propuse de Robert Eisler, au intervenit în 
discuție — cu puncte de vedere pe care le vom 
cerceta în paginile ce urmează — asiriologul H. 
Zimmern î, istoricul chimiei Ernest Darmstaedter 5 


1) On the Chemistry of the Ancient Assyrians (London. 1925 
158 pagini, litografiat). 

2) Babylonien und Assyrien, vol Il, (Heidelberg, 1925). p. 382 
şi urmaré. 

> Der Babylonische Ursprung der Alchemie („,Chemiker-Zei- 
tung“, Nr. 83, 11 Iulie 1925, p. 577 sq. ; Nr. 86, 18 Iulie, p. 602 sa.)ţ; 
L'origine babylonienne de Lalchimie („Revue de Symhâse His- 
torique“. 1926, p. 1—25) ; Die chemische Terminologie der Baby- 
lonier („Zeitschfritf für Assyriologie“. Bd. 37, Aprilie 1926, p. 
109—131). 

4) Assyrische chemisch-techinische Rezepte, insbesondezré für 
Herstellung farbiger Ziegel, in Umschrift und Uebersetzung („Ze- 
itschrift für Assyriologie“, Bd. 36, Septembrie 1925, p. 177—208) ; 
Vorläufiger Nachtrag zu den assyrischen chemischtechnichen Re- 
zepten (ibid. Bd. 37, 1926, p. 213—214). 

. 5) Vorläufige Bemerkungen zu den assyrischen chemisch-lech- 
nischen Rézepten („Zeitscrift für Assyriologie“. Septembrie 1925, 

şi orientalistul Julius Ruska 6, renumit prin studiile 
sale asupra alchimiștilor arabi. Interpretarea lui 
Robert Eisler — pe care o împărtășim și noi, înte- 
meiaţi pe documente paralele, prea puţin cerceta- 
te pînă acum — pare a fi acceptată integral de pro- 
fesorul Abel Rey 7, care de altfel nu pretinde a fi 
un specialist în istoria științelor orientale. Nestorul 
istoriei alchimiei, Edmund von Lippmann, a rămas 
deocamdată într-o poziţie neutră 8. E firesc, totuşi, 
ca Lippmann să încline de partea elevilor săi Ruska 
și Darmstaedier, care consideră alchimia ca o sim- 
plă prechimie. 

Înainte de a traduce textul capital, în jurul că- 
ruia s-au purtat discuţiile, să ne amintim con- 
cepția magică a mesopotamienilor în tot ce privește 
metalele și plantele. Să ne amintim mai ales carac- 
terul sacru, misterios, aproape mistic — al ritua- 
lelor metalurgice. Cazanul î în care se topeau mine- 
reurile era îmbibat de forțe magice ; oare nu se 
împlinea înlăuntrul lui un proces care înlocuia și 
depășea Natura ? Metalele cad din Ceruri — sau 
cresc în pămînt, în sînul Marii Zeițe, așa cum, tot 
de-acolo, cresc plantele și animalele. Prin urmare, 
în cazanul unde se topește minereul, ca' să se ob- 
ţină metalul, curat — se petrece o operaţie magică 
de creștere accelerată. Rămase în sînul Mamei — 


Cc e i iei Li 
p. 302—304); Nochmals Babylonische „Alchemie“ (ibid. Septem- 


brie 1926, Bd. 37. p. 205—213). 
~ 6) Kritisches zu R. Eislers chemiegeschichtlicher Methode 


(„Zeitschrift für Assyriologie“, Bd. 37, 1926, p. 273—282). 
7) La Science Orientale avant. les Grecs (Paris, 1930). p. 193 sa. 
8) Pnstehung und Ausbreitung der Alchemie, vol. II (Berlin, 
4931), p. 51 sq. 

ascunse sub pămînt — minereurile ar fi crescut în- 
cet, aşa cum crește embrionul în matrice. Cazanul 
metalurgic primește, aşadar, un embrion — și-i gră- 
beşte creşterea. Cazanul înlocuieşte marea matrice 
telurică, în care — nevăzute şi nesimţite, — crese 
(sau se coc) metalele ?. Este firesc, atunci, ca o ase- 
menea operaţie metalurgică să nu fie considerată 
o simplă lucrare tehnică, de către oameni care con- 
cep Lumea ca un întreg viu, şi acordă chiar celor 
mai inerte obiecte o naştere, o creştere, o moarte 
şi o eventuală renaștere. 

Este firesc că operaţia metalurgică să fie un 
ritual, plin de secrete și de primejdii — întocmai 
ca orice alt act sacru. În acel cazan de topit nu 
se petrece o simplă operaţie fizică sau chimică — 
ci un act de creștere. Mai mult, nașterile pre- 
mature au fost întotdeauna considerate ca o întîm- 
plare nefastă, o rupere a armoniei — deci un act 
primejdios, diabolic. Ori, minereurile, fiind embri- 
oni — sînt încărcate cu aceleași forţe primejdioase 
pe care le emană foetușii. Încă un motiv ca ritua- 
lcle metalurgice să fie nocive pentru oricine nu e 
„iniţiat“, pentru cei care nu cunosc „secretele“ ar- 
tei topitoriei şi n-au luat măsurile de precauţie ne- 
cesare. 


„PREGĂTIREA CAZANULUI“ 


Dăm traducerea textului asirian din biblioteca 
lui Assurbanipal, folosind ca bază versiunea lui 
Thompson, comparată cu cea a lui Meissner și R. 
Eisler. 


9) Eisler, Die chemische Terminologie, p. 115. etc: 

„Cînd vrei să pui temelia unui cazan pentru 
minereuri, caută o zi favorabilă într-o lună no- 
rocoasă, şi pune temelia cazanului. În timp ce se 
lucrează cazanul, tu trebuie să-i priveşti (pe ei) și 
să lucrezi tu însuţi (?) (în cazan); tu trebuie să 
aduci embrionii (Kubu)... 0 un altul (?), un străin, 
nu trebuie să intre, nici să păşească înaintea lor 
cineva care nu e curat ; în ziua în care ai pus mi- 
rierul în cazan trebuie să faci un sacrificiu în faţa 
embrionilor îi să așezi o cădelniță cu rășină de brad, 
și să torni bere Kurunna în fața lor (a embrionilor). 
* „Tu trebuie să aprinzi focul sub cazan, și să pui 
minereul în cazan. Oamenii pe care îi aduci aproa- 
pe de cazan trebuie să se purifice, și după aceea 
să-i lași aproape de cazan. Lemnul pe care trebuie 
să-l arzi sub cazan trebuie să fie din styrax (sarba- 
tu) — bucăţi groase, jupuite, dar care n-au fost 
expuse în grămezi, ci au fost ţinute sub înveliş de 
piele — tăiat în luna lui Ab. Acest lemn trebuie: 
pus sub cazan“. 

Din acest document, oricare ar fi variantele tra- 
ducerii lui în limbile europene, se desprind cîteva 
concluzii semnificative. Întîi de toate nu rămîne 
nici o îndoială asupra caracterului sacru pe care 


10) Textul este destul de obscur. Am urmat versiunea lui 
Thompson. Meissner traduce pasajul cu multe semne de întrebare : 
„Während man den Ofen anschaut (?), und ihn machts, sollst Du 
die (göttlichen) Fâten aufzählen (?)“. Versiunea franceză a lui 
Eisler este simplificată : „Dès qu'on a orienté le four et que tu 
test mis à l'oeuvre, place les „embryons“ divins dans la cha- 
pelle du four“. : 
` 11) Un „sacrificiu ordinar“, traduce Eisler ; „libaţie“, este 
în versiunea lui Thompson ; „sacrificiu“, Meissner. 

îl avea, la babilonieni, arta metalurgică. Totul sea- 
mănă mai mult cu un ritual, decît cu o operaţie 
pragmatică. Se alege o zi favorabilă, într-o lună 
fastă — ca pentru un sacrificiu. Zona cazanului 
e consacrată ; un profan nu se poate atinge decît 
după ce trece prin purificări prealabile. Se fac li- 
baţii rituale minereurilor, urmate de un sacrificiu. 
Se ard mirodenii, şi se varsă lichidul fermentat 
kurunna, întocmai ca la un mare sacrificiu. Lucră- 
torii metalurgici trec prin numeroase purificări. 
Lemnul pentru foc este un anumit lemn, consacrat, 
pur.; nu-l vede soarele, este cojit, căci va participa 
la un act magic în relaţie cu „embrionii“, cu pă- 
mîntul (pîntecul, întunericul). 

„Ca să se vadă și mai bine deosebirea dintre o 
asemenea operaţie sacră, şi o operație profană —, 
dăm traducerea unei reţete pentru facerea smalțu- 
lui albastru. 

„Dacă vrei să prepari un smalţ albastru deschis, 
pisează separat, apoi amestecă, 10 mina 12 din pia- 
tra immanaku, 15 mina cenușă de leșie, 1 2/3 mina 
de iarbă albă (?) ; pune amestecul într-un cazan cu 
patru ochi (deschizători) şi aprinde un foc domol, 
care să nu fumege ; îndată ce conţinutul ajunge la 
roşu alb, scoate-l, lasă-l să se răcească, pisează-l 
din nou, amestecă-l cu sare albă, pune-l într-un 
cazan rece, aprinde un foc domol fără fum ; îndată 
ce conținutul ajunge la roșu portocaliu... toarnă-l 
pe cărămida arsă. Numele său este atunci smalţ 
albastru deschis“. 


12) O mina avea aproximativ 500 grame. Lămuriri mai puţin 


tehnice, accesibile în Delaporte, La Mesopotamie (Paris, 1932), 
p. 249, 251. 

E lesne de observat caracterul profan, negusto- 
resc, al acestei reţete. Nici un preliminariu ritual ; 
nici un sacrificiu ; nici o interdicţie. Totalitatea re- 
ţetelor tehnico-industriale care au fost descifrate 
şi traduse, sînt redactate în același'stil sec, profan. 

După știința noastră, numai într-un singur alt 
fragment, intitulat : „Pregătire după aviz (magic?)“ 
se mai întîlnesc prescripţii rituale :. ,,...scoate afară 
embrionul : fă un sacrificiu, fă ofrande (pentru 
morţi) pentru lucrători, etc.“ 13, Restul rețetelor 
sînt empirice, și par a fi transmise într-o epocă des- 
tul de tardivă, cînd nu mai există secretul meșteșu-= 
garilor, castele închise. 

În orice caz, comparînd bine cele două docu- 
mente traduse, este ușor de înțeles unde interve- 
nea teoria, deci „știința“ — şi unde nu era decît 
rețeta tehnică, simplă notare a proporţiilor. Se 
vede că, în cazul metalurgiei, oficiantul se mișcă 
într-un Cosmos viu și magic — în timp ce reţetele 
tehnice pentru smalțuri, sticle, culori, pietre arti- 
ficiale, nu implicau operaţii semnificative, respon- 
sabile, primejdioase. Într-o parte era Viaţa, Între- 
gul, Teoria — în cealaltă parte era meșteșugul pro- 
fan, bucătăria, operația nesemnificativă. 

Tehnicile .metalurgice și ceramice, deși au ră- 
mas în tot cursul istoriei asiro-babiloniene în le- 
gături strînse cu magia, teologia și cosmologia — 
au dobîndit nenumărate „adevăruri științifice“, și 
au dat naştere la rețete practice care au fost, mai 


13) Compară tradueerile de texte medicale din Thompson, 
Assyrian medical texts („Proceedings of the Royal Society of kie-. 
dicine“, 1924, vol. 17, p. 1—34) cu rețetele din lucrarea aceluiași 
On the Chemistry, p. 66. 

tîrziu, acceptate de „știința“ propriu zisă, euro- 
peană. Bunăoară, asirienii, ca şi întreaga lume an- 
tică cunoșteau virtutea corozivă a acizilor (oţet, 
etc.) asupra rocilor 14. Prepararea sticlei, a sticle- 
lor colorate, a smalțurilor ,se făcea, după cum am 
văzut, prin rețete foarte precise, a căror formulă 
ni s-a transmis 15. Dar nu avem nici un motiv să 
credem că asemenea cunoștințe pragmatice aveau, 
în lumea asiro-babiloniană rolul pe care l-au jucat 
mai tîrziu în cultura europeană. Dovadă că ele nu 
alcătuiau decît un „meșteșug“, este faptul că în 
timp ce operațiile metalurgice începeau prin ritu- 
ale și purificări prealabile, reţetele sticlelor și ale 
smalţurilor nu indică nici un ritual ; ele erau opera- 
ţii profane (asta, cel puţin în etajele finale ale cul- 
turii asiriene). 


„EMBRIONII“ 


În textul metalurgic se menţionează de mai multe 
ori cuvîntul an-kubu, pe care Eisler îl traduce prin 
„embrioni divini“, Thureau-Dangin prin „une sor- 
te de demon“ 16, Zimmern prin. „avorton“. (Fehl 
geburt, Missgeburt) 1? iar Ruscka 18, urmînd pe 





14) R. Campbeil Thompson, On thé Chemistry of the Ancient 
Assyrians, p. 106 şi urm. 

15) Ibid. p. 58 (rețetă pentru sticla Zuků), p. 59 (reţetă pentru 
tapis lazuli artificială). p. 64 (cristal verde), p. 65 (sticlă galbenă), 
etc. Asirienii cunoşteau salpetrul şi virtuțile sale decolorante asu- 
pra pastei sticlei p. 23—29). 

16) „Revue d'Assyriologie“, vol. 19, p. 81. 

17), Assyriche chemisch-tehnische Rezepte, pag. 180. 

18) Kritisches zu R. Eislers chemischgeschichtticher Methode 
9. 275. ; i 


Meissner şi Zimmer, crede că nu sînt „embrioni“, 
ci „Fetische oder Schutzpatrone der Schmelzar- 
beit“. Toată problema este ::dacă an-kubu denumeș- 
te chiar minereul. scos din pămînt și pus în cazan 
— sau se referă la anumite spirite obscure, sau la 
prezența unor „avortoni“ umani, aduşi pentru efi- 
ciența lor magică. 

Trebuie să amintim, de la început, că foetușşii 
au în multe culturi primitive sau arhaice un rol 
important de magie neagră. Meyer, în traducerea 
comentată şi adnotată a cărţii indiene  Arthashas- 
tra 1? menţionează mai multe exemple de funcțiu- 
ne magică pe care o au foetușii, cadavrele copiilor, 
etc. De obicei, foetușii sînt întrebuințaţi în acte de 
magie neagră. Este și ușor de înțeles de ce. Avortul 
se datoreşte unei vrăji, el fiind un act împotriva 
firii, o rupere a armoniei, o ieșire din norme. Un 
avorton este un obiect încărcat de forțe diabolice, 
destructive, anarhice — forțe pe care vrăjitorul le 
utilizează în acte de magie neagră. Latenţele no- 
cive pe care le păstrează un foetus, pot fi proiec- 
tate — cu aceeași virulență cu care ele, au mai lu- 
crat odată, provocînd avortul — împotriva unui 
organism viu. (Să ne amintim însă, că vii sînt a- 
proape toate lucrurile, pentru mentalitatea primi- 
tivă ; o casă, un cazan de topit, un altar, etc., toate 
acestea sînt vii, sînt întregi, sînt sexuate). 

De aceea actul avortului conferă, în foarte mul- 
te locuri, forțe magice considerabile femeii care l-a 
practicat. În tribul Ba-Pedi se crede că o femeie 
care — cu sau fără voia ei — a avortat, poate să 


19) Pag. 379, 649, ete. 

omoare un bărbat culcîndu-se lîngă el.. Victima e 
otrăvită, începe să tremure, și moare peste o săp- 
tămînă 2. Explicaţia acestei credințe e destul de 
ușoară ; femeia care a avortat a devenit un factor 
de forțe nocive. În trupul ei s-a petrecut un feno- 
men anormal, care se datorește intervenţiei unor 
energii magice externe (vrăji, „destin“, vreun tabu 
călcat, etc.). Pîntecul ei este vasul în care s-au adu- 
nat latenţe anarhice, forțe ale morții. Intervin, în 
această credință, şi alte superstiții străvechi refe- 
ritoare la vărsarea sîngelui, la rituale obstretice — 
pe care nu le putem examina aici. Destul însă să 
spunem că o naștere prematură, un avort, a fost 
întotdeauna considerată drept aducătoare de ne- 
norociri. La hitiţi, bunăoară, faptul acesta era con- 
siderat cu multă teamă, şi maeştrii în arta divina- 
torie erau chemați să examineze constituţia foetu- 
lui, ca să-și dea seama cărei forțe funeste se da- 
torează nenorocirea ce așteaptă poporul 2. Ceea ce 
se desprinde din aceste fapte este în primul rînd 
credinţa că un avort nu este numai efectul unei 
vrăji — ci mai ales cauza unor nenorociri viitoare. 
Actul aborţiunii fiind un centru de energie magică 
funestă, care poate influența asupra vieţii normale, 
adică asupra normelor și ritmului cosmic, provo- 
cînd moarte, suferință, dramă. 


20) Frazer, Taboo and the periis of the soui (ed. III, London 
1911) p. 153. 
21) Giuseppe Furlani, La religione degli Hititi, p. 171. 

„SACRIFICII OBSTRETICE“ ȘI 
„SACRIFICII METALURGICE“ 


Ceea ce ne face pe noi să credem că sacrificiile 
aduse, la facerea cuptorului metalurgic, ,„embrio- 
nilor“ (an-kubu) se referă la minereul pus în ca- 
zan, iar nu la „,foetuși“ sau „divinităţi obscure“ 
— este tocmai faptul că foetușii au o influență ma- 
gică nefastă. Ori, sacrificiul ca şi celelalte rituale 
preliminarii (purificări, etc.) sînt făcute alături de 
cuptorul metalurgic tocmai ca să creeze un me- 
diu fast, și să se poată săviîrşi o operaţie reușită. 
Dacă an-kubu n-ar denumi „minereul“, ci un „foe- 
tus“ real, sau un „demon“ — operaţia metalurgică 
s-ar încărca de la început cu forţele magice funeste 
pe care le emană foetusul sau demonul. Şi atunci 
ne-ar veni greu să înțelegem ;,logica“ acestui sa- 
crificiu. (Să nu ni se răspundă că actele mentalită- 
ţii primitive sînt lipsite de logică. Ele nu converg, 
e adevărat, spre logica noastră — însă toate ac- 
țiunile omului primitiv, ca și ale acelui care parti- 
cipă la o cultură arhaică, sînt coerente. Dimpotrivă, 
se poate spune că gesturile unui asemenea om sînt 

mult mai canonice, mai consistente, decît ale unui 
om. modern. Într-o concepţie magică, în care totul 
se ţine, nu există acte fără sens, sau gesturi care să 
contrazică „teoria“ fundamentală). 

În sprijinul afirmațiilor noastre, și deci în spri- 
jinul interpretării lui R. Eisler, pot fi amintite ri- 
tualele și sacrificiile pe care le făceau hitiții cu 
prilejul nașterii 22. Femeia pare a fi adusă în tem- 
plu — adică într-o zonă fastă, sacră. (Locul pe care 
se clădește cuptorul metalurgic este consacrat, pu- 
rificat, etc.) Preotul face un sacrificiu în fața por- 
ţii templului, după naștere. Se jertfesc păsări, pro- 
babil porumbei. (Porumbelul, simbolul zeiței Dra- 
gostei și Fertilității 25. De sîngele de porumbel se 
leagă credințe străvechi referitoare la virginitate, 
maternitate, matriarhat). După cîtva timp sacer- 
dotul face o nouă ceremonie, cu scopul de a puri- 
fica „scaunul obstretic“, în cazul cînd femeia, sau 
chiar părinții ei, au săvirșit vreun păcat. Se vede 
dar limpede precauția acestor operaţii ; nu cumva 
să se strecoare vreo forță magică funestă pe locul 
unde s-a săvirșit nașterea. Forță funestă care ar 
putea să influențeze pe alte mame, provocînd avor- 
turi sau predestinînd unei soarte nefaste pe noul 
născut. 





22) Furlani. op. cit. p. 196 şi urm. | 

23) Asociaţia porumbel—Zeiţa Dragostei se întilnește mai cu 
seamă la Semiţi. Cf. Roberthson Smith, Lectures on the Religion 
of the Semites (ed. III, London 1923) p. 219, 294; Frazer Adonis, 
Atis, Osiris (ed. III, London 1914), vol. I, p. 33, 147 etc; H. Usener, 
Das Meihnachtfest (Bonn. 1911), p. 56; Assmann, în „Philologus“ 
Bd. 66 (109), p. 313 sq. Bd. 67, p. 174; Eisler, Kuba-lybele, p. 
183 sq. ete. 

Dealtfel puritatea și asceza sînt considerate și 
în alte culturi ca un preliminariu obligatoriu ori- 
cărei lucrări metalurgice. În China, minerii și tur- 
nătorii trebuiau să fie „puri“ : și să cunoască „ri- 
turile“ 24. Cazanele de topit „puteau recunoaște 
virtutea“, și una din ordaliile tradiției chineze era 
zvîrlirea într-un cuptor metalurgic 25. Indienii din 
Haiti cred că pentru a putea descoperi aurul tre- 
buie să fie puri, și nu încep căutarea metalului 
preţios decît după posturi lungi și cîteva zile de 
abstinență sexuală. Ei cred că cercetările eșuează 
numai din cauza impurităților de care se fac vi- 
novaţi 26. l 

Ni se pare că o superficială comparație între 
aceste două operații — una metalurgică, cealaltă 
obstretică — e suficientă, pentru a convinge de 
similaritatea „teoriei“ care stă la baza amîndurora. 
Minereurile, după cum spuneam, sînt „embrioni“ 
care au avut o naștere precipitată, anormală... În 
loc să crească în sînul pămîntului, au fost aduși 
la lumină înainte de vreme. Este un fel de „avort“ 
— şi tocmai pentru a preîntîmpina riscurile grave 
ale unui asemenea act funest, se fac atîtea „,puri- 
ficări“, sacrificii şi libaţiuni. Se încearcă a se neu- 
traliza acțiunea nocivă a „embrionilor“, acordîn- 
du-li-se o „naștere“ normală. Adică, se reconstituie 
schematic, „magic“, actul nașterii. Cazanul în care 


24) Marcel Granet, Danses et Legendes de la Chine ancienne 
(Paris, 1926) vol. II, p. 496. 

25) Granet, ibidem. p. 491, nota 2. Cf. Mircea Eliade, Alekhimia 
Asiatică, p. 27 sq. 

26) Paul Sébillot, Les travaus publics et les mines dans les 
tradition et les superstilion de tous les pays (Paris, 1894), p. 421. 

se ard minereurile este asimilat matricei cosmice, 
pămîntul-mamă. Numai ţinînd seamă de „teoria“ 
care stă la temelia vieţii popoarelor mesopotamiene 
— putem înţelege un asemenea act. Numai amin- 
tindu-ne că omologia dintre Cer și Pămînt e per- 
fectă, că toate lucrurile sînt însufleţite, sexuate, 
„creatoare“, că toate obiectele se ţin unele de al- 
tele, alcătuind un întreg viu și fertil — numai aşa 
ne putem da seama de sensul care îl aveau, în Me- 
sopotomia, operaţiuni care ni se par atît de ab- 
surde. 

Dar să admitem.că an-Kubu nu se referă la 
minereu“, ci la factori propriu zişi, cum crede Zim- 
mern. Şi în acest caz, am rămîne sub același ori- 
zont mental ; și în acest caz ne-am afla în fața 
unor rituale care ne amintesc de naștere, de avort, 
etc. Concepţia „,obstretică“ a artei metalurgice nu 
s-ar altera cu nimic. Minerul, şi în acest caz, se 
cere considerat ca un „embrion“. Prezenţa foetu- 
şilor reali ar trebui atunci explicată prin magia 
neagră. Arta metalurgică lucrînd cu „embrioni“ 
ai pămîntului — ar fi nevoie de foetuși reali, pen- 
tru a neutraliza forțele funeste ale acestei opera- 
ţii. Nouă nu ni se pare deloc probabilă o asemenea 
interpretare, dar chiar dacă ar trebui s-o admitem, 
explicația artei metalurgice ar rămîne aceeaşi, după 
cum aceeași rămîne concepţia de la temelia ei : a- 
similarea minereurilor cu „embrionii“, şi-a cupto- 
rului metalurgic cu matricea telurică. 

PETRA GENITRIX 


Cîteva exemple, culese din mai multe tradiţii 
metalurgice şi din folclorul minereologic, vor lă- 
muri mai bine această concepție a pămîntului 
„matrice“. Albright 27 amintește etimologia fixată 
de Ember cuvîntului egiptean bi, care înseamnă ,va- 
gina“ şi „galerie de mină“. Cuvîntul sumerian buru 
înseamnă „rîu“ şi „vagina“. Piatra, stînca, era se- 
xuată“ și „creatoare“. Zeul mediteranean și asiatic 
se năștea dintr-o petra genitrix, asimilată Marii 
Zeiţe, care era, după cum se ştie, imaginea matri- 
cei universale, matrix mundi 28. Stînca, piatra, „ză- 
mislea“ metale și nestemate. Numele 'sanscrit al 
smaragdului era asmagarbhaja, care înseamnă „năs- 
cut din stîncă“. Tratatele de mineralogie îl descriu. 
în. „matricea“ lui 29. Autorul lui Jawâhir-nâmeh 
(„Cartea 'nestematelor“), redactată pe baza tradi- 
țiilor orale prin 1800, face următoarea deosebire 





27) Some Cruces în the Langdom Epic („Journal of the Ame- 
rican Oriental Society“, vol. 29, 1919, p. 65—90), p. 70. 

28) Eisler, Weltenmantel und Himmelszelt. vol. II, p. 411, 
727, etc.; Kuba-Kybele, p. 196 sq. 

29) R. Garbe, Die indischen Mineralien (Leipzig, 1882) p. 76. 

între diamant și cristal ; diamantul este pakka, a- 
dică „copt“, iar cristalul natural este kacha, „,ne- 
copt“ 30, 

Noţiunile acestea au avut — ca tot ce se leagă 
de un Weltanschauung — o viață foarte lungă. Dacă 
minereurile şi pietrele „creșteau“ în sînul pămîntu- 
lui, era firesc ca mina („matricea“) să aibă perioa- 
dele de „fecunditate“ şi de „sterilitate“. .Întocmai 
după cum ogorul trebuia lăsat să se „odihnească“, 
după o serie anumită de recolte, tot așa exploata- 
rea unei mine trebuia întreruptă cîțiva ani, ca să 
lase timp „creșterii“ altor minereuri. Pliniu (Hist. 
Nat. XXXIV, 49) spune că minele de galen din Spa- 
nia „renăşteau“ după o anumită perioadă de timp. 
Barba, un autor spaniol din secolul XVII, afirmă 
că după ce secătuieşte o mină, dacă este bine astu- 
pată și e lăsată să se odihnească 10—15 ani, își 
reîmprospătează singură depozitele. Același autor 
mărturisește că e greșită opinia celor care cred că 
metalele ar fi fost create de la începutul lumii — 
căci ele „cresc“ în mine 3t, „Creșterea“ se desăvîr- 
şeşte, în mod firesc, înlăuntrul minei. Cînd e scos 
„înainte de vreme“, minereul este considerat un 
„embrion“, cum am văzut că se petrec lucrurile în 
Babilonia. De altfel, orice lucru „crud“ — care se 
„coace“, se maturizează, prin mîna omului — este 
numit „embrion“. Thureau-Dangin observă că lu- 
tul din care se fac oalele, era numit, în Mesopota- 
mia, înainte de a fi ars, „embrion“ 32. Aceeași con- 





30) Kunz, The Magic of Jewels and Charms, p. 134. 

31) Sébillot, Les travaux publics, p. 393. 

32) Thureau-Dangin în „Revue d'Assyriologie“. t. 19, p. 83, 
citat de Eisler, Die chemische Terminologie dér Babylonier, p. 114. 

cepţie universală, că lucrurile devin „mature“, „ele: 
însele“, numai după ce ating o „formă stabilă“. 

Este interesant de observat că ideile acestea s-au 
transmis tradițiilor metalurgice și alchimice euro- 
pene, şi s-au păstrat pînă foarte aproape de zilele: 
noastre. Ele se întîlnesc atît în credințele popu- 
lare, în mediile miniere, cît și în gîndirea teoreti- 
cienilor occidentali. Cosmosul „moare“ foarte tîr- 
ziu în imaginaţia europeană. Chiar după marile: 
prefaceri introduse de Renaștere şi le constituirea: 
științelor fizice, elitele europene păstrează intuiţia 
unui Cosmos viu şi sexuat. Bernard Palissy, în Re- 
cepte véritable par le quelle tous les hommes de la 
France pourraient apprendre ă multiplier et aug- 
menter leurs trâsors. (La Rochelle, 1563) scrie: 
„Dumnezeu n-a creat toate aceste lucruri ca să le: 
lase să trîndăvească... Astrele și planetele nu sînt. 
trîndave ; marea se zbate de la un țărm la altul... ; 
pămîntul de asemenea nu lenevește... Ceea ce se 
consumă firesc în el, pămîntul îl reîmprospătează 
şi îl face din nou... Toate se muncesc ca să nască 
ceva ; tot așa interiorul și matricea pămîntului se 
munceşte și ea să nască“. 33 

De Rosnel, în Le Mercure indien (1672, p. 13) 
păstrează și mai pură tradiţia creșterii organice a 
minereurilor : „Le rubis, en particulier, prend nais- 
sance peu à peu dans la mini6re ; premierement il 
est blanc, et, en murissant, il contracte graduel- 





33) Citat de A. Daubrée.La génération des minéraux métalliques 
dans la pratique des mineurs du Moyen Âge, d'aprés le Bergbii- 
chlein („Jeurnal des Savants“, 1890, p. 379—392 ; 441—452). p. 382. 

lement sa rougeur ; d'ou vient qu’il s’en trouve 
d'aucuns qui sont tout à fait blancs, d’autres moi- 
tié blancs et moitie rouges... Comme enfant se 
nourrit du sang dans le ventre de sa mere, ainsi le 
rubis se forme et se nourrit“. 34 

Dar cel mai interesant document de care dispu- 
nem, asupra tradițiilor metalurgice medievale eu- 
ropene, îl găsim într-o carte extrem de rară, Berg- 
büchlein, tipărită la Augsburg în 1505. Este cea 
mai veche publicație germană asupra acestui su- 
biect. Agricola, în prefața cărții sale celebre De re 
metallica (1530—1546), afirmă că autorul lui Berg- 
büchlein era Colbus Fribergius, doctor distins — 
non ignobilis medicus — care a trăit la Freiburg, 
printre mineri, ale căror credințe le reproduce, dîn- 
du-le şi o interpretare alchimică. Această carte, 
scrisă obscur — liber admondum confusus, după 
cum spunea Agricola — și publicată cu multe gre- 
şeli de tipar, a fost tradusă în franțuzeşte de către 
Doubrée, cu ajutorul unui inginer dẹ mine de la 
Coblentz, dr. Gurlt. 

Bergbüchlein este un dialog între Daniel, cu- 
noscătorul tradițiilor (der Bergverstanding) şi Tî- 
nărul ucenic miner (Knappius der Jung). Daniel 
explică tînărului secretul nașterilor minereurilor, 
poziția minelor, tehnica exploatării. „Trebuie să se 
ştie, spune Daniel, că pentru creşterea sau genera- 
rea unui minereu metalic, e nevoie de un părinte 
(géniteur) şi o matrice care să fie în stare să pri- 


34) Citat de Sébillot, Les travaux publics, p. 395. 

mească acțiunea generatoare“. (8 bis). Autorul 
amintește credința, universală în știința medievală, 
că minereurile sînt produse prin unirea celor două 
„principii“, sulful și mercurul. „Dar sînt alţii care 
pretind că metalele nu sînt zămislite de mercur 
pentru că se găsesc în multe locuri minereuri me- 
talice, dar nici urmă de mercur ; în locul mercu- 
rului, ei bănuiesc (că există) o materie umidă, 
rece şi mucilaginoasă, fără sulf, care iese din pă- 
miînt ca sudoarea sa, și din care, prin copulațţia cu 
sulful, s-ar naște toate metalele“. Iar ceva mai de- 
parte : „,...În unirea mercurului și a sulfului cu mi- 
nereul, sulful se comportă ca sămînță masculină 
iar mercurul ca sămînță feminină în concepţia și 
nașterea unui copil“. 35, 

Pentru „naşterea ușoară a minereului“ trebuie 
un soi de, vas natural, cum sînt filoanele, în 
care să se zămislească minereul“. Orientarea şi 
înclinarea filoanelor este în directă legătură cu 
punctele cardinale 3%. (Să ne amintim că, la ori- 
gine, punctele. cardinale „calificau“ spațiul, îl so- 
lidarizau cu anumite planete și niveluri cosmice). 
Bergbiichlein amintește tradiţiile în legătură cu in- 
fluența astrelor asupra formării metalelor. Argin- 
tul, după cum se ştie, se formează sub influența 
lunii. Filoanele sînt mai mult sau mai puţin argen- 
tifere, după cum se depărtează mai mult sau mai 
puţin de direcția perfectă, indicată de poziţia lu- 





34) bis) A. Daubree, `La génération des mineraux métalliques, 
p. 387. 

35) Ibidem, p. 388. 

36) Ibidem, p. 389—3990. 

nii. „Filoanele care au direcţia de la miazănoapte 
la miazăzi, şi acoperișul spre seară“ sînt cele care 
îndreptățesc mai mult nădejdile minerilor 37. 

Textul acesta este important din mai multe punc- 
te de vedere. În primul rînd, întîlnim aici credinţa 
că un minereu „crește“ cu atît mai bine cu cît 
participă mai complet la mișcarea astrului cu -care 
se află în corespondenţă. În al doilea: rînd, este 
remarcabil rolul pe care îl îndeplinește „noaptea“ 
în zămislirea argintului. După cum se știe, argin- 
tul corespunde lunii ; asta înseamnă că el aparţine, 
„magic“, timpului și spaţiului creat de apariţia lu- 
nii, acelui interval întunecat, în care se zămislește 
viaţa iar „inspiraţia“ crează. 

Minereul de aur se naște, firește, sub acțiunea 
Cerului, în special a soarelui, „astfel încît el să nu 
mai păstreze nici o humoare care ar putea fi dis- 
trusă sau arsă de foc, şi nici o umiditate lichidă 
care ar putea fi evaperată prin foc“. 38. În con- 
tinuare, Bergbiichlein explică obiîrșia minereului 
de aramă, zămislit sub influența planetei Venus ; 
a minereului de fier, creat de Marte, a minereu- 
lui de plumb, crescut sub înrîurirea lui Saturn 39. 

Am depășit prea mult limitele acestui studiu 
dacă am comenta cum se cuvine textele citate din 
Bergbiichlein. Trebuie, însă, să subliniem impor- 
tanța tradiției metalurgice germane din sec. XV, 
care concepe mina ca o matrice, și: asimilează fi- 
loanele unui uter, prin care face- posibilă „naș- 
terea“ minereurilor. Concepţia aceasta își are ră- 


37) Ibidem, p. 422. 


38) Ibidem, p. 443 sq. 
39) Ibidem, p. 445—446. 

dăcinile în gîndirea mesopotamiamă. Uluitoarea ei 
rezistență este încă o dovadă de „autenticitatea“ 
tadiției pe care o reprezintă. 

De asemenea, de o deosebită importanţă pentru 
întreaga teorie fizică şi alchimie europeană, este 
afirmaţia că minereurile se nasc din unirea sul: 
fului („sămința masculină“) și a mercurului („să- 
mînța feminină“). Inutil să cităm exemple para- 
lele din alchimia orientală sau occidentală. Pro- 
blema este prea însemnată pentru a putea fi re- 
zolvată într-un singur paragraf, şi ne propunem 
s-o dezbatem în lucrarea ce va duce mai departe 
rezultatele cărții de față, Mistica alchimică și 
tehnicile metalurgice. Deocamdată, să amintim că 
în alchimia indiană şi în general în Tantra, mercu- 
rul era considerat „sămînța lui Shiva“, deci 
semen virile. 40 În ceea ce privește terminologia 
erotică pe care o întîlnim în Bergbiichlein referi- 
toare la „mercur“ și „sulf“, ea are — ca în întrea- 
ga literatură mistică și „erotică“ medievală. — o 
pluralitate de sensuri. Uneori, această „unire mis- 
iică“ este formulată prin alţi termeni : luna (ar- 
gint) şi soare (aur)..În foarte multe manuscrise 
medievale, alchimice sau „simbolice“, se întîlneș- 
te imaginea realistă a unirii soarelui cu luna, re- 
pezentate ca bărbat şi femeie, cu coroane pe 
cap. î! Toate aceste simboluri le vom discuta în 





40) Mircea Eliade, Alchimia asiatică, p. 62. 

41) Foarte multe desene de manuscrise medievale şi din tirn- 
pul Renaşterii sunt reproduse în bogata monografie a lui Giovanni 
Carbonelli, Sulle fonti storiche della chimica é dell'alchimia în 
Italia (Roma, 1925). Cum cartea aceasta este foarte scumpă citi- 
torul poate cerceta citeva din imaginile simbolice în Archivio di 
Storia della Scienza, vol. VI (1925), nr. 3, p. 245—260. 

lucrarea noastră mai sus menţionată. Aici, ne mul- 
tumim să subliniem transmisiunea acestor concep- 
ţii, din lumea mesopotamiană în cultura medieva- 
lă. Evident, au intervenit o sumă de interpretări 
şi de sinteze ulterioare ; dar noţiunea unui Cos- 
mos viu, pămîntul matrice a minereurilor, a 
minei „pîntec“ din care se scot „embrionii“, a fi- 


loanelor miniere „uter“ — a rămas aceeași. După 
cum același a rămas ideea — fundamentală în 
toate aceste culturi afrasiatice — că minereurile 


sînt embrioni scoși înainte de vreme, că atît mi- 
nereurile cît și metalele își pot desăvirși „,creşte- 
rea“, prin metalurgie şi alchimie, atingînd chiar 
„perfecțiunea“, stadiul final al materiei, devenind 
adică Aur. Transmutația metalelor, care ajunge 
la un moment dat ideea de bază a alchimiei, își 
are justificarea în această credință că orice metal 
se poate desăvirși pînă la perfecțiunea ultimă a 
materiei, transformindu-se în Aur. 


ALCHIMIE ȘI MISTICĂ 


Alchimia propriu-zisă se manifestă destul de 
tîrziu în lumea mediteraniană. Ideile care stau la 
baza tehnicilor alchimice au, însă, rădăcini mult 
mai adinci. Am recunoscut unele din ele în spiri- 
tualitatea babiloniană, cu cel puțin o mie de ani 
înaintea celui dinţii document alchimic alexan- 
drin. Este greu de vorbit de „originea“ babilonia- 
nă a acestor idei. Ele aparţin organic tradiţiilor 
spirituale păstrate de mai multe culturi, şi au oa- 
recum un caracter extra-istoric. Manifestarea lor, 
singură, ţine de categoriile istoriei. 

După cum vom vedea mai pe larg în lucrarea 
care completează cercetările de faţă, alchimie — 
ştiinţă cosmologică și tehnică soterică — are o 
polivalență simbolică pe care o întîlnim la foarte 
multe „științe“ ale lumilor vechi. Cu alte cuvinte 
în momentul cînd alchimia devine autonomă — 
despărțindu-se de mistica metalurgică și de cos- 
mologie — lexicul și tehnicile alchimice au sen- 
suri polivalente. O operație „chimică“ poate avea 
un înțeles de laborator — dar are întotdeauna cel 

puţin un înțeles simbolic (mistic sau metafizic). 
Vom reveni. îndată asupra acestui înţeles simbo- 
lic, singurul care interesa pe alchimist. Deocam- 
dată să amintim cele scrise în Alchimia Asiatică, 
și anume că alchimiștii au descoperit probabil 
multe fenomene chimice, dar pe care nu le-au men- 
ționat pentru că nu le socoteau interesante. Ei a- 
cordau cu totul altă semnificaţie „operaţiilor“ al- 
chimice, fie că acestea erau simbolice sau reale. 
În privința aceasta, se cuvine să cităm cîteva 
concluzii din studiul unui savant englez asupra 
alchimiei grecești, concluzii care coincid cu rezul- 
tatul cercetărilor noastre asupra alchimiei orien- 
tale. „Toţi acei care au lucrat cu sulful au obser- 
vat, fără îndoială, curiosul fenomen care se pe- 
trece odată cu topirea sa și cu prelungirea încăl- 
zirii. Deşi sulful e menționat de sute de ori (în 
textele alchimice grecești) nu' se face nici o aluzie 
la proprietăţile sale caracteristice, exceptînd in- 
fluența sa asupra metalelor. Contrastul cu spiri- 
tul științei grecești din timpurile clasice este atît 
de puternic, încît sîntem nevoiţi să concludem că 
alchimiștii nu se interesau de fenomenele natura- 
le... Totuşi, am greşi dacă i-am privi ca pe niște 
simpli căutători de aur, căci tonul semi-religios şi 
mistic, în special în operele tirzii, nu prea ca- 
drează cu spiritul căutătorului de bogății... Nu 
vom găsi în alchimie începuturile vreunei. științe... 
Niciodată alchimistul nu întrebuințează procedeul 
ştiinţific... Sub arabi s-a început a doua etapă a 
alchimiei, conducînd în scurt timp la descoperiri 
chimice mai mari și mai numeroase decit tot ce 

au realizat grecii“. 42 Acelaşi lucru l-am verifi- 
cat în alchimia indiană % : „descoperirile“ chimi- 
ce se întîlnesc în textele tîrzii, într-o vreme cînd 
sensul originar al alchimiei (ştiinţă soterică) în- 
cepe să se piardă — cel puţin în anumite medii — 
şi atenţia operatorului se îndreaptă, treptat, asupra 
fenomenelor concrete. Cînd asistăm la un ase- 
menea proces de descompunere a sensului primor- 
dial al unei tehnici — sîntem întotdeauna siguri 
că încep să intre în joc alte facultăți omenești, 
profane. Bunăoară, în cazul nostru, cînd sensul 
şi rostul unei „operaţii alchimice“ se întunecă — 
operaţia prilejuiește şi provoacă o cu totul altă 
atitudine mentală : “ceea ce mai înainte se petrecea 
pe un nivel mistic sau cosmologic, se petrece acum 
numai în laborator, și mintea operatorului, înce- 
tind de a mai înţelege sensul originar al -expe- 
rimentului, începe să vadă aspectul exterior, ime- 
diat, al proceselor chimice. Ceea ce mai înainte pre- 
supunea concentrare, asceză, meditaţie, metafizi- 
că — lasă de acum înainte loc spiritului de ob- 
servațit, curiozității, imaginaţiei, răbdării, spiri- 
tului de precizie. Într-un cuvînt, virtuțile asceti- 
co-metafizice devin virtuți profane ; introversiu- 
nea își pierde sensul, și atitudinea extravertită se 
impune cu necesitate... 

Alchimistul, urmărind „desăvirșirea“ metalu- 
lui, „transformarea“ lui în aur, urmărea de fapt 
propria sa desăviîrșire. Afirmația acasta nu pare 
deloc surprinzătoare, după tot ce-am observat cu 


42) F. Sherwood Taylor, A survey of Greek Alchemy („The 


Journal of Hellenic Studies“, 1930, vol. 50, p. 109—139), p. 110, 
43) Cf. Alchimia Asiatică, p. 66 şi urm. 

privire la metalurgia și cosmologia babiloniană. 
Formula „transformarea metalului în aur“ este 
probabil destul de tîrzie, ea apărînd, cu precizie, 
în documente, de abia în epoca alexandrină. Dar 
expresia aceasta formulează cu alți termeni stră- 
vechea credinţă că minereurile, care cresc ca niște 
organisme în matricea telurică, pot fi „desăvîr- 
șite“ de am prin opera metalurgică. Întocmai după 
cum în cazanul topit „embrionul“ crește, se 
„maturizează“ și se desăvirşește — tot aşa în 
creuzetul alchimistului metalul ordinar se „desă- 
vîrşeşte“, devenind aur. Aceeași idee fundamen- 
ială se întîlneşte înapoia ambelor operaţii : desăvîr- 
șirea printr-un act de „naștere“ (la o nouă condi- 
ție, perfectă) și de „creştere“. Întocmai-după cum 
experiența mistică se traduce în termeni de „naște- 
re“ (la o nouă viaţă spirituală), „renaștere“ (din 
mormînt, în ceremoniile inițiatice) şi „dragoste“ 
(unio mistica, între sufletul individual și Dumne- 
zeu) — tot așa experienţa alchimică, cel puţin în- 
tr-unul din sensurile sale primordiale, se traduce 
în termeni „ginecologici“ (matrice, embrion, etc.) 
Misterul nașterii și al renașterii stăpînește sufle- 
tul omenesc mai ales în cicluri culturale extra-eu- 
ropene. De aceea, după cum am văzut într-unul din 
capitolele cărții de față, operaţiile metalurgice 
erau înconjurate cu mult mister — iar lucrătorii 
metalelor, în contact cu atitea forțe magice, erau 
izolaţi în mijlocul societăţii, fie că erau temuți, 
fie că erau dispreţuiţi. 

„Desăvîrşirea“ metalelor ordinare, „transmu- 
tarea“ lor în aur — metalul perfect, solar, impe- 

rial — putea fi uneori o operaţie concretă 44, dar 
chiar şi atunci sensul ei era simbolic. După cum 
spune Sherwood Taylor, textele lui Comarius, vi- 
ziunile lui Zosimus, și părți din lucrările autorilor 
mai noi, „par a dovedi că acești oameni nu erau 
realmente interesați în facerea aurului și de fapt 
nici nu vorbesc despre aur. Examinînd, aceste lu- 
crări, chimistul obișnuit cu lucrurile practice se 
simte ca un constructor care ar încerca să capete 
informaţii practice dintr-un tratat asupra francma- 
soneriei“. ^ Am arătat în Alchimia Asiatică ce 
înseamnă, în anumite cazuri „transmutarea“ me- 
talelor în aur ; metalele ordinare sînt asimilate 
„sufletului ignorat“ (vieții psiho-mentale în ne- 
contenită fluiditate, robită de confuzii), iar aurul 
este identificat cu „sufletul perfect liber“. În loc 
să lucreze asupra propriului său corp (prin exer- 
ciții ascetice) și asupra „conștiinței“ 46 (prin 
practici yogice, de concentrare, meditație, etc.) 
— alchimistul oriental lucrează pe metale, proiec- 
tîndu-și şi condiţia umană în afara lui, creîndu-și 
un „corp mistic impur“ în metalele ordinare, pe 
care încearcă să le „purifice“. Fiecare treaptă de 
„desăvirşire“ alchimică, de apropiere de Aur — 


44) Arthur John Hopkins, Alchemy, Chid of Greek Philosophy 
(Columbia University Press, New-York, 1931), p. 69, etc. încearcă 
să demonstreze că alchimiștii democritani credeau că pot înălța 
metalele ordinare la demnitatea aurului şi argintului, imprimind 
asupra „corpurilor“ lor comune un „spirit“ volatil (culoarea). 

45) Taylor, A survey of Greek Alchemy, p. 138. 

46) Abuzăm de ghilimele, pentru termenii psihologiei şi filozo- 
fiei europene moderne corespund foarte aproximativ noţiunilor 
indiene. Trimitem încă o dată cititorul la cartea noastră Yoga, 
unde am încercat explicaţia acestor termeni. 

corespunde unei trepte de desăvîrșire yogică, mis- 
tică, şi de apropiere de „liberarea“ sufletului. 
Cînd alchimistul obține „aurul“, a realizat etapa 
finală a desăvîrşirii ; sufletul său e perfect liber, 
static, pur... Omologia dintre macrocosmos și mi- 
crocosmos (corpul uman), asupra căreia am stă- 
ruit îndeajuns în cartea de față, explică foarte 
ușor această „proiecție“ a corpului și sufletului 
omenesc în metale și identificarea unei operaţii 
exterioare cu un act interior, de asceză și concen- 
trație. De altfel, nu numai în alchimie întîlnim a- 
ceastă proiectare extravertită la care recurge ope- 
rantul pentru propria sa desăvîrşire. Ceea ce se 
numește, cu o formulă cam vagă, „spiritul litur- 
gic“, se explică prin aceeași logică ; gestul exte- 
rior, canonic, sacralizat, operează asupra conștiin- 
tei cu mai multă eficienţă religioasă decît medita- 
ţia sau rugăciunea personală. Iconografia religi- 
oasă, meditaţiile mistice asupra obiectelor și sem- 
nelor,  „însufleţirea“ simbolurilor (dramaturgia 
lui Ignåtus de Loyola) — toate acesta sînt 
operaţii care îşi au „agenţii“ în afara omului, dar 
eficienţa e lăuntrică. Lucrînd asupra unor „obiec- 
te“ exterioare (care „fixează“ conştința), desăvîr- 
șirea spirituală se realizează în măsura în care 
operantul și-a „asimilat“ sensul mistic al acestor 
obiecte, adică s-a „identificat“ cu ele. Evident, o- 
peraţia alchimică nu poate fi integrată în „spiritul 
liturgic“ ; este în alchimie prea multă cosmologie 
şi o mistică destul de „personală“, în timp ce spi- 
ritul liturgic are prin excelenţă o structură tota- 
litară, catolică. 

Este atît de apropiat simbolismul alchimic de 
cel ascetico-mistic, încît cei mai vechi sofişti Jâ- 
bir-ibn-Hayyân Sih’  Alavi, Dhoul Nqum 
Misriî) îl foloseau în formulele lor mistice. Mas- 
signon, amintind acest lucru, remarcă pe bună 
dreptate : „littérairement laffinite s'imposait à 
priori entre ces deux drames légendaires de lex- 
primentation humaine, celui de la science, et ce- 
lui de la mystique ; entre l'alchimiste en quête d'un 
elixir, eau de Jouvence, agent de transmutation 
universelle, — et lPascete en quête d'un Esprit, 
ministre de sanctification“ 47. 

Dar tradiția europeană a păstrat pînă foarte 
aproape de timpul nostru ideea străveche că alchi- 
mistul nu numai că se poate desăvîrşi pe sine prin 
„transmutarea“ metalelor — dar, totdeodată, poa- 
te întrece natura, în sensul că poate accelera creș- 
terea tuturor lucrurilor. „Ceea ce natura a făcut la 
început, putem face și noi, reîntorcîndu-ne la pro- 
cedeul pe care l-a urmat. Ceea ce ea poate face 
cu ajutorul secolelor, în singurătăţile sale subte- 
rane, noi o putem sili să o facă într-o singură clipă, 
ajutînd-o și punînd-o în condiţii mai bune. Întoc- 
mai după cum putem face pîinea, putem face și 
metalele. Fără noi, recoltele nu s-ar coace pe 
cîmp ; grîul nu s-ar preface în făină în morile 
noastre, nici făina în pîine. Să ne înțelegem deci 
cu natura în ceea ce privește opera minerală, tot 
atît de bine după cum ne înțelegem în ceea ce 





47) Louis Massignon, Al-Halaj, martyre mystique de Islam 
(Paris, 1922), vol. II, p. 981. 

privește munca agricolă, și comorile se vor des- 
chide în fața noastră“. 48 

Această încredere în puterile omului de a de- 
săvirși natura — prin tehnici şi rituale de „creş- 
tere“ — își are rădăcinile în cele dintii sinteze 
mentale ale istoriei- mesopotamiene. Prin desă- 
vîrşirea naturii, omul urmărea propria sa desă- 
virşire. Sensul oricărei „magii“ este acesta: să 
obţii perfecțiunea şi autonomia folosindu-te de. 
„exemplul“ şi „forţele“ Cosmosului. ` 





48) Jean Reynaud, Etudes encyclopédiques, t. IV, p. 487, citat 
de Daubree, La génération des minéraux p. 383. 

